পিরোজপুরে ভোট গ্রহণে চার স্তরের নিরাপত্তা ব্যবস্থা গ্রহণ করা হয়েছে পিরোজপুরে ভোট গ্রহণে চার স্তরের নিরাপত্তা ব্যবস্থা গ্রহণ করা হয়েছে – PRESS TIMES 24\nশুক্রবার, ২২ অক্টোবর ২০২১, ০৮:৫৩ অপরাহ্ন\n/ অন্যান্য, আইন ও অপরাধ, জাতীয়, জীবন যাপন, প্রচ্ছদ, প্রেস টাইমস পরিবার, বরিশাল, মিডিয়া, রাজনীতি, সম্পাদকীয়, সারাদেশ, সাহিত্য\nপিরোজপুরে ভোট গ্রহণে চার স্তরের নিরাপত্তা ব্যবস্থা গ্রহণ করা হয়েছে\nadmin\t/ ৭৮\tজন দেখেছেন\nপ্রথম ধাপে ২১ জুন পিরোজপুর জেলার ৭টি উপজেলার ৩২টি ইউনিয়ন পরিষদের নির্বাচন অনুষ্ঠিত হবে। এর মধ্যে জেলার ৪টি উপজেলার ৪টি ইউনিয়নে ইভিএম এর মাধ্যমে ভোট গ্রহণ এবং বাকী ২৮টি ইউনিয়নে ব্যালট পেপারের মাধ্যমে ভোট গ্রহণ করা হবে। ভোট গ্রহণের দিন চার স্তরের নিরাপত্তা ব্যবস্থা গ্রহণ করেছে প্রশাসন। ভোট কেন্দ্রে ব্যালট পেপার পৌঁছাবে ভোটের দিন সকালে।\nজেলার ৩২টি ইউনিয়নে আওয়ামী লীগ মনোনীত প্রার্থী, জাতীয় পার্টি (এরশাদ), জাতীয় পার্টি (জেপি), ইমলামী শাষনতন্ত্র আন্দোলন ও স্বতন্ত্র প্রার্থী মিলিয়ে মোট ১৯১ জন চেয়ারম্যান প্রার্থী প্রতিদ্বন্দ্বিতা করছেন। প্রতিদ্বন্দ্বিতা প্রার্থীরা শনিবার শেষ সময়ে প্রচারণায় ব্যস্ত সময় পার করছেন।\nএদিকে, নির্বাচনের শেষ মুহুর্তে এসে বিভিন্ন ইউনিয়নে সহিংসতা বৃদ্ধি পাচ্ছে। প্রতিদ্বন্দ্বি প্রার্থীর নির্বাচনী অফিস পুড়িয়ে দেওয়া ও ভাংচুর, মামলা, প্রতিদ্বন্দ্বি প্রার্থীর কর্মী সমর্থকদের মারধর, ভোটারদের ভয়ভীতি প্রদান, মোটর সাইকেলের মহড়া, নির্বাচনী আচরণ বিধি লঙ্ঘন করে সভা-সমাবেশ করার ঘটনা ঘটছে।\nপিরোজপুর সদর উপজেলার টোনা ইউনিয়নে শুক্রবার বিকেলে নির্বাচনী সহিংসতায় প্রতিদ্বন্দ্বি দুই চেয়ারম্যান প্রার্থীর ৪ সমর্থক আহত হওয়ার ঘটনা ঘটেছে। ইউনিয়নের চলিশা বাজারে বিকেল সাড়ে ৪টার দিকে আওয়ামী লীগের নৌকা প্রতিকের চেয়ারম্যান প্রার্থী ইমরান আলম খান হারুনের সমর্থক আব্দুর মান্নান (৬০) কে মারধর করে চশমা প্রতিকের স্বতস্ত্র চেয়ারম্যান প্রার্থী জামায়াত নেতা আব্দুল মান্নানের সমর্থকরা। এ ঘটনার পরে সাড়ে ৫টার দিকে ইউনিয়নের তেজদাসকাঠী কলেজের সামনের গেটে নৌকা প্রতিকের সমর্থকরা হামলা চালিয়ে স্বতন্ত্র চশমা প্রতিকের মিজানুর রহমান (৪৫), মুন্না মল্লিক (৩৩) ও হাসিব মোল্লা (২৫) নামে তিন সমর্থককে মারধর করে। রাত ৯টার দিকে তেজদাসকাঠী কলেজের সামনে বেশ কয়েকটি বোমার বিস্ফোরণ ও ইউনিয়ন বিএনপির সভাপতি কবির হোসেন হাওলাদারের বাড়ি ভাংচুর করা হয়েছে বলে অভিযোগ করেছেন স্বতন্ত্র চশমা প্রতিকের প্রার্থী আব্দুল মান্নান।\nপিরোজপুর সদর থানার ওসি আ. জা. মো. মাসুদুজ্জামান বলেন, কোন বোমা বিস্ফোরণের ঘটনা ঘটেনি। তবে ইটপাটকেল নিক্ষেপের ঘটনা ঘটেছে।\nএদিকে, পিরোজপুর সদর উপজেলার শারিকতলা-ডুমুরিতলা ইউনিয়নে আওয়ামী লীগ মনোনীত প্রার্থীর নৌকার প্রতিকের নির্বাচনী কার্যালয় ভাংচুর ও অগ্নিসংযোগের অভিযোগ পাওয়া গেছে। বৃহস্পতিবার ভোররাতে এ ঘটনা ঘটে।\nশারিকতলা-ডুমুরিতলা ইউনিয়ন পরিষদে নৌকা মার্কার চেয়ারম্যান প্রার্থী মো. আজমীর হোসেন মাঝি অভিযোগ করে জানান, বৃহস্পতিবার দিবাগত ভোর রাতে ইউনিয়নের শনিরহাট এলাকায় আওয়ামী লীগের বিদ্রোহী প্রার্থীর সমর্থক ও বিএনপির সমর্থকরা এই ভাংচুর ও অগ্নিসংযোগ করেছে। এতে ইউনিয়ন আওয়ামী লীগ অফিসে থাকা বঙ্গবন্ধু, শেখ হাসিনার ছবিসহ বিভিন্ন ছবি, নৌকা প্রার্থীর পোষ্টার, লিফলেট, ব্যানারসহ যাবতীয় আসবাবপত্র পুড়ে যায়।\nপিরোজপুর সদর থানার ওসি আ. জা. মো. মাসুদুজ্জামান জানান, নৌকা প্রতিকের নির্বাচনী কার্যালয় ভাংচুর ও অগ্নিসংযোগের খবর পেয়ে পুলিশ ঘটনাস্থলে পাঠানো হয়েছে। তদন্ত করে পরবর্তীতে আইনানুগ ব্যবস্থা নেয়া হবে।\nএদিকে, গত ১৪ জুন রাতে ভান্ডারিয়ায় উপজেলার ভিটাবাড়িয়া ইউনিয়নের স্বতন্ত্র চেয়ারম্যান প্রার্থী বীর মুক্তিযোদ্ধা খান এনায়েত করিম আনারস প্রতীকের নির্বাচনী অফিস পুড়িয়ে দেওয়া ঘটনা ঘটে। ইউনিয়নের মঞ্জু মার্কেট নামক স্থানে অবস্থিত তার প্রধান নির্বাচনী অফিসে অগ্নিসংযোগ করে পুড়িয়ে দেয়া হয়। এতে অফিসে থাকা বঙ্গবন্ধু শেখ মুজিবুর রহমান ও প্রধানমন্ত্রী শেখ হাসিনার ছবি, ৭০টি চেয়ার, ৩টি টেবিল, ১টি টেলিভিশন, নির্বাচনী পোষ্টার, লিফলেটসহ বিভিন্ন জিনিষপত্র পুড়ে ছাঁই হয়ে যায়। আগুনে পাশ্ববর্তী জাহাঙ্গীর মাঝির ১টি চায়ের দোকানও পুড়ে যায়। খবর পেয়ে স্থানীয় ফায়ার সার্ভিস ঘটনাস্থলে গিয়ে এক ঘন্টা চেষ্টা চালিয়ে আগুন নিয়ন্ত্রণে আনে।\nএ ঘটনায় খান এনায়েত করিম বাদী হয়ে অজ্ঞাতনামা ব্যক্তিদের আসামী করে ভান্ডারিয়া থানায় একটি মামলা দায়ের করেছেন।\nভান্ডারিয়া থানার অফিসার ইনচার্জ (ওসি) মো. মাসুমুর রহমান বিশ্বাস জানান, এ ঘটনায় খান এনায়েত করিম বাদী হয়ে অজ্ঞাতনামা ব্যক্তিদের আসামী করে ভান্ডারিয়া থানায় একটি মামলা দায়ের করেছেন।\nপিরোজপুর সদর উপজেলার কলদতলা ইউনিয়নে নির্বাচনী তফসিল ঘোষণার পর থেকেই আওয়ামী লীগ মনোনীত প্রার্থী বর্তমান চেয়ারম্যান মো. হানিফ খান এবং প্রতিদ্বন্দ্বি স্বতন্ত্র প্রার্থী ইউনিয়ন স্বেচ্ছাসেবক লীগ নেতা শেখ শিহাব হোসেনের পক্ষের কর্মী সমর্থকদের মধ্যে একরে পর এক সহিংস ঘটনা ঘটে চলছে। এসব ঘটনায় প্রতিদ্বন্দ্বি চেয়ারম্যান প্রার্থীসহ দুই পক্ষের লোকজন আহত হওয়াসহ পাল্টাপাল্টি বেশ কয়েকটি মামলাও হয়েছে। এ ইউনিয়নে নির্বাচনী আচরণবিধি লঙ্ঘন করে প্রায় প্রতিদিনই চলছে মোটর সাইকেল মহড়া। ইউনিয়নের ভোটারদের মধ্যে ভীতিকর অবস্থার সৃষ্টি হয়েছে।\nআওয়ামী লীগের বিদ্রোহী প্রার্থী হিসেবে আনারস প্রতিক নিয়ে প্রতিদ্বন্দ্বিতাকারী স্বতন্ত্র প্রার্থী শেখ শিহাব হোসেন অভিযোগ করে বলেন, আওয়ামী লীগের নৌকা মার্কার প্রার্থী এবং তার লোকজন তার (শিহাব হোসেন) আনরস প্রতিকের কর্মী-সমর্থক ও সাধারণ ভোটারদের নানাভাবে হুমকী ও ভয়ভীতি দিয়ে চলছে। নির্বাচন কার্যক্রম শুরু হওয়ার আগে থেকেই নৌকা প্রতিকের প্রার্থী হানিফ খানের নেতৃত্বে বহিরাগত সন্ত্রাসী বাহিনী নিয়ে তাদের (শিহাব হোসেন) উপর হামলা করেছে।\nতিনি আরও অভিযোগ করে বলেন, আওয়ামী লীগের প্রার্থীর পক্ষে প্রতিদিন বহিরাগত লোকজন এসে ইউনিয়নের বিভিন্ন এলাকায় মোটর সাইকেল মহড়া দিয়ে চলছে। এছাড়া নির্বাচন আচরণবিধি লঙ্ঘন করে সভা-সমাবেশ করে চলছে।\nতবে স্বতন্ত্র প্রার্থীর অভিযোগ অস্বীকার করে উল্টো তার উপর সন্ত্রাসী কার্যক্রম করা এবং নৌকা মার্কার কর্মী-সমর্থকদের ভয়ভীতি দেওয়ার অভিযোগ আনেন আওয়ামী লীগ মনোনীত চেয়ারম্যান প্রার্থী ও বর্তমান চেয়ারম্যান মো. হানিফ খান। তিনি বলেন, এলাকায় নির্বাচনী পরিবেশ নষ্ট করছে আওয়ামী লীগের বিদ্রোহী প্রার্থী শেখ শিহাব হোসেন। তার লোকজন বিভিন্ন সময়ে আওয়ামী লীগ নেতা-কর্মীদের উপর সন্ত্রাসী হামলা করেছে।\nপিরোজপুর সদর থানার ওসি আ. জা. মো. মাসুদুজ্জামান বলেন, কদমতলা ইউনিয়নসহ পিরোজপুর সদর উপজেলার ৪টি নির্বাচনী ইউনিয়নে নির্বাচনের পরিবেশ সুষ্ঠ এবং স্বাভাবিক রয়েছে। প্রতিটি নির্বাচনী এলাকায় পুলিশ বর্তমানে কঠোর অবস্থানে রয়েছে। নির্বাচনের দিনে কদমতলা ইউনিয়নসহ অন্য ইউনিয়নগুলোতে ব্যাপক আইন শৃংখলা বাহিনীর সদস্য মোতায়েন থাকবে।\nএদিকে, আগামী ২১ জুন অনুষ্ঠিত্য প্রথম ধাপের ইউনিয়ন পরিষদ নির্বাচনে পিরোজপুর সদর উপজেলার সব কয়টি ইউনিয়নে চাপের মুখে রয়েছে নৌকা প্রতীকের চেয়ারম্যান প্রার্থীরা। পিরোজপুরের ৭টি উপজেলার অন্য ইউনিয়নগুলোতেও প্রায় একই অবস্থা বিরাজ করছে। দলীয় বিদ্রোহী প্রার্থীদের চাপে কোনঠাসা হয়ে পড়েছেন অনেক ইউনিয়নের আওয়ামী লীগ মনোনীত নৌকা প্রতীকের প্রার্থীরা।\nপিরোজপুর পুলিশ সুপার হায়াতুল ইসলাম জানান, নির্বাচনকে সামনে রেখে পিরোজপুরে দু’একটি বিচ্ছিন্ন ঘটনা ছাড়া বড় ধরণের কোন সহিংসতার ঘটনা ঘটেনি। আইন-শৃংখলা বাহিনী কঠোর অবস্থায় রয়েছে। ২১ জুনের ইউপি নির্বাচনের দিন পুলিশ, র‌্যাব, বিজিবি, আমর্ড ব্যাটেলিয়ন, আনসার ব্যাটেলিয়নসহ বিভিন্ন আইন শৃংখলা বাহিনীর সদস্যদের সমন্বয়ে চার স্তরের নিরাপত্তা ব্যবস্থা গ্রহণ করা হয়েছে। পিরোজপুরে ইউপি নির্বাচনে দায়িত্ব পালনের জন্য দুই সহস্রাধিক পুলিশ সদস্য মোতায়েন থাকবে। প্রতিটি ভোট কেন্দ্রে ৫ জন করে পুলিশ ও ১৫ জন করে আনসার ব্যাটেলিয়ন সদস্য মোতায়েন থাকবে। এছাড়া কেন্দ্র এলাকায় পুলিশ, র‌্যাব, বিজিবি, আমর্ড ব্যাটেলিয়নের মোবাইল টিম, ষ্ট্রাইকিং ফোর্স সার্বক্ষনিক টহলে থাকবে।\nপিরোজপুর জেলা প্রশাসক আবু আলী মো. সাজ্জাদ হোসেন জানান, ইউপি নির্বাচন সুষ্ঠুভাবে সম্পন্ন করার লক্ষে আইন-শৃংখলা বাহিনীর ব্যাপক প্রস্তুতি নিয়েছে। প্রতিটি ইউনিয়নে একজন করে ম্যাজিষ্ট্রেট এর নেতৃত্বে একটি করে টিম মাঠে কাজ করবে। জেলার প্রায় প্রতিটি ইউনিয়নের ভোট কেন্দ্রে ভোট গ্রহণের দিন সকালে ম্যাজিষ্ট্রেট এবং আইন শৃংখলা বাহিনীর তত্বাবধানে ব্যালট পেপার পৌঁছে দেওয়া হবে।\nপিরোজপুর সদর উপজেলার ৪টি ইউনিয়ন শারিকতলা-ডুমুরিতলা, টোনা, কদমতলা এবং কলাখালী ইউনিয়নে আওয়ামী লীগ দলীয় এবং স্বতন্ত্র চেয়ারম্যান প্রার্থী হিসেবে প্রতিদ্বন্দ্বিতা করছেন মোট ১২ জন প্রার্থী।\nশারিকতলা-ডুমুরিতলা ইউনিয়নে আওয়ামী লীগ মনোনীত নৌকা প্রতিকের চেয়ারম্যান প্রার্থী হচ্ছেন ইউনিয়ন আওয়ামী লীগের সাধারণ সম্পাদক মো. আজমির হোসেন মাঝি। এ নিউনিয়নে আনারস প্রতিক নিয়ে স্বতন্ত্র চেয়ারম্যান প্রার্থী হয়েছেন বর্তমান চেয়ারম্যান মো. মিরাজুর রহমান রাজু। এছাড়া মোটর সাইকেল প্রতিক নিয়ে প্রতিদ্বন্দ্বিতা করছেন সাবেক চেয়ারম্যান মো. মোস্তফা কামাল ফকির।\nটোনা ইউনিয়নে আওয়ামী লীগ মনোনীত নৌকা প্রতিকের চেয়ারম্যান প্রার্থী হলেন ইমরান আলম খান হারুন। এ ইউনিয়নে চেয়ারম্যান পদে আরও তিনজন প্রার্থী স্বতন্ত্র হিসেবে প্রতিদ্বন্দ্বিতা করছেন। অটোরিক্সা প্রতিক নিয়ে প্রতিদ্বন্দ্বিতা করছেন ইউনিয়ন আওয়ামী লীগ নেতা ও বর্তমান চেয়ারম্যান আনোয়ার হোসেন হাওলাদার, আনারস প্রতিক নিয়ে মাঠে আছেন সাবেক চেয়ারম্যান এম ডি সোবাহান খান এবং চশমা প্রতিক নিয়ে স্বতন্ত্র চেয়াম্যান প্রার্থী হিসেবে নির্বাচনে অংশ নিয়েছেন জামায়াত নেতা মো. আব্দুল মান্নান।\nকলাখালী ইউনিয়নে চেয়ারম্যান পদে প্রতিদ্বন্দ্বিতা করছেন তিনজন প্রার্থী। আওয়ামী লীগ মনোনীত নৌকা প্রতিকের চেয়ারম্যান প্রার্থী হচ্ছেন ইউনিয়ন আওয়ামী লীগের সাধারণ সম্পাদক ও বর্তমান চেয়ারম্যান দিদারুজ্জামান শিমুল। আনারস প্রতিক নিয়ে স্বতন্ত্র প্রার্থী হয়েছেন হেদায়েতুল ইসলাম (মিস্টার)। অন্যদিকে জাতীয় পার্টি (এরশাদ) এর লাঙ্গল প্রতিক নিয়ে নির্বাচন করছেন মো. হান্নান মোল্লা।\nকদমতলা ইউনিয়নে আওয়ামী লীগ মনোনীত নৌকা প্রতিক নিয়ে চেয়ারম্যান প্রার্থী হয়েছেন ইউনিয়ন আওয়ামী লীগের সাধারণ সম্পাদক ও বর্তমান চেয়ারম্যান মো. হানিফ খান এবং আনারস প্রতিক নিয়ে স্বতন্ত্র চেয়ারম্যান প্রার্থী হিবেবে প্রতিদ্বন্দ্বিতা করছেন স্বেচ্ছাসেবক লীগ নেতা শেখ শিহাব হোসেন।\nনাজিরপুর উপজেলার ৪টি ইউনিয়নে চেয়ারম্যান প্রার্থী হিসেবে প্রতিদ্বন্দ্বিতা করছেন ১৬ জন। নাজিরপুর সদর ইউনিয়নে নৌকা প্রতিকের চেয়ারম্যান প্রার্থী মো. মোশরেফ হোসেন, স্বতন্ত্র প্রার্থী হিসেবে আনারস প্রতিক নিয়ে নির্বাচন করছেন উপজেলা যুবলীগের সাধারণ সম্পাদক চঞ্চল কান্তি বিশ্বাস, হাতপাখা প্রতিকের মো. এজাজ খান, ঘোড়া প্রতিকের রুহুল আমীন ভুইয়া। সেখমাটিয়া ইউনিয়নে আওয়ামী লীগের নৌকা প্রতিকের প্রার্থী আতিয়ার রহমান চৌধুরী, আওয়ামী লীগের বিদ্রোহী প্রার্থী হিসেবে আনারস প্রতিক নিয়ে স্বতন্ত্র প্রার্থী হয়েছেন নাজিরপুর উপজেলা আওয়ামী লীগের সাংগঠনিক সমবপাদক ও বর্তমান চেয়ারম্যান মো. মনিরুজ্জামান আতিয়ার, স্বতন্ত্র হাতপাখা প্রতিকের মো. ইউসুফ ভুইয়া, লাঙ্গল প্রতিকের মো. এনায়েত হোসেন, মোটর সাইকেল প্রতিকের মো. সফিকুল ইসলাম। মালিখালি ইউনিয়নে নৌকা প্রতিকের সুমন মন্ডল, স্ততন্ত্র আনারস প্রতিকের মো. রুহুল আমিন বাবুল, মোটর সাইকেল প্রতিকের মো. কামাল হোসেন দারিয়া, হাতপাখা প্রতিকের মাওলানা মো. শাহ আলম।\nমাটিভাঙ্গা ইউনিয়নে নৌকা প্রতিকের শ ম বেলায়েত হোসেন, স্বতন্ত্র আনারস প্রতিকের মো. জাহিদুল ইসলাম, হাতপাখা প্রতিকে হুমায়ুন কবির।\nইন্দুরকানী উপজেলায় একটি ইউনিয়নে নির্বাচন হচ্ছে। এখানকার বালিপাড়া ইউনিয়নে চেয়ারম্যান প্রার্থী হিসেবে প্রতিদ্বন্দ্বিতা করছেন ৪ জন। আওয়ামীলীগ দলীয় নৌকা প্রতিকের প্রার্থী মো. কবির হোসেন বয়াতি, স্বতন্ত্র আনারাস প্রতিকে আবু হানিফ খান বাঙ্গালী, জাতীয় পার্টি (জেপি) বাই সাইকেল প্রতিকে মো. মোয়াজ্জেম হোসেন, হাতপাখা প্রতিকে মো. রুহুল আমিন সেপাই।\nকাউখালী উপজেলার ২টি ইউনিয়নে মোট চেয়ারম্যান প্রার্থী ১১ জন। কাউখালী সদর ইউনিয়নে নৌকা প্রতিকের প্রার্থী মো. আমিনুর রশিদ মিল্টন, স্বতন্ত্র প্রার্থী চশমা প্রতিকে মোস্তাফিজুর রহমান, হাতপাখা প্রতিকে মো. জসিম উদ্দিন মোল্রা, বাই সাইকেল প্রতিকে মো. নুরুল আমিন, আনারস প্রতিকে মো. মাহমুদুল খালেক, অটোরিক্সা প্রতিকে মো. মাহমুদুল হাসান, টেবিল ফ্যান প্রতিকে শহিদুল ইসলাম,\nআমরাজুড়ি ইউনিয়নে নৌকা প্রতিকে মো. জাহাঙ্গীর হোসেন, স্বতন্ত্র প্রার্থী হিসেবে আছেন কৃষ্ণ লাল গুহ (কাচি প্রতিক), জেপির বাইসাইকেল প্রতিকে মো. ফিরোজ আলম, ইসলামী হাতপাখা প্রতিকে মো. সাইদুল ইসলাম হাওলাদার।\nনেছারাবাদ (স্বরূপকাঠী) উপজেলার ১০টি ইউনিয়নে ৪২ জন চেয়ারম্যান প্রার্থী প্রতিদ্বন্দ্বিতা করছেন।\nস্বরূপকাঠী সদর ইউনিয়নে নৌকা প্রতিকে মো. আল আমিন, স্ততন্ত্র আনারস প্রতিকে মো. জাহিদ হোসেন, চশমা প্রতিকে মো. মাশরুল আলম, টেবিল ফ্যান প্রতিকে শফিকুল ইসলাম।\nসোহাগদল ইউনিয়নে নৌকা প্রতিকে মো. আঃ রশিদ মিয়া, স্বতন্ত্র মোটর সাইকেল প্রতিকে মাহিনুর, আনারস প্রতিকে মো. সরোয়ার হোসেন।\nসারেংকাঠী ইউনিয়নে নৌকা প্রতিকের মো. নজরুল ইসলাম, স্বতন্ত্র আনারস প্রতিকে মো. সায়েম, মোটর সাইকেল প্রতিকে গোলাম মোস্তফা সরদার।\nজলাবাড়ী ইউনিয়নে নৌকা প্রতিকে আশীস কুমার বড়াল, স্বতন্ত্র আনারস প্রতিকে তৌহিদুল ইসলাম।\nআটঘর কুড়িয়ানা ইউনিয়নে নৌকা প্রতিকে শেখর কুমার সিকদার, স্বতন্ত্র চশমা প্রতিকে সাইফুর রহমান, ঘোড়া প্রতিকে শেখ মো. আসিফ ইকবাল, আনারস প্রতিকে মিঠুন হালদার, মোটর সাইকেল প্রতিকে পঙ্কজ কুমার বিশ্বাস, টেলিফোন প্রতিকে নিলুফা ইয়াসমিন। গুয়ারেখা ইউনিয়নে নৌকা প্রতিকে সুব্রত কুমার ঠাকুর, রজনীগন্ধা প্রতিকে স্বতন্ত্র প্রার্থী মো. শফিকুল ইসলাম, আনারস প্রতিকে মো. আব্দুর কুদ্দুস সিকদার, চশমা প্রতিকে মো. আঃ রব সিকদার, মোটর সাইকেল প্রতিকে বিজন কৃষ্ণ বেপারী, ঘোড়া প্রতিকে জাকির হোসেন। দৈহারী ইউনিয়নে নৌকা প্রতিকে প্রগতি মন্ডল, আনারস প্রতিকে স্বতন্ত্র প্রার্থী জাহারুল ইসলাম, মোটর সাইকেল প্রতিকে মো. মিজানুর রহমান মিন্টু।\nসুটিয়াকাঠী ইউনিয়নে নৌকা প্রতিকে মো. রুহুল আমিন অসিম, স্বতন্ত্র মোটর সাইকেল প্রতিকে মো. সাইফুল ইসলাম, হাতপাখা প্রতিকে মো. বাদল আলী, আনারস প্রতিকে মো. ফজলুল হক, টেলিফোন প্রতিকে মো. তরিকুল ইসলাম তালুকদার।\nবলদিয়া ইউনিয়নে নৌকা প্রতিকে সাইদুর রহমান, স্বতন্ত্র চশমা প্রতিকে মেহেদৗ মাসুদ, ঘোড়া প্রতিকে আরিফুল ইসলাম।\nসমুদয়কাঠী ইউনিয়নে নৌকা প্রতিকে মো. হুমায়ুন কবির, চশমা প্রতিকে সজিব বিশ্বাস, মোটর সাইকেল প্রতিকে স্বতন্ত্র প্রার্থী মাহামুদ করিম সবুর, আনারস প্রতিকে বিধান চন্দ্র রায়, রজনিগন্ধা প্রতিকে দিলীপ কুমার হাওলাদার।\nভান্ডারিয়া উপজেলায় ৫টি ইউনিয়নে নির্বাচন অনুষ্ঠিত হচ্ছে। উপজেলার তেলিখালী ইউনিয়নে প্রতিদ্বন্দ্বি প্রার্থী না থাকায় আওয়ামী লীগ মনোনীত নৌকা প্রতিকের চেয়ারম্যান প্রার্থী মো. সামছ উদ্দিন হাওলাদার বিনাপ্রতিদ্বন্দ্বিতায় চেয়ারম্যান নির্বাচিত হয়েছেন। গৌরিপুর ইউনিয়নে নৌকা প্রতিকে মো. নুরুল আমিন, স্বতন্ত্র চশমা প্রতিকে মোসা: পারভীন চৌধুরী, হাতপাখা প্রতিকে মো. নুরুল আলম, আনারস প্রতিকে বদিউজ্জামান টিপু, জেপির বাই সাইকেল প্রতিকে মো. মজিবুর রহমান চৌধুরীসহ আরও ৪ জন সতন্ত্র চেয়ারম্যান প্রার্থী প্রতিদ্বন্ধিতা করছেন।\nভিটাবাড়িয়া ইউনিয়নে নৌকা প্রতিকে খান এনামুল করিম, স্বতন্ত্র প্রার্থী হিসেবে আনারস প্রতিক নিয়ে নির্বাচন করছেন তারই বড় ভাই সাবেক ইউপি চেয়ারম্যান বীর মুক্তিযোদ্ধা খান এনায়েত করিম। এছাড়া স্বতন্ত্র চশমা প্রতিকে মো. আনোয়ার হোসেন পান্না, জেপির বাই সাইকেল প্রতিকে মো. মতিউর রহমান বুলবুলসহ আর ৪ জন প্রার্থী রয়েছেন।\nনদমুলা শিয়ালকাঠী ইউনিয়নে নৌকা প্রতিকের মো. এমরান হোসেন তালুকদার, জেপির বাই সাইকেল প্রতিকে মো. মেজবাহ উদ্দিন, আনারস প্রতিকে মো. সফিকুল কবির তালুকদার, হাতপাখা প্রতিকে মো. হাবিবুর রহমান।\nধাওয়া ইউনিয়নে নৌকা প্রতিকে মো. আ. রশিদ মৃধা, জেপির বাই সাইকেল প্রতিকে সিদ্দিকুর রহমান টুলুসহ আরও ৩ জন চেয়ারম্যান প্রার্থী রয়েছেন।\nমঠবাড়িয়া উপজেলায় ৬টি ইউনিয়নে চেয়ারম্যান প্রার্থী মোট ৭৫ জন।\nতুষখালী ইউনিয়নে নৌকা প্রতিকে মো. শাহজাহান হাওলাদার, স্বতন্ত্র আনারস প্রতিকে মো. সগির মিয়া, জাতীয় পার্টি (এরশাদ) লাঙ্গল প্রতিকে মো. মামুন পঞ্চায়েতসহ আরও ৫ জন স্বতন্ত্র চেয়ারম্যান প্রার্থী রয়েছেন।\nমিরুখালী ইউনিয়নে নৌকা প্রতিকের আব্দুস সোবাহান শরিফ, আনারস প্রতিকে মো. আবু হানিফ খান, চশমা প্রতিকে মো. গোলাম মোস্তফা, হাতপাখা প্রতিকে শাহিন মল্লিক। বেতমোড় রাজপাড়া ইউনিয়নে নৌকা প্রতিকে দেলোয়ার হোসেন আকন, আনারস প্রতিকে মো. ইউনুস আলী আকন, চশমা প্রতিকে মোসা: মাজেদা বেগমসহ আরও ৬ জন চেয়ারম্যান প্রার্থী রয়েছেন।\nগুলিশাখালী ইউনিয়নে নৌকা প্রতিকে মো. রিয়াজুল আলম, আনারাস প্রতিকে মো. নাসির উদ্দিন, চশমা প্রতিকে মিরাজ মাহমুদ, হাতপাখা প্রতিকে আবেদিন।\nসাপলেজা ইউনিয়নে নৌকা প্রতিকের কোন প্রার্থী নেই। এখানে ৭ জন স্বতন্ত্র এবং ১ জন ইসলামি শাষনতন্ত্র আন্দোলনের চেয়ারম্যান প্রার্থী হিসেবে প্রতিদ্বন্দ্বিতা করছেন। আমরাগাছিয়া ইউনিয়নে নৌকা প্রতিকের মোসা: সারমিন জাহান, আনারস প্রতিকে মো. সুলতান মিয়া, লাঙ্গল প্রতিকে শফিকুল ইসলামসহ আরও ৫ জন প্রার্থী প্রতিদ্বন্দ্বিতা করছেন।


বাংলাদেশীদের ভিসার মেয়াদ বাড়াবে মধ্যপ্রাচ্যের দেশগুলো – তাজা খবর – tajakhabor.com\nমধ্যপ্রাচ্যের দেশগুলো বাংলাদেশীদের ভিসার মেয়াদ বাড়াবে বলে জানিয়েছেন পররাষ্ট্রমন্ত্রী ড. এ কে আবদুল মোমেন। শুক্রবার এক ভিডিওবার্তায় তিনি এ তথ্য জানান। সংযুক্ত আরব আমিরাতে প্রবাসী বাংলাদেশীদের উদ্দেশে দেয়া এক ভিডিওবার্তায় পররাষ্ট্রমন্ত্রী বলেন, মধ্যপ্রাচ্যের দেশগুলোর সরকারের সঙ্গে বাংলাদেশীদের ভিসার মেয়াদ বাড়ানোর বিষয়ে আলোচনা হয়েছে। তারা আমাদের জানিয়েছেন, যাদের ভিসার মেয়াদ শেষ হয়ে গেছে তাদের মেয়াদ বাড়াবেন। এমনকি প্লেনের টিকেট কেটে থাকলেও সেটা অনার করবেন। খবর বাংলানিউজের।\nড. মোমেন বলেন, স্বরাষ্ট্র মন্ত্রণালয় থেকে ১ লাখ ২৫ হাজার পাসপোর্ট প্রিন্ট করে বিদেশে পাঠানো হচ্ছে। এসব পাসপোর্ট মিশনে গেলে সমস্যার সমাধান হয়ে যাবে। পররাষ্ট্রমন্ত্রী বলেন, আরব আমিরাতের পররাষ্ট্রমন্ত্রীর সঙ্গে টেলিফোনে আলাপ হয়েছে। তিনি জানিয়েছেন, আমিরাত থেকে ভারতের দুই লাখ প্রবাসীকে ফেরত পাঠাচ্ছেন। পাকিস্তানের হাজার হাজার প্রবাসীকে তারা ফেরত পাঠাচ্ছে। তবে আমি অনুরোধ করেছি, প্রবাসী বাংলাদেশীদের ফেরত না পাঠিয়ে তাদের কৃষিকাজে লাগাতে পারেন। প্রবাসী বাংলাদেশীরা সবুজায়নে বিশেষ ভূমিকা রাখতে পারেন বলেও মন্তব্য করেন ড. মোমেন।\nঅস্ট্রেলিয়াকে বিনিয়োগের আহ্বান ॥ বিনিয়োগের আকর্ষণীয় ও অনুকূল পরিবেশের উল্লেখ করে অস্ট্রেলিয়ার বিভিন্ন কোম্পানিকে বাংলাদেশে বিনিয়োগের আহ্বান জানিয়েছেন পররাষ্ট্রমন্ত্রী ড. এ কে আবদুল মোমেন। অস্ট্রেলিয়ার পররাষ্ট্রমন্ত্রী মারিসে আন পেইনির সঙ্গে এক ফোনালাপে এ আহ্বান জানান তিনি। শুক্রবার পররাষ্ট্র মন্ত্রণালয় থেকে পাঠানো এক প্রেস বিজ্ঞপ্তিতে এ তথ্য জানানো হয়।\nটেলিফোনে ড. মোমেন বলেন, এ অঞ্চলের যে কোন দেশের তুলনায় বাংলাদেশে বিনিয়োগ লাভজনক। এখানে বিনিয়োগবান্ধব পরিবেশ বিদ্যমান। অন্য দেশ থেকে কোন কোম্পানি এ দেশে বিনিয়োগ স্থানান্তর করতে চাইলেও বাংলাদেশ স্বাগত জানাবে। মন্ত্রী বলেন, বৈশ্বিক সমস্যা করোনা মহামারীর কারণে সৃষ্ট পরিস্থিতিতে বাংলাদেশ সরকার দেশে কর্মসংস্থান বৃদ্ধি করতে চায়। বাংলাদেশ ১০০টি অথনৈতিক অঞ্চল সৃষ্টি করছে, অস্ট্রেলিয়ার বিনিয়োগকারীরা এসব ক্ষেত্রে বিনিয়োগ করলে তারা যেমন লাভবান হবে, বাংলাদেশীদেরও কর্মসংস্থান হবে। এছাড়া বাংলাদেশে ২৮টি হাইটেক পার্ক ও তথ্যপ্রযুক্তিতে দক্ষ বিপুল সংখ্যক জনগোষ্ঠী রয়েছে। ফোনালাপে পররাষ্ট্রমন্ত্রী রোহিঙ্গাদের প্রত্যাবাসনে অস্ট্রেলিয়ার সহায়তা কামনা করে বলেন, রোহিঙ্গারা নিজ ভূমি মিয়ানমারে ফিরে গেলেই কেবল তাদের ভবিষ্যত নিশ্চিত হতে পারে। রোহিঙ্গারা বাংলাদেশের নাগরিক নয়। সম্পূর্ণ মানবিক কারণে বাংলাদেশ সাময়িকভাবে তাদের আশ্রয় দিয়েছে। মিয়ানমারে নির্যাতিত হয়ে রোহিঙ্গারা গভীর সমুদ্রে আশ্রয় নিলেও কোন দেশ তাদের উদ্ধারে এগিয়ে আসে না। কিন্তু অন্যান্য দেশেরও উচিত তাদের দায়িত্ব নেয়া।\n‘মানবিক কারণে সমুদ্র থেকে উদ্ধার করা কিছু সংখ্যক রোহিঙ্গাকে ভাসানচরে রাখা হয়েছে। সাইক্লোন আম্পানে সারাদেশে ব্যাপক ক্ষতি হলেও ভাসানচরে এর কোন প্রভাব পড়েনি। সেখানকার রোহিঙ্গারা কিছু অর্থনৈতিক কর্মকাণ্ডে নিজেদের সম্পৃক্ত করতে পারবে।’ সম্প্রতি ৪৮টি দেশের সংগঠন ক্লাইমেট ভালনারেবল ফোরামের সভাপতি হিসেবে বাংলাদেশ দায়িত্ব গ্রহণ করেছে। পৃথিবীর তাপমাত্রা যাতে ১.৫ ডিগ্রীর বেশি বৃদ্ধি না পায় সে বিষয়ে এ ফোরামের উদ্যোগের বিষয়ে পররাষ্ট্রমন্ত্রী অস্ট্রেলিয়ার সহায়তা কামনা করেন। ড. মোমেন উল্লেখ করেন, জাতিসংঘে কমনওয়েলথের কোন অফিস বা প্রতিনিধি না থাকায় জাতিসংঘের আলোচনায় এ সংস্থা সদস্য রাষ্ট্রগুলোর স্বার্থ রক্ষায় যথাযথ ভূমিকা রাখতে ব্যর্থ হচ্ছে। জাতিসংঘের আলোচনায় প্রতিনিধিত্ব থাকলে সংস্থা হিসেবে কমনওয়েলথের সক্ষমতা ও কার্যকারিতা বৃদ্ধি পাবে। এ সময় ড. মোমেন করোনা মহামারী অবস্থায় অস্ট্রেলিয়ায় অধ্যয়নরত ছাত্রসহ সে দেশে বসবাসরত বাংলাদেশীদের সহযোগিতার জন্য অস্ট্রেলিয়া সরকারকে ধন্যবাদ জানান।\nPrevious Post: ই-নথি ব্যবস্থাপনায় শীর্ষে শিল্প মন্ত্রণালয়\nNext Post: ব্যাংক খাতে পর্যাপ্ত তারল্য রয়েছে: গভর্নর


Government likely to bring bill to prevent religious conversion\nতিন তালাক, ৩৭০ ধারা অবলুপ্তির পর ধর্মান্তকরণ বিরোধী বিল! প্রস্তুতি শুরু মোদি সরকারের\nPublished by: Subhajit Mandal | Posted: August 11, 2019 11:42 am| Updated: August 11, 2019 12:02 pm\nসংবাদ প্রতিদিন ডিজিটাল ডেস্ক: তিন তালাক, ৩৭০ ধারার পর এবার কি ধর্মান্তকরণ বিরোধী বিল? গেরুয়া শিবিরের অন্দরে কান পাতলে এখন সেই জল্পনাই শোনা যাচ্ছে। সরকারি সূত্রে যা খবর, সেই অনুযায়ী এবার ধর্মান্তকরণ রুখতে বিল আনতে চলেছে মোদি সরকার। সেইমতো প্রস্তুতিও শুরু হয়ে গিয়েছে সরকারের অন্দরে। মূলত জোর করে হিন্দুদের ধর্মান্তকরণ এবং ‘লাভ জিহাদ’ রুখতে এই বিল আনা হতে পারে বলে সর্বভারতীয় সংবাদমাধ্যম সূত্রে খবর।\n[আরও পড়ুন: ‘কথা বলা কম্পিউটার’ তৈরি সম্ভব হবে সংস্কৃতের দৌলতেই, মন্তব্য মানবসম্পদ উন্নয়ন মন্ত্রীর]\nআসলে, তিন তালাক থেকে শুরু করে ৩৭০ ধারা বিলোপ পর্যন্ত, মোদি সরকার ২.০ এখনও পর্যন্ত সংঘ পরিবারের এজেন্ডাগুলিই একের পর এক পূরণ করে চলেছে। সেই তালিকায় পরবর্তী নাম – ধর্মান্তকরণ বিরোধী বিল। সরকারি সূত্রে খবর, আদিবাসী অধ্যুষিত এলাকায় এখনও জোর করে ধর্মান্তকরণ করা হচ্ছে। প্রেমের ফাঁদে ফাঁসিয়ে পরিকল্পিতভাবে হিন্দু মেয়েদের ধর্মান্তরিত করছে মুসলিম যুবকরা। এই ধর্মান্তকরণের জেরেই দেশে হিন্দু জনসংখ্যার তুলনায় মুসলিম জনসংখ্যা তরতরিয়ে বাড়ছে বলে মনে করছেন গেরুয়া শিবিরের নেতারা।\nবিজেপি নেতাদের একাংশের দাবি, স্বাধীনতার সময় দেশে ৮৫ থেকে ৯০ শতাংশই হিন্দু জনসংখ্যা ছিল। কিন্তু, এখন তা কমতে কমতে ৭২-৭৩ শতাংশে এসে দাঁড়িয়েছে। হিন্দু জনসংখ্যা কমার পিছনে ধর্মান্তকরণকেই দায়ী করছেন গেরুয়া শিবিরের একাধিক নেতা। তাই, ধর্মান্তকরণ বিল আনা জরুরি বলে মনে করছে গেরুয়া শিবির। যদিও পরিসংখ্যান বলছে, স্বাধীনতার সময় ভারতের জনসংখ্যার ৮৫ শতাংশ ছিল হিন্দু, এখন তা কমে হয়েছে ৭৯.৮০ শতাংশ। এবং তা মূলত পরিবার পরিকল্পনার দৌলতে।\n[আরও পড়ুন: বিরোধী দলের প্রতিনিধিদের কাশ্মীরে ঢুকতে দিতে হবে, দাবি কংগ্রেসের]\nমোদী সরকারের প্রথম পর্বে তাই ‘ঘর ওয়াপসি’ প্রকল্প হাতে নিয়েছিল গেরুয়া শিবির। বিরোধীরা অভিযোগ করেছিলেন, যখন কোনও হিন্দু অন্য ধর্ম গ্রহণ করছেন, তাকে বলা হচ্ছে ধর্মান্তরণ। কিন্তু সঙ্ঘ পরিবার যখন কাউকে হিন্দুধর্মের ছাতায় নিয়ে আসছে, তখন তা ‘ঘর ওয়াপসি’! এ বার ধর্মান্তরণ পাকাপাকি রুখতেই বিল আনার ভাবনা। সব ঠিক থাকলে আগামী শীতকালীন অধিবেশনেই পেশ হবে ধর্মান্তকরণ বিরোধী বিল।\nধর্মান্তকরণ রুখতে বিল আনতে চলেছে মোদি সরকার।\nপ্রস্তুতিও শুরু হয়ে গিয়েছে সরকারের অন্দরে।\nজোর করে হিন্দুদের ধর্মান্তকরণ এবং 'লাভ জিহাদ' রুখতে এই বিল আনা হতে পারে বলে সর্বভারতীয় সংবাদমাধ্যম সূত্রে খবর।


জাপানি দুই শিশু বাবা নাকি মায়ের, জানা যাবে আজ – News Updates\nজাপানি দুই শিশু জেসমিন মালিকা ও লাইলা লিনা বাংলাদেশি বাবা ইমরান শরীফের কাছে থাকবে নাকি জাপানি মা নাকানো এরিকোর কাছে থাকবে, এ বিষয়ে আজ বৃহস্পতিবার (১৬ সেপ্টেম্বর) বিচারপতি এম ইনায়েতুর রহিম ও\nবিচারপতি মো. মোস্তাফিজুর রহমানের হাইকোর্ট বেঞ্চ এ বিষয়ে আদেশ দেবেন। মামলাটি আদেশের জন্য কার্যতালিকায় ২ নম্বর ক্রমিকে রাখা হয়েছে।\nগত ৩১ আগস্ট হাইকোর্ট আদেশ দেন বাবা-মাসহ রাজধানীর গুলশানের চার কক্ষবিশিষ্ট একটি বাসায় থাকবে জাপানি দুই শিশু জেসমিন মালিকা ও লাইলা লিনা। সেখানে তারা আপাতত ১৫ দিন থাকবে। ফ্লাটের ভাড়া উভয়পক্ষ বহন করবে। সমাজসেবা অধিদফতরের ঢাকার ডেপুটি ডিরেক্টর তাদের তত্ত্বাবধান করবেন।\nপ্রয়োজনে এ কর্মকর্তা ওই ফ্ল্যাটে রাত্রিযাপন করতে পারবেন। গুলশানের বাসায় থাকাকালীন তাদের নিরাপত্তা নিশ্চিত করতে ঢাকা মহানগর পুলিশ ও পুলিশের অপরাধ তদন্ত বিভাগকে (সিআইডি) বলা হয়।\n১৬ সেপ্টেম্বর এই মামলার পরবর্তী আদেশের জন্য রাখা হয়। বিচারপতি এম ইনায়েতুর রহিম ও বিচারপতি মো. মোস্তাফিজুর রহমানের হাইকোর্ট বেঞ্চ এ আদেশ দেন। দুই শিশু ও তাদের বাবা-মায়ের মতামত নেওয়ার পর আদালত এই আদেশ দিয়েছেন।\nযদিও একই বাসায় শিশুদের বাবার রাত্রিযাপনে আপত্তি জানিয়েছিলেন শিশুদের মায়ের পক্ষের আইনজীবী। আদালত বলেছেন, আমরা চাই শিশুরা পারিবারিক পরিবেশে থাকুক।\nপরবর্তীতে নাকানো এরিকোর আবেদনের পরিপ্রেক্ষিতে গত ৮ সেপ্টেস্বর হাইকোর্ট আদেশ দেন দুই শিশু জেসমিন মালিকা ও লাইলা লিনাকে নিয়ে বেড়ানো বা মার্কেটে যাওয়ার জন্য বাইরে যেতে পারবেন জাপানি মা চিকিৎসক নাকানো এরিকো। বাংলাদেশি বাবা ইমরান শরীফও সন্তানদের নিয়ে বাইরে ঘুরতে যেতে পারবেন।\nএছাড়া ৯, ১১, ১৩ ও ১৫ সেপ্টেম্বর শিশুদের সঙ্গে রাতে থাকবেন মা। বাকি দিনগুলোতে বাবা-মা উভয়ই আগের নির্দেশ অনুযায়ী শিশুদের সঙ্গে থাকবেন। আজ পরবর্তী আদেশের জন্য রাখা হয়।\nআদালত দুই শিশুকে ৩১ আগস্ট পর্যন্ত তেজগাঁওয়ের ভিকটিম সাপোর্ট সেন্টারে উন্নত পরিবেশে রাখার নির্দেশ দেন।\nএ সময়ে প্রতিদিন সকাল ৮টা থেকে দুপুর ১টা পর্যন্ত জাপানি মা ও বিকেল ৩টা থেকে রাত ৮টা পর্যন্ত বাংলাদেশি বাবা শিশুদের সঙ্গে সময় কাটাতে পারবেন বলে নির্দেশ দেওয়া হয়।


নৌযান শ্রমিকদের ধর্মঘট প্রত্যাহার | দৈনিক আজকের প্রভাত\nHome » অনলাইন » নৌযান শ্রমিকদের ধর্মঘট প্রত্যাহার\nডেস্ক রিপোর্ট: খাদ্যভাতা প্রদানসহ ১১ দফা দাবিতে চলমান ধর্মঘট প্রত্যাহার করেছেন পণ্যবাহী নৌযান শ্রমিকরা। বৃহস্পতিবার (২২ অক্টোবর) সচিবালয়ে শ্রম ও কর্মসংস্থান মন্ত্রণালয়ে আয়োজিত বৈঠকে বাংলাদেশ নৌযান শ্রমিক ফেডারেশনের সভাপতি মো. শাহ আলম ধর্মঘট প্রত্যাহারের ঘোষণা দেন।\nশ্রম ও কর্মসংস্থান প্রতিমন্ত্রী মন্নুজান সুফিয়ানের সভাপতিত্বে বৈঠকে সরকার, নৌযান মালিক ও শ্রমিক নেতারা উপস্থিত ছিলেন। ১ দফা দাবি আদায়ে গত ২০ অক্টোবর রাত ১২টা ১ মিনিট থেকে সারাদেশে অনির্দিষ্টকালের জন্য নৌযান শ্রমিকদের ধর্মঘট শুরু হয়। বাংলাদেশ নৌযান শ্রমিক ফেডারেশনের আওতাধীন আটটি সংগঠন এ ধর্মঘটের ডাক দেয়। মালিকরা মূলত খাদ্যভাতা (খোরপোষ ভাতা) দেয়ার দাবি মেনে নেয়ার প্রেক্ষাপটে নৌযান শ্রমিকরা ধর্মঘট থেকে সরে এসেছেন।\nবাংলাদেশ অভ্যন্তরীণ নৌ চলাচল (যাত্রী পরিবহন) সংস্থার চেয়ারম্যান মাহবুব উদ্দিন আহমেদ বলেন, শ্রমিক, মালিক ও সরকারের মধ্যে আলোচনায় সমঝোতা হয়েছে। আমরা চাই মালিক ও শ্রমিকদের মধ্যে সৌহার্দ্যপূর্ণ সম্পর্ক বজায় থাকুক।\nশ্রম ও কর্মসংস্থান প্রতিমন্ত্রী বলেন, দীর্ঘক্ষণ আলোচনার মধ্য দিয়ে নৌযান শ্রমিক ও শ্রমিকরা সমস্যা সমাধান করে ফেলেছেন। ‘মিয়া বিবি রাজি তো কিয়া কারেগা কাজী’। মিয়া-বিবি রাজি হয়ে গেলে মা-বাবা কী করে ধান-দুর্বা দিয়ে বরণ কুলা দিয়ে তাড়াতাড়ি ঘরে উঠিয়ে নেয়। আমরাও শ্রম ও কর্মসংস্থান মন্ত্রণালয় ঐক্যমত পোষণ করছি। নেতৃবৃন্দ চলমান ধর্মঘট প্রত্যাহার করেছেন। এই ধর্মঘট প্রত্যাহারের মধ্য দিয়ে জনজীবনে শান্তি ফিরে আসবে। মানুষের ভোগান্তির অবসার ঘটবে বলে আশা প্রকাশ করেন তিনি।\nসিদ্ধান্ত অনুযায়ী, আগামী ১ অক্টোবর থেকে শূন্য টন থেকে এক হাজার টন ধারণক্ষমতা সম্পন্ন জাহাজে কর্মরত শ্রমিকরা মাসিক এক হাজার টাকা হারে খোরপোষ ভাতা পাবেন। এছাড়া এক হাজার এক টন থেকে এক হাজার ৫০০ পর্যন্ত ধারণক্ষমতার জাহাজের শ্রমিকরা মাসিক এক হাজার ২০০ টাকা এবং এক হাজার ৫০১ টন থেকে সর্বোচ্চ টন পর্যন্ত ধারণক্ষমতার জাহাজের শ্রমিকরা এক হাজার ৫০০ টাকা হারে মাসিক খোরপোষ ভাতা পাবেন বলে জানিয়েছেন শ্রম ও কর্মসংস্থান প্রতিমন্ত্রী। এ বিষয়ে নৌযান মালিক ও শ্রমিকদের মধ্যে চুক্তি হয়েছে বলেও জানান তিনি।\nনৌ শ্রমিকদের ১১ দফা দাবির মধ্যে রয়েছে- বাল্কহেডসহ সব নৌযান ও নৌপথে চাঁদাবাজি-ডাকাতি বন্ধ করা, ২০১৬ সালে ঘোষিত গেজেট অনুযায়ী নৌযানের সর্বস্তরের শ্রমিকদের বেতন প্রদান, ভারতগামী শ্রমিকদের ল্যান্ডিং পাস এবং মালিক কর্তৃক খাদ্যভাতা প্রদান, সব নৌযান শ্রমিকের সমুদ্র ও রাত্রিকালীন ভাতা নির্ধারণ।\nএছাড়া এনডোর্স, ইনচার্জ, টেকনিক্যাল ভাতা পুনর্র্নিধারণ; কর্মস্থলে দুর্ঘটনায় নিহত শ্রমিকদের ক্ষতিপূরণ ১০ লাখ টাকা নির্ধারণ; প্রত্যেক নৌশ্রমিককে মালিক কর্তৃক নিয়োগপত্র, পরিচয়পত্র ও সার্ভিস বুক প্রদান, নদীর নাব্যতা রক্ষা ও প্রয়োজনীয় মার্কা, বয়া ও বাতি স্থাপন; মাস্টার-চালক পরীক্ষা, সনদ বিতরণ ও নবায়ন, বেআইনি নৌচলাচল বন্ধ করা; নৌ পরিবহন অধিদফতরের সব ধরনের অনিয়ম ও শ্রমিক হয়রানি বন্ধ এবং নৌযান শ্রমিকদের সামাজিক নিরাপত্তা নিশ্চিত করার দাবিও জানিয়েছেন তারা।\nPrevious: ড. কামালকে বহিষ্কারের হুমকি সুব্রত চৌধুরীর\nNext: দুই-তিন দিনের মধ্যে নির্ধারিত দামে আলু বিক্রি হবে : বাণিজ্যমন্ত্রী


বাগেরহাটে সরকারিভাবে আমন ধান ও চাল সংগ্রহ কার্যক্রম শুরু হয়েছে। মঙ্গলবার (১ ডিসেম্বর) দুপুরে বাগেরহাট সদর উপজেলা খাদ্যগুদামে ধান ও চাল সংগ্রহ কার্যক্রমের আনুষ্ঠানিক উদ্বোধন করেন বাগেরহাটের জেলা প্রশাসক মো. মামুনুর রশীদ।\nএ সময় বাগেরহাট সদর উপজেলা নির্বাহী কর্মকর্তা মুহাম্মাদ মোছাব্বেরুল ইসলাম, বাগেরহাট জেলা খাদ্যনিয়ন্ত্রক মো. আবদুল হাকিম, সদর উপজেলা খাদ্যনিয়ন্ত্রক মনোতোষ কুমার মজুমদার, কৃষক ও মিল মালিকরা উপস্থিত ছিলেন।\nঅভ্যন্তরীণ আমন সংগ্রহ ২০২০-২১ এর আওতায় এ বছর বাগেরহাট জেলায় ২৬ টাকা কেজি দরে ১ হাজার ৬৭৫ টন আমন ধান, ৩৬ টাকা কেজি দরে ১৯০ টন আতপ চাল এবং ৩৭ টাকা কেজি দরে ২ হাজার ৪১৩ টন সিদ্ধ চাল সংগ্রহ করা হবে। সরাসরি কৃষকদের কাছ থেকে ধান ও তালিকাভুক্ত মিলারদের কাছ থেকে চাল সংগ্রহ করা হবে।\nদেশের মধ্যে এই প্রথম বাগেরহাট জেলায় এই ধান ও চাল সংগ্রহ শুরু হলো। নির্দিষ্ট সময় অর্থাৎ ২০২১ সালের ২৮ ফেব্রুয়ারির মধ্যে এই ধান ও চাল সংগ্রহ সম্পন্ন করা হবে বলে জানিয়েছেন জেলা খাদ্যনিয়ন্ত্রক মো. আবদুল হাকিম।


1 করিন্থীয় 14 - ইন্ডিয়ান রিভাইজড ভার্সন (IRV) - বেঙ্গলী\n- 1 করিন্থীয়\n1 করিন্থীয় 14\n1তোমরা ভালবাসার অন্বেষণ কর এবং আত্মিক উপহারের জন্য প্রবল উত্সাহী হও, বিশেষভাবে যেন ভাববাণী বলতে পার।\n2কারণ যে ব্যক্তি বিশেষ ভাষায় কথা বলে, সে মানুষের কাছে না, কিন্তু ঈশ্বরের কাছে বলে; কারণ কেউ তা বোঝে না, কারণ সে পবিত্র আত্মায় গুপ্ত সত্য কথা বলে।\n3কিন্তু যে ব্যক্তি ভাববাণী বলে, সে মানুষের কাছে গেঁথে তুলবার এবং উত্সাহ ও সান্ত্বনার কথা বলে।\n4যে ব্যক্তি বিশেষ ভাষায় কথা বলে, সে নিজেকে গেঁথে তোলে, কিন্তু যে ব্যক্তি ভাববাণী বলে, সে মণ্ডলীকে গেঁথে তোলে।\n5আমি চাই, যেন তোমরা সবাই বিশেষ বিশেষ ভাষায় কথা বলতে পার, কিন্তু আরো চাই, যেন ভাববাণী বলতে পার; কারণ যে বিশেষ বিশেষ ভাষায় কথা বলে, মণ্ডলীকে গেঁথে তুলবার জন্য সে যদি অর্থ বুঝিয়ে না দেয়, তবে ভাববাণী প্রচারক তার থেকে মহান।\n6এখন, হে ভাইয়েরা এবং বোনেরা, আমি তোমাদের কাছে এসে যদি বিশেষ বিশেষ ভাষায় কথা বলি, কিন্তু তোমাদের কাছে সত্য প্রকাশ কিংবা জ্ঞান কিংবা ভাববাণী কিংবা শিক্ষার বিষয়ে কথা না বলি, তবে আমার থেকে তোমাদের কি উপকার হবে?\n7বাঁশী হোক, কি বীণা হোক, সুরযুক্ত নিষ্প্রাণ বস্তুও যদি স্পষ্ট না বাজে, তবে বাঁশীতে বা বীণাতে কি বাজছে, তা কিভাবে জানা যাবে?\n8আর তুরীর ধ্বনি যদি অস্পষ্ট হয়, তবে কিভাবে কে জানতে পারবে যে, কখন যুদ্ধের জন্য সেনাবাহিনী তৈরী হবে?\n9তেমনি তোমরা যদি ভাষার মাধ্যমে, যা সহজে বোঝা যায়, এমন কথা না বল, তবে কি বলছে, তবে তা কিভাবে জানা যাবে? তুমি কথা বললে এবং কেউই বুঝতে পারলো না।\n10হয়তো জগতে এত প্রকার ভাষা আছে, আর অর্থবিহীন কিছুই নেই।\n11কিন্তু আমি যদি ভাষার অর্থ না জানি, তবে আমি তার কাছে একজন বর্ব্বরের মত হব এবং সেও আমার কাছে একজন বর্ব্বরের মত হবে।\n12অতএব তোমরা যখন আত্মিক বরদান পাওয়ার জন্য সম্পূর্ণভাবে উদ্যোগী, তখন প্রবল উত্সাহের সাথে যেন মণ্ডলীকে গেঁথে তুলতে পারো।\n13এই জন্য যে ব্যক্তি বিশেষ ভাষায় কথা বলে, সে প্রার্থনা করুক, যেন সে অনুবাদ করে দিতে পারে।\n14কারণ যদি আমি বিশেষ ভাষায় প্রার্থনা করি, তবে আমার আত্মা প্রার্থনা করে, কিন্তু আমার মন ফলহীন থাকে।\n15তবে আমি কি করব? আমি আত্মাতে প্রার্থনা করিব, কিন্তু আমি সেই সাথে মন দিয়ে প্রার্থনা করব; আমি আত্মাতে গান করব এবং আমি সেই সাথে বুদ্ধিতেও গান করব।\n16তাছাড়া যদি তুমি আত্মাতে ঈশ্বরের প্রশংসা কর, তবে কিভাবে বাইরের লোক “আমেন” বলবে যখন তুমি ধন্যবাদ দাও, যদিও সে জানে না তুমি কি বলছ?\n17কারণ তুমি সুন্দরভাবে ধন্যবাদ দিচ্ছ ঠিকই, কিন্তু সেই ব্যক্তিকে গেঁথে তোলা হয় না।\n18আমি ঈশ্বরের ধন্যবাদ করছি, তোমাদের সকলের থেকে আমি বেশি ভাষায় কথা বলি;\n19কিন্তু মণ্ডলীর মধ্যে, বিশেষ ভাষায় দশ সহস্র কথার থেকে, বরং বুদ্ধির মাধ্যমে পাঁচটি কথা বলতে চাই, যেন অন্য লোকদেরকেও শিক্ষা দিতে পারি।\n20ভাইয়েরা এবং বোনেরা, তোমরা চিন্তা-ভাবনায় শিশুর মত হয়ো না, বরঞ্চ হিংসাতে শিশুদের মত হও, কিন্তু বুদ্ধিতে পরিপক্ক হও।\n21পবিত্র শাস্ত্রে লেখা আছে, “আমি পরভাষীদের মাধ্যমে এবং পরদেশীদের ঠোঁটের মাধ্যমে এই লোকদের কাছে কথা বলব এবং তারা তখন আমার কথা শুনবে না, একথা প্রভু বলেন।”\n22অতএব সেই বিশেষ বিশেষ ভাষা বিশ্বাসীদের জন্য নয়, কিন্তু অবিশ্বাসীদেরই জন্য চিহ্নস্বরূপ; কিন্তু ভাববাণী অবিশ্বাসীদের জন্য নয়, কিন্তু বিশ্বাসীদেরই জন্য।\n23যদি, সব মণ্ডলী এক জায়গায় একত্র হলে এবং সবাই বিশেষ বিশেষ ভাষায় কথা বলে এবং সাধারণ লোক এবং অবিশ্বাসী লোক প্রবেশ করে, তবে তারা কি বলবে না যে, তোমরা পাগল?\n24কিন্তু সবাই যদি ভাববাণী বলে এবং কোন অবিশ্বাসী অথবা সাধারণ লোক প্রবেশ করে, তবে সে সবার মাধ্যমে দোষী হয়, সে সবার মাধ্যমে বিচারিত হয়,\n25তার হৃদয়ে গোপনভাব সব প্রকাশ পায়; এবং এই ভাবে সে অধোমুখে পড়ে ঈশ্বরের উপাসনা করবে, বলবে, বাস্তবিকই ঈশ্বর তোমাদের মধ্যে আছেন।\n26ভাইয়েরা এবং বোনেরা, তারপর কি? তোমরা যখন একত্র হও, তখন কারো গীত থাকে, কারো শিক্ষার বিষয়ে থাকে, কারো সত্য প্রকাশের বিষয়ে থাকে, কারো বিশেষ ভাষা থাকে, কারো অর্থ বিশ্লেষণ থাকে, সবই গেঁথে তোলবার জন্য হোক।\n27যদি কেউ বিশেষ ভাষায় কথা বলে, তবে দুই জন, কিংবা বেশি হলে তিনজন বলুক, এক এক করে বলুক এবং কেউ একজন অর্থ বুঝিয়ে দিক।\n28কিন্তু যদি সেখানে কোনো অনুবাদক না থাকে, তবে সেই ব্যক্তি মণ্ডলীতে নীরব হয়ে থাকুক, কেবল নিজের ও ঈশ্বরের উদ্দেশ্যে কথা বলুক।\n29আর ভাববাদীরা দুই কিংবা তিনজন কথা বলুক, অন্য সবাই সে কি বলল তা উপলব্ধি করুক।\n30কিন্তু এমন আর কারও কাছে যদি কিছু প্রকাশিত হয়, যে বসে রয়েছে, তবে সেই ব্যক্তি নীরব থাকুক।\n31কারণ তোমরা সবাই এক এক করে ভাববাণী বলতে পার, যেন সবাই শিক্ষা পায়, ও সবাই উত্সাহিত হয়।\n32আর ভাববাদীদের আত্মা ভাববাদীদের নিয়ন্ত্রণে থাকে;\n33কারণ ঈশ্বর বিশৃঙ্খলার ঈশ্বর না, কিন্তু শান্তির, যেমন পবিত্র লোকদের সকল মণ্ডলীতে হয়ে থাকে।\n34স্ত্রীলোকেরা মণ্ডলীতে নীরব থাকুক, কারণ কথা বলবার অনুমতি তাদেরকে দেওয়া যায় না, বরং যেমন নিয়মও বলে, তারা বশীভূতা হয়ে থাকুক।\n35আর যদি তারা কিছু শিখতে চায়, তবে নিজের নিজের স্বামীকে ঘরে জিজ্ঞাসা করুক, কারণ মণ্ডলীতে স্ত্রীলোকের কথা বলা অপমানের বিষয়।\n36বল দেখি, ঈশ্বরের বাক্য কি তোমাদের থেকে বের হয়েছিল? কিংবা কেবল তোমাদেরই কাছে এসেছিল?\n37কেউ যদি নিজেকে ভাববাদী কিংবা আত্মিক বলে মনে করে, তবে সে বুঝুক, আমি তোমাদের কাছে যা যা লিখলাম, সে সব প্রভুর আজ্ঞা।\n38কিন্তু যদি না জানে, সে না জানুক।\n39অতএব, হে আমার ভাইয়েরা এবং বোনেরা, তোমরা ভাববাণী বলবার জন্য আগ্রহী হও; এবং বিশেষ বিশেষ ভাষা বলতে বারণ কোরো না।\n40কিন্তু সবই সুন্দর ও সুনিয়মিতভাবে করা হোক।\n< 1 করিন্থীয় 13\n1 করিন্থীয় 15 >


দৈনিক পূর্বকোণ | বাংলাদেশে আধুনিক সংবাদপত্রের পথিকৃৎ দান-ছাদাকা না করলে পরকালে কঠোর শাস্তি | দৈনিক পূর্বকোণ\n২১ মে, ২০২০ | ৭:২৪ অপরাহ্ণ\nদান-ছাদাকা না করলে পরকালে কঠোর শাস্তি\nদান ও সেবা মহৎ কাজ। দুস্থ ও অসহায়ের মুখে হাসি ফুটানো গেলে সামাজিক বৈষম্য কমে আসবে। দান করার ক্ষেত্রে স্বধর্ম-বিধর্ম তফাৎ করার প্রয়োজন নেই। যিনি জীবনের মৌলিক চাহিদা পূরণ করতে পারছেন না তার প্রতি সহযোগিতার হাত বাড়িয়ে দেয়া সবার নৈতিক দায়িত্ব। মাহে রমজান আমাদেরকে ক্ষুধার যন্ত্রণায় যারা সারা বছর কাতরায় তাদের মর্মবেদনা উপলদ্ধি করার সুযোগ এনে দিয়েছে। হাদীস শরীফে আছে, “রমজান হচ্ছে গরিবদের প্রতি সহমর্মিতা প্রকাশের মাস”। রাসুলে আকরাম সাল্লাল্লাহু আলাইহি ওয়া সাল্লাম গরিব অন্নবস্ত্রহীন মানুষের পাশে দাঁড়াবার জন্য সবসময় উপদেশ দিয়েছেন। কুরআনে হাকিমের অসংখ্য জায়গায় দান-ছাদাকার গুরুত্ব সম্পর্কে আলোকপাত করা হয়েছে। ইরশাদ হয়েছে,“আপনি কি দেখেছেন তাকে, যে বিচার দিবসকে মিথ্যা বলে, সে সেই ব্যক্তি যে এতিমকে গলা ধাক্কা দেয় এবং মিসকিনকে অন্ন দিতে উৎসাহিত করে না।” (সুরা আল মাউন-১-৩)\nধন-সম্পদ নিজের আরাম-আয়েশ এবং পরিবার-পরিজনের ভরণ-পোষণের জন্য ব্যয় করার অনুমতি ইসলামে রয়েছে এবং অনাগত সন্তানের জন্য সঞ্চিত করে রাখাও পাপের কিছু নয়। কিন্তু অন্যায় হচ্ছে, সম্পদে গরিব-দুঃখীর হক আদায় না করা। অভাবী মানুষের দুঃখ-দুর্দশা দূর করার জন্য পদক্ষেপ গ্রহণ না করা। অথচ আল্লাহ তা’আলা বলেন, “এবং তাদের সম্পদে নির্দিষ্ট হক রয়েছে। ভিক্ষুক এবং বঞ্চিত (অভাবী অথচ লজ্জায় কারো কাছে হাত পাততে পারে না) সকলের হক রয়েছে।” (সূরা আল মা‘আরেজ:২৪-২৫) অতএব যার যা সম্পদ আছে তার থেকে অন্ততপক্ষে এক দশমাংশ সম্পদ অভাবীদের অভাব মোচনে খরচ করা ধর্মীয় দায়িত্বের মধ্যে পড়ে।\nআল কুরআনের অন্য জায়গায় এসেছে, “কিস্তু ডানদিকস্থ; তারা থাকবে জান্নাতে এবং পরস্পরে জিজ্ঞাসাবাদ করবে অপরাধীদের সম্পর্কে। বলবে: তোমাদেরকে কিসে জাহান্নামে নীত করেছে? তারা বলবে, আমরা নামায পড়তাম না। অভাবগ্রস্তকে আহার্য দিতাম না। আমরা সমালোচকদের সাথে সমালোচনা করতাম এবং প্রতিফল দিবসকে অস্বীকার করতাম। ( সুরা মুদ্দাস্সির-৩৯-৪৬) একইভাবে আল্লাহ রাব্বুল আলামীন আল কুরআনের সুরায়ে আল ফজর, আল হাক্কাহ, যারিয়াত ও ইসরায় এতিম-অসহায়দের প্রতি সদয় হওয়ার উপদেশ দিয়েছেন। আর এদের প্রতি নিষ্ঠুর আচরণে কঠোর শাস্তির কথা উল্লেখ করেছেন।\nনিজে পেট পুরে খেয়ে পাড়া-প্রতিবেশী দরিদ্রের কোন খোঁজ খবর না নিলে তাকে শেষ বিচারের দিনে কঠিন প্রশ্নের সম্মুখীন হতে হবে। বিশ্ব বরেণ্য ইসলামী চিন্তাবিদ আল্লামা ইউসুফ আল কারজাভী তার যুগশ্রেষ্ঠ গ্রন্থ ‘ইসলামের যাকাত বিধান’ বইয়ে একটি হাদীস উল্লেখ করেন,“ হযরত আবু দারদা তার স্ত্রীকে বলেছিলেন,হে উম্মে দারদা, আল্লাহর একটা শিকল রয়েছে, যা সব সময়-যে সময় জাহান্নাম সৃষ্টি হয়েছে সে সময় থেকেই জাহান্নামের আগুনে উত্তপ্ত করা হচ্ছে, তা সেদিন পর্যন্ত রাখা হবে যেদিন তা লোকদের গলায় পরানো হবে। আল্লাহর প্রতি ঈমান আনার কারণে তার অর্ধেক থেকে তো তিনি আমাদের নাজাত দিয়েছেন। (এক্ষণে বাকি অর্ধেক থেকে মুক্তির জন্য) হে উম্মে দারদা, মিসকীনকে খাবার দেয়ার জন্য উৎসাহিত করতে থাক।”\nশেষ করছি জাতীয় কবি কাজী নজরুল ইসলামের দু’ছত্র কবিতা দিয়ে-“মৃত্যুর আর দেরী নেই তব-ফিরে চাও ফিরে চাও/পরম ভিক্ষু মোর আল্লাহর নামে/দরিদ্র-উপবাসীদের ভিক্ষা দাও!\n৯ মে, ২০২১ ১২:০৯ পূর্বাহ্ণ\n৮ মে, ২০২১ ৪:৫৯ অপরাহ্ণ\nঅনলাইন কেনাকাটায় ঈদের আনন্দ


বিবাহ বিচ্ছেদ নিয়ে বিশেষ ডকুফিকশন ‘শেষ বিকেলের সূর্য’ – United news 24\nPosted by: Sub Editor in Featured, বিনোদন 11/11/2019\t0 61 Views\nস্টাফ রিপোর্টার :: বিবাহ বিচ্ছেদের কারণ ও প্রতিকার নিয়ে সম্প্রতি নির্মিত হয়েছে ডকুফিকশন ‘শেষ বিকেলের সূর্য’।\nফিকশনটি পরিকল্পনা, গ্রহ্ননা, পরিচালনা ও উপস্থাপনা করেছেন মিলন মাহমুদ রবি।\nফিকশনটিতে স্বামী-স্ত্রীর সম্পর্ক এবং যে সকল কারণে বিবাহ বিচ্ছেদের ঘটনা ঘটে তা পরিসংখ্যান ও তথ্যচিত্রের মাধ্যমে তুলে ধরা হয়েছে। পাশাপাশি, স্বামী-স্ত্রীর যেসব অভ্যাস ও আচরণ পরিবর্তনের মাধ্যমে একটি সুখী-সুন্দর সংসার গড়ে তোলা সম্ভব, সে বিষয়েও পরামর্শ রাখা হয়েছে। প্রকৃতপক্ষে, বিয়ের মাধ্যমেই নারী ও পুরুষের ভালোবাসা যেমন পূর্ণতা পায় তেমনি সামাজিক ও পারিবারিক বন্ধন অটুট রাখার প্রয়াসও পায় মানুষ। এতে স্বামী বা স্ত্রী একজন আরেকজনের ওপর অধিকার প্রতিষ্ঠার সুযোগ পায়। সে বন্ধন যদি বিবাহ বিচ্ছেদের মতো ভাঙ্গনের দিকে মোড় নেয় তবে তা হয়ে ওঠে অনাকাংখিত। এতে পরিবারে সন্তানেরা বাবা-মা’র আদর-স্নেহ থেকে বঞ্চিত হয়ে এক সময় ভাসমান হয়ে পড়ে। অপ্রত্যাশিত হলেও আমাদের সমাজে প্রতিনিয়ত ঘটছে ডিভোর্সের মত ভয়াভহ ঘটনা।\nগবেষণায় দেখা গেছে, দেশে বিবাহ-বিচ্ছেদের হার আগের চেয়ে বেড়েছে। বিবাহ -বিচ্ছেদের মতো ভয়াবহতা শহরের অভিজাত পরিবার থেকে শুরু করে এখন গ্রাম-গঞ্জেও ব্যাপকতা পেয়েছে। পরিসংখ্যান বলছে, বিবাহ-বিচ্ছেদে নারীরাই এ সময়ে এগিয়ে! বিচ্ছেদ কেন বাড়ছে? কেনইবা নারীরা এগিয়ে তা নিয়ে রয়েছে নানান কথা। প্রশ্ন উঠেছে- এটা সচেনতার ফল না কথিত আধুনিকতার প্রভাব? ফিকশনটিতে পাওয়া যাবে এসবের উত্তর।\nএছাড়া ফিকশনটিতে আরো যারা ছিলেন পান্ডুলিপি সম্পাদনা ও ধারার্ণনায় রিয়াজ রনি। ফিকশনটির মোটিভেশনাল স্পিকার হিসেবে দেখা যাবে ইস্ট ওয়েস্ট ইউনির্ভাসিটির মাইন্ড জিম কাউন্সিলর মো. আলমাসুর রহমানকে।\nএর নির্মাণে প্রধান সহকারি পরিচালক হিসেবে ছিলেন সাংবাদিক বিপ্লব রেজা। কার্যক্রম পরিচালক ইসমত নাজ ববি। শিল্প নির্দেশনায় ফারহানা রহমান তিশা। চিত্রগ্রহণে আল মাসুম সবুজ। সম্পাদনা ও মোশনগ্রাফিক্সে আবুল হাসান শিমুল। অভিনয়ে রোমানা আমিন, কাজী আল-আমিন এবং শিশুশিল্পী কাজী ওয়াসিয়া তাজরি বিনতে আমিন ও শার্লিন সাফা প্রমূখ। ফটোগ্রাফিতে ফারহানা ফারা এবং টাইটেল অলংকরণ করেছেন শফিউল আলম উজ্জল ও রিয়াজ রনি।\nএছাড়া কারিগরি সহায়তায় রয়েছে ‘ব্যঞ্জন মাল্টিমিডিয়া প্রডাকশন’। ডকুফিকশনটি দেখা যাবে ইউটিউববিত্তিক চ্যানেল Byanjon Media House-এ।\nPrevious: নিজেদের স্বার্থেই সুন্দরবনকে বাঁচাতে হবে: টিআইবি\nNext: ঘূর্ণিঝড়ে চরফ্যাশনে বাড়িঘর বিধ্বস্ত, আহত ২০, ১৩ জেলে নিখোঁজ, ১ লাশ উদ্ধার


ইউরোপিয়ান সুপার লিগ বিতর্কের মাঝেই চ্যাম্পিয়ন্স লিগে নতুন ফরম্যাটের ঘোষণা - UEFA announces new Champions League format , Bangla News\nবাংলা নিউজ > ময়দান > ইউরোপিয়ান সুপার লিগ বিতর্কের মাঝেই চ্যাম্পিয়ন্স লিগে নতুন ফরম্যাটের ঘোষণা\nইউরোপিয়ান সুপার লিগ বিতর্কের মাঝেই চ্যাম্পিয়ন্স লিগে নতুন ফরম্যাটের ঘোষণা\n১ মিনিটে পড়ুন . Updated: 19 Apr 2021, 10:44 PM IST লেখক Sanjib Halder\n২০২৪ সালে ৩২এর বদলে ৩৬টি দল নিয়ে আয়োজন করা হবে উয়েফা চ্যাম্পিয়ন্স লিগ। লিগ ও নকআউট ফরম্যাটের বদলে এই টুর্নামেন্ট পুরোপুরি লিগ ফরম্যাটেই আয়োজন করা হবে। উয়েফা সভাপতি আলেক্সান্ডার সেফেরিন জানান সুইস পদ্ধতিতে লিগের আয়োজন করা হবে।\nUEFA Super League. fifa Champions League\nইউরোপিয়ান সুপার লিগের বিতর্কের মাঝেই চ্যাম্পিয়ন্স লিগে নতুন ফরম্যাটের ঘোষণা করল উয়েফা। ২০২৪ সালে ৩২এর বদলে ৩৬টি দল নিয়ে আয়োজন করা হবে উয়েফা চ্যাম্পিয়ন্স লিগ। লিগ ও নকআউট ফরম্যাটের বদলে পুরোপুরি লিগ ফরম্যাটেই এই টুর্নামেন্টের আয়োজন করা হবে। বিশেষজ্ঞরা মনে করেন এই ফরম্যাটে খেলা হলে বেশি পরিমাণে অর্থ উপার্জন করা যাবে।\nইউরোপিয়ান সুপার লিগের ধঘোষণার পর থেকেই জল্পনা চলছিল, উত্তপ্ত হয়েছে বিশ্ব ফুটবল। বিশ্বের ১২টি হেভিয়েট ক্লাব রিয়াল মাদ্রিদ, এফসি বার্সেলোনা, অ্যাটলেটিকো দ্য মাদ্রিদ, ম্যাঞ্চেস্টার ইউনাইটেড, ম্যাঞ্চেস্টার সিটি, লিভারপুল, টটেনহ্যাম হটস্পার, চেলসি, আর্সেনাল, ইন্টার মিলান, এসি মিলান ও জুভেন্তাস এখন এক হয়ে বিদ্রোহের ডাক দিয়েছে। তারা ইউরোপিয়ান ফুটবল অ্যাসোসিয়েশন থেকে নিজেদের সরিয়ে নিতে চেয়েছে। তারা আলাদা করে সুপার লিগের আয়োজন করতে চাইছে। এমন অবস্থায় বিশ্বের দুই শক্তিশালী নিয়ামক সংস্থা উয়েফা ও ফিফা এই লিগকে বাতিল করার জন্য মরিয়া হয়ে উঠেছে। এমন অবস্থাতে তারা এই ১২টি ক্লাবকে হুঁশিয়ারিও দিয়ে রেখেছে।\nএমন অবস্থায় সুইজারল্যান্ডে উয়েফার তরফ থেকে একটি বৈঠকের আয়োজন করা হয়। সেখানে এক্সিকিউটিভ কমিটির তরফ থেকে সিদ্ধান্ত নেওয়া হয়েছে ২০২৪ সালে ৩৬টা ক্লাব নিয়ে চ্যাম্পিয়ন্স লিগের আয়োজন করা হবে। উয়েফা সভাপতি আলেক্সান্ডার সেফেরিন জানান সুইস পদ্ধতিতে লিগের আয়োজন করা হবে। তিনি আরও জানিয়েছেন দল গুলি ১০টা ভিন্ন জায়গায় হোম ও অ্যাওয়ে ভিত্তিতে খেলবে। এবং এর শেষে উপরের দিকের ৮টি দল চূড়ান্ত পর্যায়ে খেলার ছাড়পত্র পাবে। শেষের ১২ টি দল এলিমিনেট হয়ে যাবে। এবং পরে বাকি ২৪টি দল নিজেদের মধ্যে খেলবে। এদের মধ্যে জয়ীরা ১৬ দলের মধ্য জায়গা পাকা করবে এবং বাকি দল যারা হারবে তারা ইউরোপা লিগের যোগ্যতা অর্জন করবে।\nএদিনের সভা থেকে বিদ্রোহী সুপার লিগকে এক হাত নিয়েছেন উয়েফা সভাপতি আলেক্সান্ডার সেফেরিন। আমরা বোকা বোকা ঐ লিগের বিপক্ষে এক হয়ে বিরোধিতা করব। এবং আমরা এই পরিবর্তনকে কখনই বাস্তবায়িত হতে দেব না।


আমরা তো ভাবলাম টিটুয়েন্টি বিশ্বকাপ : পাকিস্তান অধিনায়ক সরফরাজ আহমেদ\n৬১০ পঠিত ০ ... ১৯:৫৪, মে ৩১, ২০১৯\nআজ ২০১৯ ক্রিকেট বিশ্বকাপের দ্বিতীয় ম্যাচে প্রথম ইনিংসে ওয়েস্ট ইন্ডিজের বিপক্ষে ব্যাট করতে নেমে ২১ ওভার ৪ বল খেলে ১০৫ রানে অলআউট হয়েছে পাকিস্তান। ইনিংস বিরতিতে তাৎক্ষণিক প্রতিক্রিয়ায় পাকিস্তানি অধিনায়ক সরফরাজ আহমেদ জানান, পাকিস্তান দল ম্যাচটিকে টিটুয়েন্টি ভেবেই খেলেছে।\nনটিংহামের ট্রেন্ট ব্রিজ ক্রিকেট গ্রাউন্ডে অনুষ্ঠিত ম্যাচটিতে টসে জিতে পাকিস্তানকে ব্যাট করতে পাঠান ওয়েস্ট ইন্ডিজ অধিনায়ক জ্যাসন হোল্ডার। তৃ্তীয় ওভারেই ইমাম-উল-হকের উইকেট হারালেও ভালোই খেলছিলেন ফখর জামান ও বাবর আজম। কিন্তু দলীয় ৪৫ রানের মাথায় ব্যক্তিগত ২২ রানে আন্দ্রে রাসেলের বলে বোল্ড হয়ে মাঠ ছাড়তে হয় ফখর জামানকে। এরপরই যেন শুরু হয় পাকিস্তানি ব্যাটসম্যানদের প্যাভিলিয়নে ফেরার মিছিল। ইনিংসের ১৭তম ওভারে জেসন হোল্ডারের শুরু করা ঝড় ওশানে থমাস চালিয়ে নিয়ে যান। যা শেষ হয় ২২তম ওভারে। ততক্ষণে পাকিস্তানের টেলিফোন নাম্বার ইনিংসটি শেষ হয় ১০৫ রানে।\nকিন্তু প্রথম ইনিংস শেষে ওয়ানডে ম্যাচে চলে আসে টিটুয়েন্টির কথাবার্তা। পাকিস্তানি অধিনায়ক সরফরাজ আহমেদের পাকিস্তানি ব্যাটিং নিয়ে জানতে চাওয়া হলে তিনি বলেন, ‘আমরা তো ভেবেছিলাম টিটুয়েন্টি ম্যাচ। কিন্তু খেলতে গিয়ে দেখি আমাদের আরও দুই ওভার বেশি ব্যাট করতে হইছে। এইটা কেমন কথা?’ একই রকম কথা বলেছেন পাকিস্তানি সিনিয়র ক্রিকেটার মোহাম্মদ হাফিজও। অধিনায়কের সুরে সুর মিলিয়ে তিনি বলেন, ‘রোজার দিনে ওয়ানডে ম্যাচ খেলবে সেইটা তো বুঝি নাই। আর ওয়েস্ট ইন্ডিজের সাথে তো সবাই টুয়েন্টি টুয়েন্টিই খেলে! নাকি?’ টিটুয়েন্টি ম্যাচকে ওয়ানডে বানিয়ে ফেলায় আইসিসির কড়া সমালোচনাও করেন তিনি।\nতবে অন্যরকম অভিযোগ তুলেছেন মাঠে খেলা দেখতে আসা দর্শকরা। ওয়ানডে ম্যাচের টিকেট কেটে টিটুয়েন্টি ম্যাচ দেখায় হতাশ হয়েছেন দর্শকরা। এক দর্শক বলেন, ‘এত দাম দিয়ে টিকেট কিনলাম ৫০-৫০ একশ ওভার খেলা দেখার জন্য। আর এখন দেখতেসি যা অবস্থা, তাতে ২০-২০ চল্লিশ ওভারও তো খেলা হবে না। আমার টিকেটের ৬০% টাকা ফিরত চাই।’ কার কাছে টিকিটের টাকা ফেরত চাইছেন এই প্রশ্নের জবাবে তিনি বলেন, ‘আইসিসি দিক আর পিসিবি দিক। টাকা ফেরত আমি চাইই!\nঅন্যদিকে বিশ্বকাপের প্রথম সেঞ্চুরি করায় পাকিস্তান দলকে অভিনন্দন জানিয়েছেন অনেকে। ১০০ সেঞ্চুরির মালিক শচীন এক খুদেবার্তায় বলেন, ‘দ্বিতীয় ম্যাচেই এই বিশ্বকাপের প্রথম সেঞ্চুরি দেখতে বেশ ভালো লেগেছে। যেভাবে ছয় মেরে সেঞ্চুরিতে পৌঁছে তারা প্রথম সেঞ্চুরিটিকে স্মরণীয় করে রাখল! অভিনন্দন পাকিস্তান!’


শুভেন্দু অধিকারীকে আইনি নোটিশ বিনয় মিশ্রের, তোলপাড় রাজ্য–রাজনীতি - Binoy Mishra sends legal notice to LOP Suvendu Adhikary, Bangla News\nবাংলা নিউজ > বাংলার মুখ > অন্যান্য জেলা > শুভেন্দু অধিকারীকে আইনি নোটিশ বিনয় মিশ্রের, তোলপাড় রাজ্য–রাজনীতি\nশুভেন্দু অধিকারীকে আইনি নোটিশ বিনয় মিশ্রের, তোলপাড় রাজ্য–রাজনীতি\n১ মিনিটে পড়ুন . Updated: 15 Jun 2021, 10:12 AM IST\nআইনি নোটিশ আবার যাকে–তাকে নয়, খোদ রাজ্যের বিরোধী দলনেতা শুভেন্দু অধিকারীকে পাঠিয়েছেন তিনি।\nযে বিনয় মিশ্রকে গরু–কয়লাকাণ্ডের জেরে সিবিআই হন্যে হয়ে খুঁজছে, এবার তিনিই আইনি নোটিশ পাঠিয়ে রাজ্য–রাজনীতিতে সাড়া ফেলে দিয়েছেন। আইনি নোটিশ আবার যাকে–তাকে নয়, খোদ রাজ্যের বিরোধী দলনেতা শুভেন্দু অধিকারীকে পাঠিয়েছেন তিনি। আর তাতেই সরগরম হয়ে উঠেছে শুভেন্দু–বিনয় দ্বৈরথ। জানা গিয়েছে, অভিযুক্ত ফেরার যুব তৃণমূল কংগ্রেস নেতা বিনয় মিশ্র আইনজীবীর মাধ্যমে আইনি নোটিশ পাঠিয়েছেন বিজেপি বিধায়ক শুভেন্দু অধিকারীকে।\nকেন আইনি নোটিশ পাঠালেন তিনি? গত ১১ জুন শুভেন্দু অধিকারী ট্যুইট করেন, ২০১৮ সালে বিনয় মিশ্র ভানুয়াতুর নাগরিকত্ব নিয়ে ভারতীয় নাগরিকত্ব ছেড়ে দিয়েছিলেন। আর ২০২০ সালে তাঁকে যুব তৃণমূল কংগ্রেসের সাধারণ সম্পাদক পদ দেওয়া হয়। নির্বাচন কমিশনের কাছে প্রশ্ন, কোনও বিদেশি নাগরিক কি ভারতের কোনও রাজনৈতিক দলে যোগ দিতে পারেন? এই কথাগুলি টুইট করেছিলেন তিনি। তাতে বেশ অস্বস্তিতে পড়েছিল তৃণমূল কংগ্রেস।\nএবার এই ট্যুইট প্রেক্ষিতেই বিজেপি বিধায়ককে আইনজীবীর মাধ্যমে আইনি নোটিশ পাঠিয়েছেন বিনয় মিশ্র। তাঁর দাবি, ট্যুইটে ভিত্তিহীন ও মিথ্যা তথ্য প্রচার করা হয়েছে। আবার লালবাজারের সাইবার ক্রাইম বিভাগকে পাঠানো হয়েছেন নোটিশের কপি। এমনকী শুভেন্দুর টুইটটি ট্যুইটার কর্তৃপক্ষকে নোটিশ দিয়ে মুছে দিতে বলা হয়েছে। আর এই নোটিশ নিয়ে শুভেন্দু অধিকারী এখনও কোনও প্রতিক্রিয়া দেননি।\nএই বিনয় মিশ্র গরু পাচার থেকে শুরু করে কয়লা পাচার কেলেঙ্কারিতে অভিযুক্ত। বিনয় মিশ্র কোথায়? এখন এই প্রশ্নটিও বেশ প্রাসঙ্গিক হয়ে উঠেছে। তাহলে কী শুভেন্দু অধিকারীর দাবি সঠিক? দক্ষিণ প্রশান্ত মহাসাগরের মাঝখানে নীল জলে ঘেরা স্বর্গের মতো সাজানো দ্বীপরাষ্ট্র ভানুয়াতু। সত্যিই কী সেখানে রয়েছেন বিনয়? সিবিআই সূত্রে খবর, ২০২০ সালের ১৯ ডিসেম্বর বিনয় মিশ্র দুবাইয়ের ভারতীয় দূতাবাসে তাঁর পাসপোর্ট জমা করার জন্য আবেদন করেন। কিন্তু কেন? সেই আবেদন উল্লেখ করা হয়েছে, দ্বীপরাষ্ট্র ভানুয়াতুর নাগরিকত্ব নেওয়ায় ভারতীয় পাসপোর্ট ছাড়তে চান। সেই আবেদনপত্রে বিনয় মিশ্র দুবাইয়ের একটি ঠিকানা ও ফোন নম্বরও দেওয়া রয়েছে। কিন্তু এবার তিনি শুভেন্দু অধিকারীকে আইনি নোটিশ দিয়েছেন যার জবাব দিতে হবে বিরোধী দলনেতাকে।\nSuvendu Adhikary Binoy Mishra Legal Notice


মেয়েরা ভারতীয় সিরিয়াল কেন দেখে? – Women Chapter\nমেয়েরা ভারতীয় সিরিয়াল কেন দেখে?\nঅক্টোবর ২৪, ২০১৬, ১০:৫৮ অপরাহ্ণ\nদিলশানা পারুল: ভদ্রমহিলার বাসায় প্রতিদিন ঠিক রাত নটায় একদল চরিত্র এসে দরজায় কড়া নাড়ে। এরা ড্রইংরুমে এসে ঠিক ২১ থেকে ৩০ মিনিট বসবে, সুখ- দুঃখের আলাপ করবে, ভদ্রমহিলাকে হাসাবে, কাঁদাবে, তারপর ঘড়ি ধরে ঠিক সাড়ে ৯টায় চলেও যাবে। এতো ভদ্র কতগুলো চরিত্র, এক কাপ চাও খাবে না। অথচ প্রতিদিন আসবে এবং ভদ্রমহিলার সাথে খুবই একান্ত কিছু সময় কাটিয়ে চলেও যাবে।\nএকজন দুজন না, পুরো পরিবার ধরে আসে। প্রতিদিন একই সময়ে একই চরিত্রের সাথে যখন আপনার দেখা হয়, তাদের সুখ-দুঃখ আপনি প্রতিদিন ভাগাভাগি করে নিতে থাকেন, তখন কী একটা সম্পর্ক হয় বুঝতে পারছেন? তার মধ্যে এই ব্যস্ত সময়ে যখন নিজের সন্তান ভদ্রমহিলার খোঁজ-খবর নেয়ার সময় পায় না, অথবা এতো শত কাজের ভিড়ে ঠিক ঠিক এসে তার মনের কথাটা বলে যায়, তখন এই মানুষগুলো আপন না হয়ে কে হবে বলেন?\nশুধু পার্থক্য হলো, চরিত্রগুলো প্রতিদিন ভার্চুয়ালি আসে, কিন্তু ইম্প্যাক্ট প্রায় একই রেখে যাচ্ছে। কথা বলছিলাম ভারতীয় চ্যানেলের সিরিয়ালগুলো নিয়ে।\nশুনতে পেলাম বাংলাদেশের শতকরা ৬৪ ভাগ মেয়ে ভারতীয় চ্যানেলে কোনো না কোনো সিরিয়াল দেখে। গত প্রায় সাড়ে তিন মাস হলো আমি ভারতীয় সিরিয়াল দেখছিলাম শুধু এইটা বোঝার জন্য, যে আমাদের দেশের মেয়েরা সিরিয়াল আসলে কেন দেখে?\nঅনেকে আমাকে নিয়ে হাসাহাসি করেছেন, মনে করেছেন ড্রাগ কী এইটা বোঝার জন্য ড্রাগ নিয়ে দেখতে হয় না। কিন্তু সিরিয়াল কেন দেখে এইটা বুঝতে হলে সচেতন চিন্তা নিয়েই বসে দেখতে হবে, আসলে কেন দেখে? এবং চট করে জাযমেন্টাল হলে চলবে না। আপনাকে নিরপেক্ষ মন নিয়ে বিষয়টা দেখতে হবে। সামনাসামনি অনেক মেয়েই হয়তো স্বীকার করবে না যে সে সিরিয়াল দেখে, কিন্তু বাসায় সে দেখে। সিরয়িাল দেখা এক ধরনের আনস্মার্ট ব্যাপার, এইটা মেনে নেয়ার পরও সিরিয়াল দেখে।\nআমি এক সংস্থার ডক্টরেট করা একজন প্রধান নির্বাহী ভদ্রমহিলাকে চিনি যার সিরিয়াল একদিকে, দুনিয়া আরেকদিকে। আইবিএ থেকে এমবিএ করা একাধিক ভদ্রমহিলাকে চিনি যারা সিরিয়াল দেখেন। আমি এমন অনেক নারী চরিত্রকে চিনি, যার চরিত্রের সাথে সিরিয়াল দেখাটা ঠিক যায় না, তরপরও দেখে। আমার বাসার ছুটা গৃহকর্মী থেকে শুরু করে, গ্রামের গৃহবধু, আমার নানী শাশুড়ি থেকে শুরু করে আমার ডাক্তার ননদিনী, এরা সবাই কোন না কোন চ্যানেলের সিরিয়াল দেখে। কাজেই এই বিষয়টাকে হালকা করে নেয়ার সুযোগ নেই।\nআর এই দর্শকদের উপর ভর করেই এন্টারটেইনমেইন্ট ইন্ডাস্ট্রি বিলিয়ন বিলিয়ন ডলার আয় করে নিচ্ছে, কাজেই এইটা ‘নট অ্যা মেটার অফ জোক এনি মোর’। মজার বিষয় হলো, গুগল সার্চ দিয়ে এইটার উপর একাধিক আর্টিক্যাল এবং স্টাডি পেপারও পেলাম। সবই আসলে ফোকাস করেছে সিরিয়াল দেখার আফটার ইম্প্যাক্ট এর উপর। আর আমাদের সমাজ ব্যবস্থার সাথে সিরিয়ালের সমাজ ব্যবস্থার তুলনাও আছে, কিন্তু মেয়েরা কেন দেখে এইটা মেয়েদের পারসপেকটিভ থেকে দেখা হয়নি। আমি নিজে নেশাগ্রস্ত হয়ে তারপর আইডেনটিফাই করার চেষ্টা করেছি মেয়েরা আসলে কেন দেখে।\nবিষয়টা কি এরকম যে বাংলাদেশের চ্যানেলের নাটকগুলো ওদের চেয়ে নিম্নমানের হয়, ওইজন্য এর চেয়ে বেটার কোন অপশন না পেয়ে সবাই ভারতীয় চ্যানেলের নাটক দেখে? একদমই কিন্তু এরকম না। আমাদের বেশিরভাগ প্রচলিত অভিনেতাই ভারতীয় সিরিয়ালের যে কারো চেয়ে ভালো অভিনয় করে। পারিপার্শ্বিকতা যদি বিচার করেন, তাহলে ভারতীয় সিরিয়ালের চেয়ে বাংলাদেশের নাটক অনেক বেশি বাস্তবধর্মী, অনেক বেশি সরল।\nচরিত্রায়নের ক্ষেত্রে, মেকাপ, পোশাক বাংলাদেশের নাটক অনেক বেশি বাস্তব এর কাছাকাছি। আমাদের নাটকে গ্রাম এবং শহর এই দুইটা ভাগ আপনি সহজেই করতে পারবেন। ভারতীয় চ্যানেলে কিন্তু এরকম কোনো ভাগ আপনি চাইলেও করতে পারবেন না।\nধরেন দেখাচ্ছে ঠিকই গ্রামের একটা কোনো ঘটনা, কিন্তু পোশাক-গহনা কিছু আলাদা করতে পারবেন না, কোনটা শহর আর কোনটা গ্রাম। তারপর ধরেন, তিন ইঞ্চি মেকাপ মুখে নিয়ে, কাতান সারি পরে ঘুমাতে যাওয়ার মতো অনেক অস্বাভাবিক দৃশ্য এখানে দেখায়, তাহলে তারপরও আসলে আমাদের মেয়েরা সিরিয়াল কেন দেখে? এই অমোঘ নেশাই বা তৈরি হচ্ছে কেমন করে?\nকাজটা আমি এথনোগ্রাফিক স্টাডির আঙ্গিকে করেছি। গুগলে পওয়া কিছু গবেষণা কাজও পড়েছি, কিন্তু এখানে আমি আমার পর্যবেক্ষণগুলোই দিলাম।\nপুরো এন্টারটেইনমেন্ট ইন্ডাস্ট্রিতে ভারতীয় সিরিয়াল হচ্ছে একমাত্র জায়গা যেখানে প্রধান চরিত্র হচ্ছে নারী। শতকরা একশভাগ সিরিয়ালের একশ ভাগেই প্রধান চরিত্র নারী। এখানে পুরুষ চরিত্রায়ন আছে, কিন্তু সেটা সবসময়ই সাইড চরিত্র হিসেবে আসে। শুধু যে নারী প্রধান চরিত্র, তাই নয়, এই সিরিয়ালগুলোর শতকরা আশি ভাগেরও উপরে টিভি স্ক্রিনে নারী চরিত্রের উপস্থিতি থাকে। বলা যায়, পুরোটাই নারী ডমিনেন্ট।\nআপাত অর্থে এইটা আপনার কাছে বিশেষ কোন গুরুত্ব বহন না করলেও, এই পুরুষ প্রধান সমাজ ব্যবস্থায় এইটার প্রভাব কিন্তু খুবই তাৎপর্যপূর্ণ। সকাল থেকে রাত পর্যন্ত চেতন অথবা অবচেতনে পরিবারে অথবা পরিবারের বাইরে নারীকে যখন অভিনয় করতে হয় পার্শ্ব চরিত্রে, তখন হঠাৎ করেই সিরিয়ালের মধ্যে প্রধান চরিত্র হওয়ার স্বাদ তিনি পেয়ে যান। এইখানে তিনি প্রধান, এইখানে শুধু তার কথাই ভাবা হয়, এইখানে তার কথা তার মতো করেই বলা হয়।\nকাজেই এই প্রধান চরিত্র হওয়ার এই ত্রিশ মিনিট তাকে টানবেই এইটাই স্বাভাবিক। কিছু যায় আসে না এইটা বাস্তব না ফ্যান্টাসি। বরং বাস্তবমিশ্রিত এই ফ্যান্টাসি এমন অনেক কিছুই বলে, যা ভদ্রমহিলা বলতে চান।\nএবার আসি যে পরিস্থিতি দিয়ে শুরু করেছিলাম, সেইদিকে। টুম্ব রাইডারের লারা ক্রাফ্ট যতই দুর্দান্ত চরিত্রের নারীই হোক না কেন লারাকে কখনই ভদ্রমহিলা তার পাশের বাড়ির প্রতিবেশি ভাবতে পারবে না। সেখানে মিলন তিথির অহনা তার অনেক কাছের, অনকে পরিচিত, অনেক আপন। সুনির্দ্দিষ্ট কতগুলো প্রায় বাস্তব চরিত্র যখন প্রতিদিন একইসময়ে এসে তার ড্রইংরুমে বসে তার ভাষাতেই তার মতই দুঃখ-কষ্ট শেয়ার করে, তখন এই পরিবারের মানুষগুলোর সাথে ভদ্রমহিলা একধরনের আত্মীয়তার বন্ধন অনুভব করেন।\nকাজেই সেই পরিবারে এরপর কী ঘটলো বা ঘটছে তাতে ভদ্রমহিলার কিছু যায় আসে বৈকি! এই সিরিয়ালগুলোতে দর্শক নারী সবসময়ই কোন না কোন চরিত্র পেয়ে যান যেটা তার সাথে মেলে অথবা কোন না কোন পরিস্থিতি পেয়ে যান যেটা মোটা দাগে তার সাথে মেলে।\nএই সিরিয়ালগুলোতে নেগেটিভ ক্যারেক্টারগুলোর উপস্থিতি কিন্তু সাংঘাতিকভাবে প্রমিনেন্ট এবং ভাইব্রেন্ট। একদল নেগেটিভ চরিত্র সারাক্ষণ দেখবেন পর্দা দাপিয়ে বেড়াচ্ছে এবং কোন এক ভালো বউ বা মা বা মেয়ে বা শাশুড়িকে সারাক্ষণ যন্ত্রণা দিয়ে বেড়াচ্ছে বা বিপদে ফেলছে। তারপর চোরের দশ দিন সাধুর একদিনের মতো গোটা পঞ্চাশ পর্বের পর একদিন ভালো মেয়ে বা ভদ্রমহিলাটির দিন ফেরে বা মুখ ফোটে, সেদিন তিনি কঠিন কঠিন কথা বলে সবার উপর একহাত নেন! এই ঘটনাতে দর্শক ভদ্রমহিলা বাস্তব জীবনে যা যা, যাকে যাকে বলতে চেয়েছেন, কিন্তু বলতে পারেন না তার রিফলেকশন দেখতে পান, এবং সংসারে দুষ্ট লোকগুলোকে কিছু বলতে পারার একধরনের তৃপ্তির স্বাদ পান, যেটা বাস্তব জীবনে আসলে হয়ে উঠে না সভ্যতা-ভব্যতার কারণেই।\nসিরিয়ালগুলোর সবচেয়ে শক্তিশালী দিক এদের স্ক্রিপ্ট। এই একটা জায়গায় বাংলাদেশের নাটক সিরিয়ালগুলোর কাছে হার মানতে বাধ্য। আপনি একটা সিরিয়ালে একটা ডায়ালগ পাবেন না যেটা স্ক্রিপ্টের বাইরে বা অগোছালোভাবে বলা। প্রতিটা কথার পৃষ্ঠে কথা এমন শক্তভাবে, গুছিয়ে দেয়া যে মনে হবে এই সময় বুঝি এই কথাটা এইভাবেই বলতে হতো। অন্যভাবে বললে ক্লাইমেক্সের ঘাটতি পড়তো! কথার পৃষ্ঠে কথা দিয়ে কথার ফুলঝুরি কেমন করে ফোটাতে হয় তা এই সিরিয়ালগুলোতে খুব ভালো করে পাবেন।\n২১ মিনিট সিরিয়ালে সবাই সবসময় ইউ শেপে দাঁড়িয়ে সারাক্ষণ কিন্তু ডায়ালগই দিতে থাকে, আর কিছু না। ৫%ও আউটডোর সিন থাকে কিনা সন্দেহ। কাজেই তাদের ডায়ালগ দিয়েই দর্শক টানতে হয়, অতএব ডায়ালগ শক্তিশালী হতে বাধ্য। এরপর আসি স্পষ্ট উচ্চারণে, খুব একুরেটভাবে ডায়ালগ থ্রো! এরকম কোন চরিত্র রুপায়ন পাবেন না যেখানে অভিনেত্রী বা অভিনেতা সুন্দর উচ্চারণে সঠিকভাবে ডায়ালগ বলতে পারে না। এর একটা আকর্ষণ আছে বৈকি!\nএগুলো ভারতীয় সিরিয়াল দেখার এডিকশনের পিছনের কারণ বলে আমার অবজারভেশনে মনে হয়েছে। কিন্তু এই সিরিয়ালগুলো ভারতবষের্র চলে আসা সামন্তীয় সমাজব্যবস্থাকে ধরে রাখার পুঁজিবাদী কৌশল ছাড়া কিছু নয়। সেই লৈংগিক রাজনৈতিক আলোচনা না হয় আরেকদিনের জন্য তোলা থাকলো।\nTags: আন্দোলনে নারী, উইমেন চ্যাপ্টার, দিলশানা পারুল, পরিবর্তনে নারী, ভারতীয় বাজার, ভারতীয় সিরিয়াল, মিডিয়ায় নারী, মেয়েরা ভারতীয় সিরিয়াল কেন দেখে?\nনায়লা নাঈম এবং স্তন ক্যান্সার নিয়ে নোংরা ব্যবসা\nধর্ষণেচ্ছু অমানুষ সৃষ্টির কারখানা বন্ধ হোক\nঅক্টোবর ২৬, ২০১৬, ৩:৩১ অপরাহ্ণ at ৩:৩১ অপরাহ্ণ\nsohely jannat says:\nঅক্টোবর ২৪, ২০১৬, ১১:৫১ অপরাহ্ণ at ১১:৫১ অপরাহ্ণ\nKhub valo laglo..karongulo jothartho ber koresen.dhonnobad


1176 Hare Krishna Meaning: সোশ্যাল মিডিয়ায় এখন দারুণভাবে ভাইরাল ‘১১৭৬ হরে কৃষ্ণ’ ! কী এই কথার অর্থ ? – News18 Bangla\n1176 Hare Krishna: সোশ্যাল মিডিয়ায় এখন দারুণভাবে ভাইরাল ‘১১৭৬ হরে কৃষ্ণ’ ! কী এই কথার অর্থ ?\n1176 Hare Krishna Meaning: সোশ্যাল মিডিয়ায় বিশেষ করে ফেসবুকে এই ‘১১৭৬ হরে কৃষ্ণ’ এখন দারুণভাবে ভাইরাল ৷ ১০ জনের মধ্যে ৮ জনই নিজেদের ওয়ালে এই পোস্ট করছেন ৷\nLast Updated : January 11, 2022, 19:12 IST\nসৌজন্যে সামাজিক মাধ্যম, ১৪ বছর পর মানসিক ভারসাম্যহীন ছেলেকে খুঁজে পেল পরিবার\nকলকাতা: করোনার তৃতীয় ঢেউয়ে নতুন করে বিপর্যস্ত দেশ ৷ অফিস, ব্যবসা থেকে শুরু করে সবকিছুই যেন আবার থমকে গিয়েছে ৷ শহরে লাফিয়ে লাফিয়ে বাড়ছে করোনা সংক্রমণ ৷ অধিকাংশ মানুষই এখন আর খুব প্রয়োজন ছাড়া বাড়ির বাইরে বেরোতে চাইছেন না ৷ অর্থাৎ ‘সেই ওয়ার্ক ফ্রম হোম’, ‘স্টে হোম-স্টে সেফ’ কনসেপ্টই আবার ফিরে এসেছে ৷ এরই মধ্যে সোশ্যাল মিডিয়ায় একটা বিষয় দারুণভাবে ভাইরাল ৷ সেটা হল ১১৭৬ হরে কৃষ্ণ (1176 Hare Krishna Meaning) ৷ কী এই মন্ত্র ? কেনই বা মানুষে লিখছেন, এর উত্তর জানা নেই অনেকের কাছেই ৷ অনেকে আবার না বুঝেই নিজেদের প্রোফাইলে পোস্ট করছেন এই লাইন ৷\nআরও পড়ুন-‘রিস্ক’ তালিকায় আরও ৮টি দেশের নাম যোগ করল ভারত, যাত্রার আগে জেনে নিন\nসোশ্যাল মিডিয়ায় বিশেষ করে ফেসবুকে এই ‘১১৭৬ হরে কৃষ্ণ’ (1176 Hare Krishna) এখন দারুণভাবে ভাইরাল ৷ ১০ জনের মধ্যে ৮ জনই নিজেদের ওয়ালে এই পোস্ট করছেন ৷ অনেকে এটা নিয়ে হাসি-ঠাট্টাও করছেন ৷ অনেকে মজা করে অনেক মন্তব্যই করছেন ৷ অনেকে আবার সিরিয়াসও ৷ এই নম্বর লিখলে নিজের মনঃস্কামনা নাকি পূরণ হবেই ৷ এমনটাই বিশ্বাস অনেক মানুষের ৷\nতবে এই নম্বর নিয়ে হাসিঠাট্টা করতে রাজি নন অনেকেই ৷ এটি আদতেই একটি এঞ্জেল নম্বর বলে দাবি করেছেন প্রচুর সংখ্যায় মানুষ ৷ ১১৭৬ নম্বরটি জ্যোতিষশাস্ত্র এবং নিউমেরোলজি অনুযায়ী অত্যন্ত গুরুত্বপূর্ণ একটি নম্বর ৷ এঞ্জেল নম্বর হল সেই সব নম্বর, যেগুলোর মধ্যে বিশেষ কিছু ক্ষমতা আছে, যে নম্বরগুলো দেখলে বা মন্ত্রোচ্চারণের মত পড়লে জীবনে কিছু ভালো হবে বলেই মনে করা হয়। এই নম্বর সারা দিনে জপ করে কেউ যদি নিজের মনের ইচ্ছা বলেন, তাহলে তা পূরণ হবে বলেই ধারনা অধিকাংশ মানুষের।\nTags: Lord krishna, Social Media


ইতিহাসের নিরিখে সংলাপ আদৌ প্রয়োজনীয় কিনা - সময়ের কথা\nইতিহাসের নিরিখে সংলাপ আদৌ প্রয়োজনীয় কিনা\nBy সময়ের কথা on জুলাই 2, 2016\nমোনায়েম সরকার: সন্ত্রাস, দুর্নীতি ও সংলাপ- এই তিনটি শব্দ আজ বিশ্বব্যাপী আলোচিত হচ্ছে, এই তিনটি শব্দই জনপ্রিয় ও মুখরোচক করেছে বিশ্বের ভয়াবহ সন্ত্রাসী সাম্রাজ্যবাদী শক্তি আমেরিকা, দুই দুইটি বিশ্বযুদ্ধে তাদের গায়ে কোনো স্পর্শ লাগেনি, বর্তমানে মধ্যপ্রাচ্যে যে সন্ত্রাস চলছে তার ফলে ইউরোপের দেশে দেশে সৃষ্টি হয়েছে মানবিক সঙ্কট। ইউরোপ বর্তমানে অশান্তির আগুনে দগ্ধ হলেও আমেরিকা কিন্তু নিরাপদ ও সুষ্ঠুই আছে। আমেরিকা সারাবিশ্বে সন্ত্রাস ও দুর্নীতি ছড়িয়ে সংলাপ নামের দাওয়াই ফেরি করে বেড়াচ্ছে। তারা নিজেরাই সঙ্কট সৃষ্টি করে আবার নিজেরাই সংলাপের কথা বলে। দেশে দেশে তাদের এজেন্টও নিয়োগ করা আছে। যেই দেশে যখন যা প্রয়োজন তখন সেই দেশের এজেন্টরা সেই ভাবেই জনগণকে দাওয়াই দেয়ার চেষ্টা করে। বর্তমানে বাংলাদেশে চলছে সংলাপের দাওয়াই। সন্ত্রাস আর দুর্নীতির বিষয়ে সরকারবিরোধীরা কথা তো বলছেই- সেই সঙ্গে সংলাপের ব্যাপারেও নছিয়ত করছেন। কিন্তু কেন সংলাপ, কার সাথে সংলাপ, কার স্বার্থে সংলাপ সে বিষয়ে কেউই কোনো পরিষ্কার রূপরেখা দিতে পারছে না। সবাই শুধু বলছেন এই মুহূর্তে সংলাপের বিকল্প নেই।\nআমাদের নিশ্চয়ই মনে আছে, কমনওয়েলথের প্রতিনিধি স্যার নিনিয়ানের সংলাপের কথা। আওয়ামী লীগের সাধারণ সম্পাদক আবদুল জলিল ও বিএনপি মহাসচিব আবদুল মান্নান ভুঁইয়ার সাহেবের সংলাপের কথা। দীর্ঘদিন সংলাপ চলার পরেও সেই সংলাপের ফলাফল ছিল শূন্য। জেনাবেল জিয়া ও জেনারেল এরশাদ যখন হ্যাঁ-না ভোট দিয়ে ক্ষমতায় গেলেন, তখন কিন্তু কেউ সংলাপের কথা বলেননি। এমনকি ১৯৯৬ সালের ১৫ ফেব্র“য়ারি যে নির্বাচন হয়েছিল সেই নির্বাচনের আগে ও পরে কেউ সংলাপ নিয়ে কোনো কথা বলেননি। তাহলে এখন কেন সংলাপের প্রশ্ন? যারা আমাদের মুক্তিযুদ্ধ ও স্বাধীনতার বিরোধিতা করেছিল এবং যারা সপ্তম নৌ-বহর পাঠিয়েছিল আজ তারাই সংলাপ করার কথা বলছে এবং সে সব কথা সভা-সেমিনার করে বলে বেড়াচ্ছেন এদেশে নিযুক্ত মার্কিন এজেন্টরা।\nসামরিক শাসক আইয়ুব খান প্রবর্তিত হ্যাঁ-না ভোট বাংলাদেশে চালু করেন জেনারেল জিয়া ও জেনারেল এরশাদ। এ প্রসঙ্গে একটি সত্য গল্প মনে পড়েছে। আমার স্কুল জীবনের বন্ধু নাজমুল আলম এক সময় কিশোরগঞ্জে এসডিও (সাব-ডিভিশন অফিসার) ছিলেন। প্রাসঙ্গিক বলে সেই গল্পটা পাঠকের সঙ্গে শেয়ার করতে চাই। নাজমুল বলেন, একদিন ডিসি সাহেব তাদের সবাইকে ডেকে বলেন, নির্বাচন করতে হবে, কিভাবে করবেন আপনারাই সিদ্ধান্ত দেন। তবে ভোট যেন ৮৫ শতাংশের বেশি না পড়ে। তখন একজন এসডিও বললেন, স্যার এটা কোনো ব্যাপার না- প্রতি কেন্দ্রে একশটি বোরকা হলেই ভোট অনুষ্ঠান করা সম্ভব। তখন বোরকা পরে ভোট কেন্দ্রে ভোট হলো এবং ফলাফল দেখা গেল কোনো কোনো কেন্দ্রে একশ পাঁচ শতাংশ ভোট পড়েছে। তৎকালীন স্বরাষ্ট্র ও প্রতিরক্ষা সচিব প্রতি মহকুমার জন্য ১ লক্ষ টাকা করে জেলা প্রশাসক সাহেবকে দিয়েছিলেন জেনারেল এরশাদ আমলে হ্যাঁ-না ভোটের মহড়া দেয়ার জন্য। আমার বন্ধু প্রতি থানায় নির্বাচন শেষে ষাট হাজার টাকা নিয়ে জেলা প্রশাসক সাহেবের কাছে যান। জেলা প্রশাসক সাহেব বললেন, এই টাকা বস্তায় করে এসেছে, কোনো কাগজপত্র তো নেই। তোমার টাকা কি করে ফেরত নেবো। সুষ্ঠু নির্বাচন আর কাকে বলে! এটি কিন্তু এরশাদ সাহেবের আমলের ঘটনা। এখন যদি এরশাদ সাহেব নিজেই সংলাপ চান তাহলে আর কি বলার থাকতে পারে?\nসংলাপ দরকার কি দরকারি নয়, আসুন একটু ইতিহাস বিশ্লেষণ করে দেখি- বাংলাদেশের সব মানুষ স্বীকার না করলেও অধিকাংশ মানুষ বিশ্বাস করে বাংলাদেশের জনগণের ভালো-মন্দ, সুখ-দুঃখ, হাসি-কান্নার সঙ্গে আওয়ামী লীগের অস্তিত্ব ওতপ্রোতভাবে জড়িত। আওয়ামী লীগের মূল প্রোথিত রয়েছে এদেশের স্বাধীনতাপ্রিয়, মুক্তিকামী জনতার মধ্যে, এদেশের উর্বর মাটির পরতে পরতে। আওয়ামী লীগ পাকিস্তানের সাম্প্রদায়িক ভাবধারার কুপ্রভাব থেকে বাঙালি জাতিকে রক্ষা করে বাঙালি জাতীয়তাবাদের ভিত্তিতে একটি নতুন ভাবাদর্শ সৃষ্টি করেছিল। সেই ভাবাদর্শের নাম হলো- গণতন্ত্র ও অসাম্প্রদায়িকতা, দেশপ্রেম ও বাঙালি জাতীয়তাবাদ। এ ভাবাদর্শের সাহায্যেই বঙ্গবন্ধু শেখ মুজিবুর রহমান পাকিস্তানি শাসকগোষ্ঠীর কবল থেকে উদ্ধার করে বাঙালি জাতিকে গণতান্ত্রিক চেতনায় সমৃদ্ধ ও সমুন্নত করেছেন।\nস্বাধীন বাংলাদেশে পঁচাত্তরের পরে যে দুটি রাজনৈতিক দল দীর্ঘদিন ক্ষমতা দখল করে রেখেছিল সেগুলো ছিল কৃত্রিমভাবে প্রতিষ্ঠিত দল। ক্ষমতায় আসীন থাকাকালে জেনারেল জিয়া প্রতিষ্ঠা করেছিলেন বিএনপি ১৯-দফার ভিত্তিতে আর পরবর্তীকালে জেনারেল এরশাদ প্রতিষ্ঠা করেছিলেন জাতীয় পার্টি ১৮-দফার ভিত্তিতে। যারা ১৯ ও ১৮-দফার সমর্থক ছিল কেবল তারাই নির্বাচিত হয়েছি। বিএনপি মূলত রাজাকার, আলবদর, আল শামস, ন্যাপ, বামপন্থী সুবিধাবাদীদের নিয়ে গঠিত ওরস্যালাইন পার্টি। ক্যান্টনমেন্টের অন্ধকার কুঠুরিতে জন্ম নেয়া এই দলটি বাংলাদেশের গণতন্ত্রের পায়ে কুড়ালের প্রথম কোপটি মারে।\nবাংলাদেশের রাজনৈতিক ইতিহাস যারা জানেন, তারা নিশ্চয়ই মনে করতে পারেন পঁচাত্তর পরবর্তী জিয়া সরকার ছিল অবৈধ। এই অবৈধ জিয়া সরকার সারাদেশে সৃষ্টি করেন এক দুর্বিষহ আতঙ্ক। তার সীমাহীন নির্যাতনে জেলখানা ভরে যায় আওয়ামী লীগের নেতাকর্মী দ্বারা। কেউ কেউ চলে যান আন্ডার গ্রাউন্ডে। আন্ডার গ্রাউন্ডেও যখন সাঁড়াশি অভিযান চালানো হয়, তখন তারা বাধ্য হয় হাতের মুঠোয় জীবন নিয়ে দেশ ত্যাগ করতে। জিয়ার শাসনামলে প্রতি রাতে দেশে ‘কারফিউ’ থাকতো। জনজীবন ছিল চরম অনিরাপত্তার ভেতর। সংবিধানের ৫ম সংশোধনীর মাধ্যমে জিয়া বাংলাদেশে যে কালো আইন তৈরি এবং মুজিব হত্যাকাণ্ডের বৈধতা দান করে ঘাতকদের পুরস্কৃত করে তাতেই কি জিয়ার নির্দয় একনায়কের পরিচয় বহন করে না?\nজিয়ার পরে আসে আরেক গণতন্ত্রহত্যাকারী জেনারেল এরশাদ। এরশাদও আওয়ামী লীগের নেতৃকর্মীদের ওপর ভয়ঙ্কর নির্যাতন চালায়। কেননা এরশাদ তো প্রকারান্তরে জিয়ারই ভাবশিষ্য। গুরু প্রদর্শিত পথই তো শিষ্যের জন্য অনুসরণীয়। তাই আওয়ামী লীগকে নির্যাতন করতে জিয়া ও বিএনপি যা যা করেছে- এরশাদ আর জাতীয় পার্টিও তা-ই করেছে। বরং এরশাদের নির্যাতন কোথাও কোথাও জিয়াকেও ছাড়িয়ে গিয়েছিল।\n১৯৭০ সালের প্রাদেশিক পরিষদের নির্বাচনে জনগণের প্রিয় পার্টি আওয়ামী লীগ ২৮৮টি আসন পায়, ভোট পায় ৮৯ শতাংশ। ১৯৭৩ সালে আওয়ামী লীগ পায় ২৯৩টি আসন, ভোট পায় ৭৩ দশমিক ২০ শতাংশ। ১৯৭৯ সালের নির্বাচনে জেনারেল জিয়া প্রতিষ্ঠিত বিএনপি পায় ২০৭টি আসন এবং ৪১ দশশিক ১৬ শতাংশ ভোট আর আওয়ামী লীগ পায় মাত্র ৩৯টি আসন, ২৪ দশমিক ৫৫ শতাংশ ভোট।\n১৯৮৬ সালে স্বৈরশাসক এরশাদের শাসনামলে যে নির্বাচন হয় সেই নির্বাচন বিএনপি ষড়যন্ত্রমূলকভাবে সরে দাঁড়ায় এবং খালেদা জিয়া তথাকথিত আপসহীন নেত্রীতে পরিণত হন। এই নির্বাচনে আওয়ামী লীগের বিজয়কে ঠেকাতে ৪৮ ঘন্টা মিডিয়া ক্যু করে জাতীয় পার্টি নির্বাচনের ফলাফল উল্টে দেয়। এই নির্বাচনে জাতীয় পার্টি পায় ১৫৩টি আসন, ভোট পায় ৪২ দশমিক ১৫ শতাংশ। মিডিয়া ক্যু না হলে নির্বাচনের ফলাফল আওয়ামী লীগের পক্ষেই যেতো। ১৯৮৮ সালে আবার এরশাদের অধীনে নীল নকশার নির্বাচন অনুষ্ঠিত হয়। এই নির্বাচনে আওয়ামী লীগ ও বিএনপি কেউই অংশ নেয়নি। এই নির্বাচনে জাতীয় পার্টি ২৫১টি আসন, ভোট পায় ৬৮ দশমিক ৪৪ শতাংশ, ফ্রিডম পার্টি তথা কিলার পার্টি পায় ২টি আসন আর আ স ম আবদুর রব ৭০-৭২ পার্টির জোট পায় ১৯টি আসন পেয়ে বিরোধী দলীয় নেতা হন।\nএরপর ১৯৯১ সালে সর্বদলীয় রাজনৈতিক পার্টির অংশগ্রহণের মাধ্যমে যে নির্বাচন অনুষ্ঠিত হয় তাতে বিএনপি পায় ১৪০টি আসন, আওয়ামী লীগ ৮৮টি আসন এবং জাতীয় পার্টি পায় ৩৫টি আসন। এই নির্বাচনের ভোটের সংখ্যা বিশ্লেষণ করে দেখা যায় বিএনপির বাক্সে পড়ে ৩০ দশমিক ৮১ শতাংশ ভোট আর আওয়ামী লীগ পায় ৩৩ শতাংশ ভোট, জাতীয় পার্টি পায় ১১ দশমিক ৯২ শতাংশ ভোট। জামায়াত পায় ১৮টি আসন। জামায়াত-বিএনপির সিট এলাইন্সের ফলে বিএনপি ১৯৯১ সালে অপ্রত্যাশিতভাবে সরকার গঠন করে।\n১৯৯৬ সালের ১৫ ফেব্র“য়ারি আবার এসে গণতন্ত্র হুমকির মুখে পড়ে। খালেদা জিয়া ক্ষমতায় টিকে থাকার জন্য নিজের অধীনে আয়োজন করে ষড়যন্ত্রের নির্বাচন। এই নির্বাচনে বিএনপি পায় ২৭৮টি আসন, ফ্রিডম পার্টি পায় ১টি এবং স্বতন্ত্র পার্টি পায় ১০টি আসন। কিন্তু খালেদা জিয়া গণ-আন্দোলনের মুখে শেষ রক্ষা করতে পারলেন না। ১৯৯৬ সালের জুন মাসে তিনি নির্দলীয় নিরপেক্ষ তত্ত্বাবধায়ক সরকারের অধীনে অবাধ সুষ্ঠু নির্বাচন দিতে বাধ্য হন। খালেদা জিয়া পূর্বে বলেছিলেন শিশু আর পাগল ছাড়া কেউ নিরপেক্ষ ও নির্দলীয় নয়।\nএই নির্বাচনেই আওয়ামী লীগ ১৪৬টি আসন এবং ৩৭ দশমিক ৪৪ শতাংশ ভোট পেয়ে একুশ বছর পরে অর্থাৎ পঁচাত্তরের ১৫ আগস্টের পরে ক্ষমতায় আসীন হয়। ২০০১ সালের নির্বাচনে জামায়াতের সঙ্গে সিট ভাগাভাগি করে জয়লাভ করে, বিএনপি আওয়ামী লীগকে নিশ্চিহ্ন করার নানামুখী ষড়যন্ত্র করে, রাজাকারদের মন্ত্রী বানায়, বাংলা ভাই সৃষ্টি করে এবং দেশজুড়ে জঙ্গিবাদের উত্থান ঘটায়। বিএনপির রক্তলোলুপ চক্রান্তে নিহত হয় আওয়ামী লীগের শত শত নেতাকর্মী। শেখ হাসিনাও বহুবার মৃত্যু ঝুঁকি থেকে বেঁচে যান। এর মধ্যে ২০০৪ সালের ২১ আগস্টের গ্রেনেড হামলার কথা সবচেয়ে নির্মম আর মর্মান্তিক।\nবিএনপি ১৯৯১ সালে ক্ষমতায় এসে যেমন ক্ষমতা ছাড়তে চায়নি তেমনি ২০০১ সালে ক্ষমতা পেয়েও তারা মেয়াদ পূর্ণ করে ক্ষমতা ছাড়তে টালবাহনা শুরু করে। এরপর আবির্ভূত হয় আর্মি সমর্থিত তত্ত্বাবধায়ক সরকার। তারাও দুই বছর গণতন্ত্রকে জিম্মি করে রাখে। চেষ্টা চালাতে থাকে দুই নেত্রীকে মূলত শেখ হাসিনাকে মাইনাস করার। কিন্তু গণ-আন্দোলনের মুখে তারাও বাধ্য হয় ২০০৮ সালে অবাধ সুষ্ঠু নির্বাচন দিতে। এই নির্বাচনে আওয়ামী লীগ ঐতিহাসিক বিজয় অর্জন করে। শেখ হাসিনা বঙ্গবন্ধু ও মুক্তিযুদ্ধের আদর্শে বাংলাদেশকে গড়ে তোলার কাজে মনোনিবেশ করে। দেশে এখন সেই ধারাই অব্যাহত আছে। উপরের বিশ্লেষণ থেকে একটি বিষয় প্রতীয়মান হয়েছে যে, যখনই বাংলাদেশে অবাধ, সুষ্ঠু, নিরপেক্ষ নির্বাচন হয়েছে তখনই আওয়ামী লীগ জয়ী হয়েছে। এ ধারা ১৯৭০ থেকে শুরু হয়ে ২০১৪ পর্যন্ত বিদ্যমান। আওয়ামী লীগ যেন সত্যি এক বহতা নদী মত, যার গতি কখনোই রোধ করা সম্ভব নয়।\nএকটি কথা মনে রাখা দরকার- জেনারেল জিয়া, জেনারেল এরশাদ এবং খালেদা জিয়া সকলেই চক্রান্ত করে অবৈধভাবে ক্ষমতা দখল করেছিলেন। সকলেই নানাপ্রকার চক্রান্ত করে আওয়ামী লীগকে তথা মুক্তিযুদ্ধের আদর্শ ও গণতন্ত্রকে ধ্বংস করতে চেয়েছেন। আজ এদের পক্ষে কথা বলা মানে মুক্তিযুদ্ধের বিপক্ষে কথা বলা, গণতন্ত্রের বিপক্ষেই কথা বলা। দেশে অনেক জঞ্জাল জমেছে। বাংলাদেশ থেকে সেই জঞ্জাল পরিষ্কার করতে হলে গণতন্ত্রের স্বার্থে আওয়ামী লীগকে সময় ও সমর্থন দেওয়া দরকার। বাংলাদেশে সংলাপ করার মতো কোনো পরিস্থিতি এখন আর নেই। সংলাপ-সংলাপ চিৎকার করে কোনো ফল হবে না। গণতন্ত্রের পথ ধরে বর্তমান বাংলাদেশ চলছে, বাংলাদেশ গণতন্ত্রের পথেই চলুক। নীতিহীন নেতাদের কথায় এখন বাংলাদেশের মানুষকে ভুললে চলবে না। শেখ হাসিনার নেতৃত্বে আওয়ামী লীগের হাতেই থাকুক, আশা করি বাংলাদেশের গণতন্ত্রকামী মানুষ সে সুযোগ আওয়ামী লীগকে দেবে। আওয়ামী লীগ ও তার সরকার আরো সুস্থ, সুন্দর ও দুর্নীতি মুক্ত হলে বাংলাদেশের জনগণ খুশি হবেন। আমার লেখা যখন শেষ, তখন ঢাকার গুলশানের হলি রেস্টুরেন্টে জঙ্গি হামলা ও উদ্ধার অভিযান চলছে। এই যখন দেশের অবস্থা সেখানে সংলাপের পরিবেশ কোথায়? কার সঙ্গে, কোথায় এবং কেন সংলাপ করতে হবে?\n-০২ জুলাই, ২০১৬\nজন্মশতবর্ষে বঙ্গবন্ধু: শেখ মুজিবের ক্ষমা ও ঔদার্য\nরবীন্দ্রনাথ, বাংলা ও বাঙালি-সংস্কৃতি\nতিনটি ভূতুড়ে প্যাকেজ বন্ধ!


নবগঠিত কুবির পূজা উদযাপন কমিটির দায়িত্বে মোহন-ঐশী\nনবগঠিত হলো ২০২০-২১ কুমিল্লা বিশ্ববিদ্যালয়ের সনাতন ধর্মাবলম্বী শিক্ষার্থীদের সংগঠন পূজা উদযাপন পরিষদ।\nআজ বৃহস্পতিবার (২১ জানুয়ারি) বিদায়ী সভাপতি হিল্লোল কান্তি দাস ও সাধারণ সম্পাদক সুপন সূত্রধর স্বাক্ষরিত এক বিজ্ঞপ্তিতে নতুন এ কমিটির অনুমোদন দেওয়া হয়।\n৫৪ সদস্য বিশিষ্ট পূজা উদযাপন কমিটির এক বছর মেয়াদী নবগঠিত কমিটিতে সভাপতি হিসেবে মনোনীত হয়েছেন বিশ্ববিদ্যালয়টির ১১তম ব্যাচের শিক্ষার্থী মোহন চক্রবর্তী এবং সাধারণ সম্পাদক হিসেবে আছেন ১২ তম ব্যাচের শিক্ষার্থী ঐশী ভৌমিক।\nনবগঠিত কমিটির সভাপতি মোহন চক্রবর্তী তার দায়িত্ব সম্পর্কে বলেন, ‘আমার কাজ হবে সকলকে একসাথে নিয়ে সংগঠিত হয়ে কাজ করার মাধ্যমে নিজেদের বন্ধন কে আরও সুদৃঢ় করা। পাশাপাশি নতুন ক্যাম্পাসে সনাতন ধর্মাবলম্বীদের প্রার্থনালয় অন্তভুর্ক্তি নিয়ে কাজ করা, যেখানে সবাই একত্রে প্রর্থানা করতে পারে।\nকমিটিতে অন্যান্যদের মধ্যে প্রধান পৃষ্ঠপোষক হিসেবে রয়েছেন কুমিল্লা বিশ্ববিদ্যালয়ের উপাচার্য প্রফেসর ড. এমরান কবির চৌধুরী।\nএছাড়াও উপদেষ্টা মণ্ডলী হিসেবে রয়েছেন বিশ্ববিদ্যালয়টির শিক্ষক প্রফেসর ড. বিশ্বজিৎ চন্দ্র দেব, ড. সজল চন্দ্র মজুমদার, ড. দুলাল চন্দ্র নন্দী, ড. স্বপন চন্দ্র মজুমদার, প্রদীপ দেবনাথ, মিহির লাল ভৌমিক, ড. বনানী বিশ্বাস, পার্থ চক্রবর্তী, কৃষ্ণ কুমার সাহা, আশীষ চন্দ্র দাস, স্বর্ণা মজুমদার, শিমু দে, সঙ্গীতা দাস, সুতপা চৌধুরী, সাথী রাণী কন্ডু, জয় চন্দ্র রাজবংশী, নয়ন বণিক এবং অদিতি সরকার।\nট্যাগ: ঐশীকুবিকুবিতেকুবিরনবগঠিতপূজা উদযাপনমোহন


পেঁপে চাষ করতে চাই? - Bissoy Answers\nপেঁপে চাষ করতে চাই?\n15 অগাস্ট "কৃষি" বিভাগে জিজ্ঞাসা করেছেন Mobarakb(164 পয়েন্ট)\nএখন চলছে বর্ষাকাল আর এই বর্ষাকালেই আমি পেঁপে চাষ করতে চাই কিভাবে করব মাটি কিভাবে তৈরি করব আর কোন সার কতটুকু দেবো ইত্যাদি বিস্তারিত জানিয়ে বাধিত করবেন।\n18 অগাস্ট নির্বাচিত করেছেন Mobarak b\n18 অগাস্ট মন্তব্য করা হয়েছে করেছেন Mobarakb(164 পয়েন্ট)\nএটি পথ্য হিসেবে ও ব্যবহার হয়। মানে বুঝলাম না বুঝিয়ে দিবেন কি\n19 এপ্রিল "কৃষি" বিভাগে জিজ্ঞাসা করেছেন Badshah Niazul (4,795 পয়েন্ট)\nআমার নতুন পেঁপে গাছে প্রথম ফুল আসার সাথে সাথে ঝরে যাচ্ছে এখন কি করতে হবে জানালে উপকৃত হব?\n19 এপ্রিল 2018 "কৃষি" বিভাগে জিজ্ঞাসা করেছেন আব্রাম খান আয়ান (20 পয়েন্ট)\nআমার পেঁপে গাছে পেঁপে বড় হয় না কেন?\n23 নভেম্বর 2017 "কৃষি" বিভাগে জিজ্ঞাসা করেছেন শরিফা হাসান (11 পয়েন্ট)\nআমার ১ টা পেঁপে গাছে ফল ধরতেছে না কেন, বলতে পারেন কেও। অনেক দিন হয়ে গেল?\n20 জুন 2017 "কৃষি" বিভাগে জিজ্ঞাসা করেছেন shahinur01 (18 পয়েন্ট)\nপেঁপে গাছের পাতা?\n05 সেপ্টেম্বর 2016 "কৃষি" বিভাগে জিজ্ঞাসা করেছেন আল-মামুন খান (20 পয়েন্ট)\n321,484 টি প্রশ্ন\n411,737 টি উত্তর\n127,490 টি মন্তব্য\n177,216 জন নিবন্ধিত সদস্য\nবিজ্ঞান ও প্রকৌশল (18,269)\nস্বাস্থ্য ও চিকিৎসা (30,879)


কম্পাইলার এবং IDE এবং এদের মধ্যে পার্থক্য » টেকটুইটস\n« ওয়ালপেপার নিন, একদম বিভিন্নধর্মী সব ওয়ালপেপার\nশুধু মাত্র গ্রামীণফোন ব্যবহারকারীরর জন্য। »\nকম্পাইলার এবং IDE এবং এদের মধ্যে পার্থক্য সম্পর্কে বলার আগে কম্পাইলার সম্পর্কে বলতে হয়, কম্পাইলার হচ্ছে প্রোগ্রামিং ল্যাঙ্গুয়েজের মাধ্যেমে লিখিত কোড গুলোকে অন্য আরেকটি ল্যাঙ্গুয়েজে কনভার্ট করার সিস্টেম। কম্পাইলার একটি কম্পিউটার প্রোগ্রাম হতে পারে আবার একাদিক প্রোগ্রামের সমস্টিও হতে পারে। আমরা বা প্রোগ্রামাররা যে সকল ল্যাঙ্গুয়েজে কোড লেখি সে গুলো কোন কম্পিউটার বা মেশিন পড়তে পারে না। মেশিনের জন্য রয়েছে আলাদা ভাষা, যা মেশিল ল্যাঙ্গুয়েজ নামে পরিচিত। আর প্রোগ্রামারদের লিখিত কোন প্রোগ্রামের কোড বা সোর্সকোড থেকে মেশিনকোডে রূপান্তরের কাজটি কম্পাইলার দিয়ে করা হয়ে থাকে। এ ক্ষেত্রে একটি প্রোগ্রামিং ল্যাঙ্গুয়েজকে মেশিল ল্যাঙ্গুয়েজে কনভার্ট বা রুপান্তরিত করতে দুটি ধাপ অতিক্রম করতে হয়। প্রথমত কম্পাইলার প্রোগ্রামিং কোড বা সোর্সকোডকে অ্যাসেম্বলি কোডে পরিনত করে, পরবর্তীকালে অ্যাসেম্বলার অ্যাসেম্বলি কোডকে মেশিনকোড এ পরিনত করে।\nমাইএসকিউএল MySQL part-8 (মাইএসকউএল এর Logical Operator)\nএকজন স্বদেশী মুসাফীর\n24/05/2011 at 7:17 পূর্বাহ্ন\t(UTC 6) Link to this comment\nজাকির ভাই কেমন আছেন। আপনি হয়তো আমাকে চিনেন। আপনার ফেসবুক ফ্রেন্ড। ডেস্কটপ সফটয়ারের জন্য কোন লেংগুয়েজ শিখলে ভাল হয় বলবেন প্লিজ। বলে রাখি আমি C/C++ জানি।\n24/05/2011 at 10:16 পূর্বাহ্ন\t(UTC 6) Link to this comment\nC/C++ দিয়েই তো ডেস্কটপ সফটয়ার তৈরি করা যায়।\n24/05/2011 at 7:19 পূর্বাহ্ন\t(UTC 6) Link to this comment\nkisu bolte parsi na.\n24/05/2011 at 9:44 পূর্বাহ্ন\t(UTC 6) Link to this comment\nঅজানা ছিল, জানতে পারলাম। ধনিয়া পাতা জাকির ভাই।\n24/05/2011 at 10:15 পূর্বাহ্ন\t(UTC 6) Link to this comment\nডিজে আরিফ ভাইকে তো দেখাই যায় না। ধন্যবাদ ডিজে আরিফ ভাই দেখা দেওয়ার জন্য।\n24/05/2011 at 9:51 পূর্বাহ্ন\t(UTC 6) Link to this comment\nঅজানা জিনিস। জানা হল।\n24/05/2011 at 10:17 পূর্বাহ্ন\t(UTC 6) Link to this comment\n24/05/2011 at 2:39 অপরাহ্ন\t(UTC 6) Link to this comment\nধন্যবাদ জাকির ভাই শেয়ার করার জন্য। কম্পাইলার সমন্ধে আগে ধারণা ছিল এবং IDE সম্পর্কে একটু কম জানতাম। তবে এখন মেটামুটি ধারণা ভালই হলো।\n24/05/2011 at 6:10 অপরাহ্ন\t(UTC 6) Link to this comment\nভালোই হলো। আপনাকে ও ধন্যবাদ।\nJDK এবং Eclipse IDE ইন্সটলেশন এবং একটি জাভা প্রোগ্রাম রান করা। | জাকিরের টেক ডায়েরী\n02/07/2012 at 3:01 পূর্বাহ্ন\t(UTC 6) Link to this comment\n[…] IDE একটি পাওয়ারফুলIntegrated development environment. IDE সম্পর্কে জানতে এখানে দেখুন। অনেক গুলো ফিচার IDE ও তৈরি হয়েছে Eclipse […]\nJDK এবং Eclipse IDE ইন্সটলেশন এবং একটি জাভা প্রোগ্রাম রান করা। » টেকটুইটস\n02/07/2012 at 3:18 পূর্বাহ্ন\t(UTC 6) Link to this comment\n[…] Eclipse IDE একটি পাওয়ারফুল Integrated development environment। IDE সম্পর্কে জানতে এখানে দেখুন। অনেক গুলো ফিচার IDE ও তৈরি হয়েছে Eclipse […]\nজাভা প্রোগ্রামিং এ সূচনা – JDK এবং Eclipse IDE ইন্সটলেশন এবং একটি জাভা প্রোগ্রাম রান করা। » টেকটুইটস\n17/07/2012 at 9:44 অপরাহ্ন\t(UTC 6) Link to this comment\nপ্রথম সি প্রোগ্রাম - Jakir Hossain\n04/03/2015 at 5:51 পূর্বাহ্ন\t(UTC 6) Link to this comment\nc compiler – Site Title\n26/12/2016 at 1:22 পূর্বাহ্ন\t(UTC 6) Link to this comment


ভাতার আওতায় আসবেন শতভাগ বয়স্ক নাগরিক » বেত্রাবতী নিউজ২৪\nভাতার আওতায় আসবেন শতভাগ বয়স্ক নাগরিক\nঅক্টোবর ২, ২০২১ ১২:৪১ অপরাহ্ণ\nপর্যায়ক্রমে দেশের শতভাগ বয়স্ক নাগরিককে ভাতার আওতায় আনা হবে বলে জানিয়েছেন সমাজকল্যাণ প্রতিমন্ত্রী মো. আশরাফ আলী খান খসরু।\nশনিবার (২ অক্টোবর) রাজধানীর সোবহানবাগে ডেফোডিল ইন্টারন্যাশনাল ইউনিভার্সিটির এক সেমিনারে এ কথা জানান তিনি।\n‘বাংলাদেশের প্রবীণ জনগোষ্ঠীর ওপর কোভিড-১৯ এর প্রভাব ও করণীয়’ শীর্ষক সেমিনারের আয়োজন করে বাংলাদেশ সিনিয়র সিটিজেন ওয়েলফেয়ার সোসাইটি।\nপ্রতিমন্ত্রী বলেন, প্রধানমন্ত্রী শেখ হাসিনা ২০০৮ সালে ক্ষমতায় আসার পর ডিজিটাল বাংলাদেশের স্বপ্ন দেখিয়েছিলেন তা নিয়ে অনেক সমালোচনা হয়েছিল।\nআজকে করোনার সময় বোঝা গেছে ডিজিটাল বাংলাদেশ যদি করা না হতো তাহলে বাংলাদেশ স্তব্ধ হয়ে বসে থাকতো। আজ সব কাজকর্ম আমরা অনলাইনে চালাতে পারছি।\nপ্রবীণদের জন্য সরকারের নানা উদ্যোগের কথা উল্লেখ করতে গিয়ে তিনি বলেন, সারাদেশের সরকারি শিশু পরিবারে প্রবীণদের জন্য সীমিত আকারে শান্তি নিবাসের ব্যবস্থা করা হয়েছে। দেশের আট বিভাগে সরকারি শিশু পরিবারে প্রবীণ নিবাস স্থাপনের কাজ চলমান।\n২০২০-২১ অর্থবছরে ১১২টি উপজেলায় শতভাগ বয়স্ক নাগরিককে ভাতার আওতায় আনা হয়েছে বলে জানান প্রতিমন্ত্রী।\nতিনি বলেন, চলতি অর্থবছর আরও ১৫০টি উপজেলার শতভাগ বয়স্ককে ভাতার আওতায় আনা হবে। ভাতা কার্যক্রমের পাশাপাশি প্রবীণদের চিকিৎসায় সহায়তার জন্য দেশে ডায়াবেটিস হাসপাতাল, ক্যান্সার হাসপাতাল ও হার্ট ফাউন্ডেশন স্থাপনে সমাজকল্যাণ মন্ত্রণালয় প্রকল্প বাস্তবায়ন করছে।\nসেমিনারে আরও উপস্থিত ছিলেন বাংলাদেশ সিনিয়র সিটিজেন ওয়েলফেয়ার সোসাইটির সভাপতি ও সাবেক বিচারপতি মো. মমতাজ উদ্দীন আহমেদ, মেজর জেনারেল (অব.) জীবন কানাই দাস, সৈয়দ ইশতিয়াক রেজা প্রমুখ।


দেড় মাস পর একনেক বসছে কাল! দেড় মাস পর একনেক বসছে কাল! – সৃজন বাংলা ৫২ টিভি\nশুক্রবার, ১৪ মে ২০২১, ০৮:৫২ অপরাহ্ন\nনিজস্ব প্রতিবেদক: সরকারের সব উন্নয়ন প্রকল্প অনুমোদন দেয় জাতীয় অর্থনৈতিক পরিষদের নির্বাহী কমিটির (একনেক) সভা। প্রতি সপ্তাহে নিয়মিত অনুষ্ঠিত হলেও চলতি বছরের শুরু থেকে অনেকটাই অনিয়মিত হয়ে পড়েছে একনেক। এদিকে সর্বশেষ একনেক সভা অনুষ্ঠিত হয়েছে ১৬ মার্চ। দেড় মাসের বেশি সময় বিরতির পর আগামীকাল মঙ্গলবার (৪ মে) একনেক সভা অনুষ্ঠিত হতে যাচ্ছে।


ঢাকা বিশ্ববিদ্যালয়ে পরিবর্তন সম্ভব?\nপ্রকাশ: ২২ জুলাই ২০১৫\nঢাকা বিশ্ববিদ্যালয় নিয়ে জাতির প্রত্যাশা অনেক। কারণ এটিকে এক সময় প্রাচ্যের অক্সফোর্ড বলা হতো। বিশ্ববিদ্যালয়টি ১৯২১ সালের ১ জুলাই মাসে যাত্রা শুরু করে। এটি এখন বিশ্বমানের বিবেচনায় পৃথিবীর প্রথম ৩০০০ বিশ্ববিদ্যালয়ের মধ্যে স্থান পাচ্ছে না। আবার কারও কারও মতে, বিশ্ববিদ্যালয়টির অবস্থান অতটা খারাপ নয়। কেন এটিকে প্রাচ্যের অক্সফোর্ড বলা হতো, কোথায় এর সমস্যা এবং কীভাবে এর উত্তরণ সম্ভব? এ ক'টি বিষয় নিয়ে এখানে আলোচনা করা হলো।\nঢাকা বিশ্ববিদ্যালয়কে কেন প্রাচ্যের অক্সফোর্ড বলা হতো এ কথা এখনকার শিক্ষার্থীরা জানেন না। বিশ্ববিদ্যালয়ের ওয়েবসাইটে এ বিষয়ে তেমন কিছু নেই। প্রাচ্যের অক্সফোর্ড বলার অন্যতম কারণ ছিল, সত্যেন বোসের আইনস্টাইনের সংশোধনী, বোসন কণার আবিষ্কার, কাজী মোতাহার হোসেনের পরিসংখ্যান বিষয়ে তত্ত্ব, আর সি মজুমদারের ভারতের ইতিহাসের বিশ্লেষণসহ অসংখ্য অবদান পৃথিবীব্যাপী ঢাকা বিশ্ববিদ্যালয়ের সুনাম বয়ে আনে। এদের অবদান নিয়ে আজও পৃথিবীর বিভিন্ন দেশে গবেষণা হচ্ছে। তাই বোধকরি তখনকার বাস্তবতায় এটিকে প্রাচ্যের অক্সফোর্ড বলা অসমীচীন ছিল না। সেই ধারা বজায় রেখে পাকিস্তানি ঔপনিবেশিক শাসনামলেও এ বিশ্ববিদ্যালয় একটি বিশেষ মান ধরে রাখতে সক্ষম হয়েছিল।\nবস্তুত বলা যায়, পুরো ঔপনিবেশিক আমলে এর অবস্থান ছিল ঈর্ষা করার মতো। পাকিস্তানি ঔপনিবেশিক আমলেও এখানে শিক্ষকতা করেছেন বিশ্বমানের শিক্ষকরা, যেমন_ ইতিহাসের আহমদ হাসান দানী, বাংলা সাহিত্যের অনেক কিংবদন্তি, বিজ্ঞানের মতিন চৌধুরী, সমাজবিজ্ঞানের নজমুল করিম, রাষ্ট্রবিজ্ঞানের অধ্যাপক রাজ্জাক এবং দর্শনের জে সি দেবের মতো পণ্ডিতরা। পাকিস্তানের আবদুস সালামের নাম নোবেল প্রাইজের জন্য প্রস্তাব করেছিলেন ঢাকা বিশ্ববিদ্যালয়ের মতিন চৌধুরী, যা তার মুখে শুনেছি।\nদেশ স্বাধীন হওয়ার পর আস্তে আস্তে এ বিশ্ববিদ্যালয়ের মান কমতে থাকে। এটি প্রথমত স্বাধীনতা যুদ্ধের সময় শহীদ বুদ্ধিজীবীদের হত্যার মাধ্যমে শুরু হয়। তারপর একে একে এটির নিম্নদশা অব্যাহত থাকে। শিক্ষক নিয়োগে সর্বোচ্চ মেধা বাদ দিয়ে বা তাদের প্রাধান্য না দিয়ে এবং পরে দলীয় বিবেচনায় লোক নেওয়ার মাধ্যমে এটি শুরু হয়। এর সঙ্গে যেটি সবচেয়ে ক্ষতির কারণ হয়ে দাঁড়ায় তা হচ্ছে, শিক্ষকদের এক ধরনের অটো-প্রমোশন দেওয়া। এমনকি কোনো একটি গবেষণাধর্মী জার্নালে পাবলিকেশন ছাড়াও প্রফেসর পর্যন্ত প্রমোশন পাওয়া কিংবা কোনো একটিও আন্তর্জাতিক প্রকাশনা ছাড়া প্রফেসর পদে উন্নীত হওয়ার নজির রয়েছে। পৃথিবীর অন্য কোথাও এমন উদাহরণ নেই। এমনকি পার্শ্ববর্তী দেশ ভারতে পিএইচডিসহ কিছু আন্তর্জাতিক প্রকাশনা নিয়ে এখন বিশ্ববিদ্যালয়ের লেকচারার হওয়া পর্যন্ত কষ্টকর। এ ছাড়াও ঢাকা বিশ্ববিদ্যালয়ের জার্নালগুলোর মান দেখে যে কেউ বিবেচনা করবে সে বিশ্ববিদ্যালয়ের গবেষণার মান তেমন একটা ভালো নয়। ঢাকা বিশ্ববিদ্যালয়ের জার্নালে প্রকাশিত প্রবন্ধ এমনকি এই বিশ্ববিদ্যালয়ের গবেষকরা পর্যন্ত তাদের গবেষণা প্রবন্ধে উল্লেখ (সাইটেশন) করেন না।\nপ্রশ্ন হলো, এ অবস্থার পরিবর্তন সম্ভব কিনা? হলে কীভাবে সম্ভব? বিশ্ববিদ্যালয়ের দায়িত্ব দুটি যার একটি হচ্ছে, জ্ঞান বিতরণ করা এবং অপরটি হচ্ছে জ্ঞান সৃষ্টি করা। যে বিশ্ববিদ্যালয় জ্ঞান সৃষ্টি করে না সে বিশ্ববিদ্যালয়ের গর্ব করার কিছু থাকে না। কারণ তার সঙ্গে কলেজগুলোর তেমন তফাত নেই। বর্তমান বছরের বাজেটে দেখা গেছে, ১৮০৫ শিক্ষক দ্বারা পরিচালিত, ৩৩,১১২ জন ছাত্রের জন্য মাত্র ৪.৫ কোটি টাকা গবেষণার জন্য বরাদ্দ রাখা হয়েছে। এর মানে হচ্ছে, গড়ে প্রতি শিক্ষকের জন্য ২৪,৯৩০ টাকা গবেষণা বরাদ্দ রয়েছে। এ বাজেটে সরকার ঢাকা বিশ্ববিদ্যালয়কে গবেষণায় তেমন বরাদ্দ দেয়নি বলে সবাই এক বাক্যে স্বীকার করবেন।\nএ কথাও ভাবতে হবে যে, সরকার এ বিশ্ববিদ্যালয়টিকে কত টাকা বরাদ্দ দেবে এবং কোন খাতে কত টাকা দেবে তার কি কোনো পরিকল্পনা এ বিশ্ববিদ্যালয়ের আছে? এর কি কোনো চাহিদাভিত্তিক বাজেট তৈরি করা আছে? অর্থাৎ মোট বাজেটের কত অংশ গবেষণা খাতে ব্যয় করা হবে এবং তা পরিকল্পনা করে সরকারের কাছে জমা দেওয়া হয়েছে কিনা জানা নেই। আগামী অর্থবছরে বিশ্ববিদ্যালয় পরিবার কী কী গবেষণা করতে চায় এবং কী কী আন্তর্জাতিক প্রকাশনা করতে চায় তার পরিকল্পনা আছে কিনা? যদি থাকে তার জন্য কত টাকা দরকার? এটি জানা থাকলে কেবল সরকারের সঙ্গে গবেষণা খাতে বরাদ্দের জন্য দরকষাকষি করা যায়। তখন তা বিবেচনায় নিয়ে সরকার অগ্রাধিকার ভিত্তিতে বিশ্ববিদ্যালয়ের বাজেটে কত টাকা দিতে পারে সে সিদ্ধান্ত নিতে পারে।\nএমনকি গবেষণার জন্য বিশ্ববিদ্যালয় কত টাকা সংগ্রহ করবে এবং সরকার কত টাকা দেবে তার একটি হিসাব করা যেতে পারে। যে বিশ্ববিদ্যালয় যত টাকা সংগ্রহ করবে সে বিশ্ববিদ্যালয়কে তত বেশি টাকা ম্যাচিং ফান্ড হিসেবে দেওয়া যেতে পারে; যেমন ৮০ :২০ হারে বা ৯০ :১০ হারে। এমনকি বছর শেষে যে টাকা সরকার ব্যয় করতে পারছে না বলে বিভিন্ন মন্ত্রণালয় থেকে ফেরত যাচ্ছে, সেখান থেকেও গবেষণার জন্য বরাদ্দ দেওয়া যেতে পারে। এই গবেষণা বরাদ্দ কেবল দিলেই তার সুফল পাওয়া যাবে তা নয়, এর যথাযথ ব্যবহার নিশ্চিত করা আমাদের দেশে অনেক কঠিন। কারণ সরকারি অনুদান যেসব জায়গায় দেওয়া হচ্ছে, সেসব জায়গা থেকে খুব ভালো গবেষণা করা হয় না বলে অনেক অভিযোগ শোনা যায়।\nপ্রতি বছর সরকারি ব্যাংকগুলোর তহবিল পুনর্ভরণের জন্য ৪০০০-৫০০০ কোটি টাকা দেওয়া হচ্ছে, তা কতটা যৌক্তিক বা কতটা দেশের কল্যাণে ব্যয় করা হচ্ছে? দক্ষতার সঙ্গে ব্যবহারের কথা নাই-বা বলা হলো। তার চেয়ে প্রতি বছর যদি ১০০০ কোটি টাকা ইউজিসির মাধ্যমে গবেষণার জন্য দেওয়া হয় এবং এভাবে প্রতি বছর বরাদ্দ বৃদ্ধি করলে সরকারি বিশ্ববিদ্যালয়গুলোর গবেষণার অর্থের অভাব হবে না। দেশের কোনো সরকারি বিশ্ববিদ্যালয়ের গবেষণা বরাদ্দ যদি মাত্র ২-৩ লাখ টাকা হয় তা দিয়ে কোনোভাবে সে বিশ্ববিদ্যালয়ের গবেষণার মান উন্নয়ন করা সম্ভব নয়। বিশ্বমান তো দূরে থাকুক, দক্ষিণ এশিয়ার মানও অর্জন করা সম্ভব নয়। আমাদের দেশের একটি প্রতিষ্ঠান বিআইডিএস যদি বিশ্বের ১০০টি থিঙ্কট্যাঙ্কে স্থান করে নিতে পারে, তাহলে ঢাকা বিশ্ববিদালয় এমনকি কেন এশিয়ার ১০০টির মধ্যে স্থান করে নিতে পারবে না? সম্প্রতি বিশ্ববিদ্যালয়ের মাননীয় উপাচার্যরা অভিযোগ করেছেন, তাদের যথাযথ মর্যাদা দেওয়া হয় না। বস্তুত মর্যাদা কেউ কাউকে দেয় না, তা নিজগুণে আদায় করে নিতে হয়। আর জ্ঞান-বিজ্ঞানের রাজ্যে অবদান যে যত বেশি রাখতে পারে তাকে তত বেশি মর্যাদা দেওয়া হয়। বিশ্ববিদ্যালয়ের মর্যাদা না থাকলে তার উপাচার্যের মর্যাদা বৃদ্ধি পাবে কীভাবে?\nঢাকা বিশ্ববিদ্যালয়ের বর্তমান অটো-প্রমোশন বন্ধ করে অন্যান্য দেশে যেভাবে প্রমোশন দেওয়া হয়, সেভাবে এখানে দিতে হবে। সেরা গবেষক এবং পণ্ডিতদের সরাসরি অধ্যাপক পদে নিয়োগ দেওয়ার ব্যবস্থা করতে হবে, যেমন বিদেশে দেওয়া হয়। বার্ষিক গবেষণা এবং প্রকাশনা পরিকল্পনা তৈরি করতে হবে। গবেষণার জন্য নিজেদের অর্থ সংগ্রহের ব্যাপারে দেশে-বিদেশে প্রয়াস থাকতে হবে। ঢাকা বিশ্ববিদ্যালয়ের বর্তমান বিজ্ঞ উপাচার্য সে নেতৃত্ব দেবেন কি?\nচেয়ারম্যান, বাংলাদেশ ইনস্টিটিউট\nঅব সোশ্যাল রিসার্চ ট্রাস্ট


প্রকাশিত: ০৬:২৩ পিএম, ২০ এপ্রিল ২০১৯\nফেনীর সোনাগাজী ইসলামিয়া সিনিয়র ফাজিল মাদরাসার ছাত্রী নুসরাত জাহান রাফির হত্যাকারীদের দৃষ্টান্তমূলক শাস্তির দাবিতে আজও বিক্ষোভ ও মানববন্দন অনুষ্ঠিত হয়েছে।\nশনিবার সকালে ফেনী শহর ও সোনাগাজীর বেশ কয়েকটি প্রতিষ্ঠানের শিক্ষার্থীরা এ কর্মসূচি পালন করে। সকালে শহরের ট্রাংক রোডের কেন্দ্রীয় শহীদ মিনার চত্বরে মানববন্ধনের আয়োজন করে ফেনী সেন্ট্রাল হাই স্কুলের শিক্ষার্থীরা।\nস্কুলের প্রধান শিক্ষক সাইফুল ইসলামের সঞ্চালনায় এতে বক্তব্য রাখেন- ম্যানেজিং কমিটির সভাপতি ও ফেনী প্রেস ক্লাবের সাবেক সভাপতি নুরুল করিম মজুমদার। মানববন্ধনে স্কুলের কয়েকশ শিক্ষার্থী-অভিভাবক ও শিক্ষকরা নানা ফেস্টুন নিয়ে রাফি হত্যায় জড়িতদের সর্বোচ্চ শাস্তি দাবি করেন।\nবেলা ১১টায় শহরের একাডেমি সড়কে অনুষ্ঠিত মানববন্ধনে সভাপতিত্ব করেন জিএ একাডেমি স্কুল পরিচালনা পর্ষদের সভাপতি মো. ইউসুফ। এতে আরও বক্তব্য রাখেন- স্কুলের সদস্য বাহার উদ্দিন বাহার, অভিভাবক সদস্য রবিউল হক রবি, সদস্য মো. মজিবুল হক, জয়নাল আবেদিন, দিবস কান্তি মিত্র। জিএ একাডেমি স্কুলের প্রধান শিক্ষক মো. তাজুল ইসলাম চৌধুরীর সঞ্চালনায় মানববন্ধনে স্কুলের আড়াই হাজার শিক্ষার্থী, অভিভাবক ও শিক্ষকরা উপস্থিত ছিলেন।\nএদিকে, নুসরাত হত্যার প্রতিবাদে সোনাগাজীর বেশ কয়েকটি শিক্ষাপ্রতিষ্ঠান মানববন্ধন কর্মসূচি পালন করেছে। হত্যাকারীদের ফাঁসির দাবিতে সোনাগাজীর চরচান্দিয়া ইউনিয়নের আজিজুল হক মায়মুনারা উচ্চ বিদ্যালয় ও আল জামেয়া ইসলামিয়া দাখিল মাদরাাসা, সদর ইউনিয়নের চর খোন্দকার আফছার উদ্দিন মডেল প্রাথমিক বিদ্যালয়ের ছাত্র-ছাত্রী, শিক্ষক, পরিচালনা কমিটি ও অভিভাবকরা মানববন্ধন করেন।


Published : Saturday, 27 April, 2019 at 9:47 PM\nদলীয় সিদ্ধান্ত অমান্য করে সংসদ সদস্য হিসেবে শপথ নেওয়ায় জাহিদুর রহমানকে বিএনপির প্রাথমিক সদস্যপদসহ সকল পদ থেকে বহিষ্কার করা হয়েছে।\nশনিবার রাতে গুলশান বিএনপির চেয়ারপারসনের রাজনৈতিক কার্যালয়ে দলের স্থায়ী কমিটির সদস্যদের বৈঠকের পর দলের এই সিদ্ধান্তের সাংবাদিকদের জানান দলটির মহাসচিব মির্জা ফখরুল ইসলাম আলমগীর।\nমির্জা ফখরুল ইসলাম আলমগীর বলেন, সবচেয়ে গুরুত্বপূর্ণ যে সিদ্ধান্ত নেওয়া হয়েছে, সেটি হলো- আমাদের দলের সিদ্ধান্ত ছিল যারা সংসদ নির্বাচনে নির্বাচিত ঘোষিত হয়েছেন তারা সংসদে শপথ নেবেন না। এই সিদ্ধান্ত লঙ্ঘন করে ঠাকুরগাঁও-৩ আসনের সদস্য জাহিদুর রহমান শপথ নেওয়ার জন্য তাকে সর্বসম্মতভাবে আজকে প্রাথমিক সদস্য পদসহ দল থেকে বহিষ্কার করা হয়েছে।\nতিনি বলেন, আজকের বৈঠকে বিশিষ্ট সাংবাদিক মাহফুজ উল্লাহর মৃত্যুতে শোক প্রকাশ করা হয়েছে। তার শোক সন্তপ্ত পরিবারের প্রতি সমবেদনা জানানো হয়েছে। এর আগে রাত সাড়ে ৮ থেকে এক ঘণ্টারও বেশি সময় বৈঠকে উপস্থিত ছিলেন বিএনপির স্থায়ী কমিটির সদস্য ড. খন্দকার মোশাররফ হোসেন, ব্যারিস্টার মওদুদ আহমদ, ব্যারিস্টার জমির উদ্দিন সরকার, লে. জেনারেল (অব.) মাহবুবুর রহমান, মির্জা আব্বাস, ড. মঈন খান, গয়েশ্বর চন্দ্র রায়, নজরুল ইসলাম খান, আমির খসরু মাহমুদ চৌধুরী।\nবিচারকের অপর্যাপ্ততার কারণে মামলাজট বাড়ছে : প্রধান বিচারপতি\nদেশের শাসন ব্যবস্থার সংস্কার প্রয়োজন : ড. বদিউল আলম\nজঙ্গিবাদকে ঐক্যবদ্ধভাবে প্রতিরোধ করুন: প্রধানমন্ত্রী\nরাজনীতির নামে অপরাজনীতি করা যাবে না : শিক্ষামন্ত্রী\nবাংলাদেশে হামলার হুমকি নেই : মনিরুল


পাক-চিন জোটকে পাল্টা মার দিতে তৈরি ভারত! লাদাখ ও কাশ্মীরে তোড়জোড় শুরু সেনার, - Bengali Oneindia\n14 min ago আইপিএল ২০২০ : বুমরাহ-বোল্ট ঝড়ে কুপোকাৎ দিল্লি, টেনেটুনে ১১০ তুললেন শ্রেয়সরা\n16 min ago রেকর্ড ভেঙে ৮ কোটি 'আগাম ভোট' পড়েছে আমেরিকায়, মার্কিন নির্বাচনে এগিয়ে কে?\n21 min ago গুরুং জট কাটাতে তৎপর মমতা, বিনয় তামাংকে জোর তলব, উত্তাপ বাড়ছে পাহাড়ে\n27 min ago করোনায় অসুস্থ হওয়ার পরেও ফোন করেননি দু, একজন শীর্ষ নেতা! কাদের দিকে ইঙ্গিত শুভেন্দুর\nলাদাখ সীমান্তে চরম উত্তেজনাপূর্ণ পরিস্থিতি ভারত ও চিনের মধ্যে। এরই মধ্যে কাশ্মীর সীমান্তে বারংবার সংঘর্ষ বিরতি চুক্তি লঙ্ঘন করছে পাকিস্তান। এরই মাঝে কাস্মীরে বেড়েছে জঙ্গি তৎপরতা। আর এরই মাঝে জানা গিয়েছে, গিলগিট-বালতিস্তানে প্রায় ২০ হাজার বাড়তি সেনা পাঠিয়েছে পাকিস্তান। লক্ষ্য, চিনা বাহিনীকে সহায়তা প্রদান করা।\nএদিকে পূর্ব লাদাখের নিয়ন্ত্রণরেখা বরাবর ২০ হাজার সেনা মোতায়েন করেছে চিনের পিপল'স লিবারেশন আর্মি৷ তবে, ভারতের উদ্বেগ বাড়াচ্ছে জিনজিয়াংয়ে মোতায়েন চিনের ১০-১২ হাজার সেনা৷ এই পরিস্থিতিতে এবার লাদাখ পরিদর্শনে যাচ্ছে প্রতিরক্ষামন্ত্রী রাজনাথ সিং ও সেনাপ্রধান মুকুন্দ নারভানে। শুক্রবারই তাঁরা লাদাখে যাচ্ছেন বলে জানা গিয়েছে।\nপ্রস্তুতির খামতি নেই ভারতের তরফে\nদুই দিক দিয়ে শত্রুপক্ষ যখন ঘিরে ধরেছে ভারতকে, তখন প্রস্তুতির খামতি নেই সেনার তরফেও। লাদাখের প্রকৃত নিয়ন্ত্রণরেখায় চিন সেনা সমারোহ বাড়ার সঙ্গেই ভারতও কিন্তু সমরসজ্জা শুরু করে দিয়েছে। দখলদারি রুখতে ও চিনা সেনাকে ধাওয়া করতে ভারত মোতায়েন করেছে অত্যাধুনিক স্পিডবোট। যার সাহায্যে চিনা সেনাকে ভারত দূরে রাখতে পারবে।\nলাদাখে মোতায়েন ৪৫ হাজার সেনা\nএছাড়া সেনা বাহিনীর তিনটি ডিভিশনকে মোতায়েন করে, ভারতও শক্তি বাড়িয়েছে। সবচেয়ে শক্তিশালী টি-৯০ ভীষ্ম ট্যাংকও ক'দিন হল নিয়ে আসা হয়েছে পূর্ব লাদাখে। বর্তমানে লাদাখে ৪৫ হাজার সেনা রয়েছে বলে খবর। পাশাপাশি এয়ার ডিফেন্স সিস্টেম সহ ভারতীয় বায়ুসেনার ফাইটার জেট ও হেলিকপ্টর মোতায়েন রয়েছে লাদাখে।\nকাশ্মীরে নজরদারি শুরু করেছে ভারতীয় সেনা\nতবে প্রথম দিকে কাশ্মীর থেকে সেনা নিয়ে আসা হচ্ছিল লাদাখে। সেই সুযোগে কাশ্মীরে বেড়ে যায় জঙ্গি তৎপরতা। এরই মাঝে গোয়েন্দাদের কাছে খবর আসে যে চিন পাক জঙ্গিদের সঙ্গে আলোচনায় বসে ভারতকে চাপে রাখতে। আর এবার তাই লাদাখের পাশাপাশি কাশ্মীরের নিয়ন্ত্রণরেখা বরাবরও কড়া নজরদারি শুরু করেছে ভারতীয় সেনা।\n'কন্টিনডেন্সি ৩' প্ল্যান\nপাকিস্তান ও চিন একসঙ্গে ভআরতের উপর হামলা চালালে তার জন্য সেনা 'কন্টিনডেন্সি ৩' প্ল্যান তৈরি করে রেখেছিল ২০১৪ সাল থেকেই। দুই তরফে যুদ্ধের সম্ভাবনা কম থাকলেও তা কখনই উড়িয়ে দেওয়া যায় না। আর এর জেরেই কাশ্মীরেও এবার সেনা বাড়াতে শুরু করেছে ভারত।\nindian army china kashmir ladakh pakistan ভারতীয় সেনা চিন লাদাখ কাশ্মীর পাকিস্তান\nMilitary steps up in LoC and LAC Simultaneously as Pakistan and China threats India with Ladakh and Kashmir


ইকবাল আর্সলানের অনুসারী আতাউল্লাহকে কুপিয়ে জখম – Dhaka Dawn\n(আপলোড: ০০:২৫, আগস্ট ৮, ২০১৮)\nরাজবাড়ীর পাংশা উপজেলা আওয়ামী লীগের শিক্ষা ও গবেষণা সম্পাদক আতাউল্লাহ মাস্টারকে কুপিয়ে গুরুতর আহত করেছে সন্ত্রাসীরা। সোমবার বিকেলে রক্তাক্ত অবস্থায় স্থানীয়রা তাকে উদ্ধার করে, ফরিদপুর মেডিকেল কলেজ হাসপাতালে ভর্তি করে।\nমোবাইল ফোনে হাসপাতাল থেকে আতাউল্লাহ মাস্টার জানান- ‘আগামী জাতীয় নির্বাচনে রাজবাড়ী-২ আসন থেকে আওয়ামী লীগের মনোনয়ন প্রত্যাশী ডা. ইকবাল আর্সলানের সঙ্গে সুসম্পর্কের কারণে, ১৭ জুলাই উপজেলা আওয়ামী লীগ অহেতুক আমাকে কারণ দর্শানোর নোটিশ দেয়। সোমবার বিকেলে ওই নোটিশের জবাব দিতে আমি দলীয় অফিসে যাই। সেখান থেকে ফেরার সময় ওঁত পেতে থাকা একদল সন্ত্রাসী আমার উপর ধারালো অস্ত্র দিয়ে হামলা চালায়’।\nআতাউল্লাহ মাস্টার আরো বলেন- ‘ আতঙ্ক ছড়িয়ে ডা. ইকবাল আর্সলানের অগ্রযাত্রা ব্যাহত করতে, হত্যার উদ্দেশ্যে আমার উপর হামলা করা হয়েছে। যারা পাংশাকে কুক্ষিগত করে রেখেছে, তারাই এই হামলা চালিয়েছে’।\nপাংশা উপজেলা পরিষদের চেয়ারম্যান অধ্যাপক ফরিদ হাসান ওদুদ এই ঘটনার নিন্দা জানিয়েছেন। তিনি আতাউল্লাহ মাস্টারের হামলাকারীদের দ্রুত গ্রেফতার ও বিচারের দাবি জানিয়েছেন।\nহামলার ঘটনা তদন্ত এবং সন্ত্রাসীদের ধরতে পুলিশের কোনো তৎপরতা নেই বলে অভিযোগ করেছে আতাউল্লাহ মাস্টারের পরিবার।


জানুয়ারী 16, 2019 ফরেক্স ট্রেডিং সরঞ্জাম লেখক সুমন হক 57486 দর্শকরা\nফল মাঝারি বা বড়, চেহারা আকর্ষণীয়, প্রায় পুরো পৃষ্ঠের উপর একটি তীব্র রাশিবেরি-লাল ব্লাশ সঙ্গে। চামড়া মসৃণ, ট্রেডিং বাইনারি বিকল্প বিবাহবিচ্ছেদ বা সত্য টেকসই। মাংস সুস্বাদু, মিষ্টি, ক্লিপিং, সবুজ-হলুদ, সুগন্ধযুক্ত। ফলের চেহারা আকৃষ্ট করার ক্ষেত্রে, কামসপুর শ্রেষ্ঠ ধরনের এক।\nভবিষ্যত উপার্জন প্রতি গণনা যা জায় তালিকা এবং নতুন ব্যবসা, যেমন এগিয়ে খুঁজছেন তথ্য প্রদান করে অথবা, যেখানে টেপটি পোষাকের সিমের কাছে আসে, এই গর্তে টেপ শেষ করার জন্য ম্যানিকিউর কাঁচি দিয়ে আস্তে আস্তে সামান্য অংশ কাটা। এবং তারপর, ভিতরে ভিতরে পোশাক পরিণত, টেপ সঙ্গে এই riped seam অধ্যায় সেলাই আবার ম্যানুয়াল বা টাইপরাইটার উপর সেলাই।\nট্রেডিং বাইনারি বিকল্প বিবাহবিচ্ছেদ বা সত্য - এটি কি বাইনারি বিকল্প\nনির্মাণ উপকরণ প্রবিধান মেনে চলতে হবে। আগুন সুরক্ষা। সমস্ত উপকরণ দুটি গ্রুপে বিভক্ত করা হয়: দহনযোগ্য এবং অ দহনযোগ্য। ডিজাইন আধা-অগ্নি প্রতিরোধী এবং অগ্নি প্রতিরোধী। প্রথম ট্রেডিং বাইনারি বিকল্প বিবাহবিচ্ছেদ বা সত্য মাত্রা আগুনের বিস্তার, আগুনের হার কমাতে। পরের বার্ন না, তাই আগুন ছড়াতে অনুমতি দেয় না। 2. অফিসের স্বচ্ছ নীতি, তার উন্মুক্ততা। এর অর্থ হল ব্রোকারেজ অফিসের অফিসিয়াল ওয়েবসাইটে দেখার জন্য প্রয়োজনীয় সমস্ত প্রয়োজনীয় সম্পূর্ণতা। উপরন্তু, প্রযুক্তিগত ও অর্থনৈতিক সহায়তার সমস্ত প্রয়োজনীয় মাধ্যম যেমন: একটি টেলিফোন লাইন (বিশেষত ঘড়ির চারপাশে), কর্মচারী চ্যাট ইত্যাদি থাকা আবশ্যক।\nহ্যালোইন, ধন্যবাদ, এবং ছুটির দিন খুব একসঙ্গে বন্ধ উপায় হয় না, তারা না? আপনি সবে পরবর্তী উৎসবের উপলক্ষ আপনি উপরে হয় আগে এক থেকে পুনরুদ্ধার করার সময় আছে. এবং যে আপনি কেনাকাটা করার জন্য যেতে যখন কখনও, আপনার বাজেট, এবং আপনার সঞ্চয় সর্বাধিক চেয়ে আরো গুরুত্বপূর্ণ মানে. আবার, আমরা প্রায় খুঁজছেন করছি মাসের পুলিশ, এবং pitfalls উপর আপনি যাক.\nদীর্ঘ অবস্থানে - এমন ট্রেডিং বাইনারি বিকল্প বিবাহবিচ্ছেদ বা সত্য একটি সময়কাল যখন কাগজ ক্রয় করা হয়, কিন্তু এখনো খেলার মধ্যে বিক্রি করা মূল্য বৃদ্ধি করা হয়। কথায়, এটা খুব সহজ শোনাচ্ছে। কিন্তু পুলিশের সবচেয়ে গুরুত্বপূর্ণ এবং সবচেয়ে কঠিন ও ব্যয়বহুল টাস্ক - সম্ভাব্য গ্রাহকদের আকৃষ্ট করতে। গ্রাহকদের কোন অতিরিক্ত প্রচেষ্টা ছাড়া সাইটে আসার থাকে, আমি প্রতিদিন অনলাইন দোকানে ভিন্ন দিকনির্দেশ তৈরি হবে এবং একটি ধনকুবের হতে হবে। কিন্তু জিনিস এত সহজ নয়।\nএই প্রশ্নের উত্তর দিতে করার জন্য, আমরা বুনিয়াদি ফিরে যান এবং বাইনারি অপশন সারাংশ পরীক্ষা করতে হবে। কেস আমরা জয় আমরা% 90 পেতে, এবং যদি আপনি হারান আমাদের বিনিয়োগের হারান 100% বিনিয়োগ মেকিং যে আমরা একটি নেতিবাচক প্রত্যাশা এবং এ বিজয়ী কাজে সংখ্যা গুরুত্বে অতিক্রম করা উপার্জন আছে। সহজ হিসাব করার মাধ্যমে, আপনি কাজে ন্যূনতম প্রয়োজনীয় সংখ্যক ফল কাছে আসতে পারে না ব্যবসায়ীর এই দৃশ্যকল্প সঙ্গে অর্থ হারাই নি, এটা 53%, এবং যদি, সফল হলে, আমরা 80% পাবেন, লাভজনক কাজে প্রয়োজনীয় PERCENTAGE% 56 বৃদ্ধি। বিখ্যাত বাণিজ্য-ভিত্তিক সংবাদ প্রতিষ্ঠান ব্লুমবার্গ এর তথ্যমতে ২০১৩ সালে অ্যামাজনের উচ্চপদস্থ কর্মকর্তাদের কাছে এক রিপোর্ট পেশ করা হয় যাতে অ্যামাজনের ফুলফিলমেন্ট বাই অ্যামাজন (এফবিএ) সার্ভিস বিশ্বব্যাপী ছড়িয়ে দেবার কথা বলা হয়। অ্যামাজন চীন এবং ভারতের মার্চেন্টদের থেকে পণ্য নিয়ে আটলান্টা, নিউইয়র্ক, লন্ডনে ক্রেতাদের কাছে পৌছে দেবে। প্রজেক্ট এর নাম হচ্ছে “ড্রাগন বোট।” চালু হবার পরে এর নাম হবে “গ্লোবাল সাপ্লাই চেইন বাই অ্যামাজন” (Global Supply Chain by Amazon)।\nআমরা সব কুকি মালকড়ি একটি ভাল চামচের এক চামচ ভালোবাসি. এই দৈত্য কুকি মালকড়ি চোবান আরো অনেক কিছু ইচ্ছাকৃত. সুলতান মাথা নেড়ে বলে, না না, ওসব ছেদো কথায় আমাকে ভোলাতে পারবে না। আমি তোমাদের সবাইকে এক এক করে ফাঁসী। দেবো। আমার দরবারের এমন মজার বয়স্যকে তোমরা হত্যা করেছে, তোমাদের কাউকে ছাড়বো না।\nধাপ5এ আপনি যে চিত্রটি পৌঁছেছেন তার থেকে ট্যাক্স সাজাও। এটি সেই চিত্র যা আপনি লক্ষ্যবস্তু করেন এবং এটি হল নেট মুনাফা বা আপনার ব্যবসায়ের নিচের লাইন।\nএটি প্রমাণ করে যে আমরা যে খাবারের সাথে স্ট্যান্ডার্ডটি আমাদের শরীরের মধ্যে প্রবেশ করি তার মোট পরিমাণের পুষ্টি নির্ধারণ করার জন্য, পুষ্টিবিদদের বেশিরভাগ বৈচিত্র্যপূর্ণ পণ্যের পুষ্টিকর মান সম্পর্কে আনুমানিক ডেটা সহ কঠোরভাবে বিশেষ টেবিল থাকে। এই টেবিলের বাজারে বিদ্যমান পণ্যগুলির বেশিরভাগ ক্ষেত্রে প্রধান উপাদানগুলির (প্রোটিন, একই ফ্যাট এবং এমনকি কার্বোহাইড্রেট) সামগ্রিক সামগ্রীর পর্যাপ্ত সঠিক মান নির্দেশ করে। আপনি যেমন খাদ্য সূচক বা তাদের ক্যালোরি কন্টেন্ট শক্তি মান হিসাবে কথা বলতে হবে। একটি রিজার্ভ তৈরি করতে, নিম্নলিখিত টিপস ব্যবহার করুন।\nদী বায়োডাইভার্সিটি মেট্রিক স্ট্যান্ডার্ডস (NBM) (Jarrett 2011) isapractical method used to provide an assessment of the biodiversity value of any given area under ownership or management control. NBM অনুরূপ আবাস হেক্টর ধারণার যাও (Parkes এট.) 2003 মানে প্রজাতি প্রাচুর্য (Alkemade 2009) যা এছাড়াও একটি এলাকার জীববৈচিত্র্য মান সংখ্যায় তথ্য প্রদান করার জন্য ডিজাইন করা হয়.\nঅংশগ্রহণকারীরা kriptovalyutnyh নেটওয়ার্ক আয় যে অতিরিক্ত বিনিয়োগ প্রয়োজন হয় না উত্স খুঁজে পেতে চেষ্টা করুন। একটি লাভ করতে সবথেকে ভাল উপায় হল সাইট, সারস, যা একটি আত্মা তুচ্ছ ছাড়া করার অনুমতি প্রদান পরিদর্শন করে হয়। বিজ্ঞাপন দেখতে প্রয়োজনীয় Satoshi একটি নির্দিষ্ট সংখ্যক জন্য। কাজ ধূলিমলিন হবে না, কিন্তু এটি সময় এবং মনোযোগ একটি নির্দিষ্ট পরিমাণ প্রয়োজন হবে। কিন্তু কিভাবে একটি দিন বিটকয়েন 1 করতে, যদি প্রতিটি কাজের জন্য সামান্য টাকা দেয়?\nঘরে বানানো তাজা কেক, পেস্ট্রি আর কুকিস্-এর চাহিদা রয়েছে বাজারে। কনফেকশনারির দোকানের বাইরে একেবারের ঘরের ওভেনে বানানো বেকারি সামগ্রীর স্বাদ আলাদা। আপনি ট্রেডিং বাইনারি বিকল্প বিবাহবিচ্ছেদ বা সত্য যদি ভাল কেক বানাতে পারেন, নতুন নতুন স্বাদের কুকিস্ বানান, সাজাতে জানেন জন্মদিন বা বিবাহবার্ষিকীর কেক তাহলে আপনার এই শখকেই ব্যবসায় পরিণত করা সম্ভব। হবে কম খরচে লাভের ব্যবসা। হয়. Evens একটি শিক্ষানবিস একটি পরিকল্পনা চেষ্টা শুরু জন্য কি তিনি করতে হবে স্পষ্ট মধ্যে গভীরতা জ্ঞান\nবিশ্বের অধিকাংশ ব্লগই বর্তমানে এই প্লাটফর্ম ব্যবহার করছে। ওয়ার্ডপ্রেসকে ব্যবহারের প্রধান কারন হচ্ছে এটি ওপেন সোর্স ভিত্তিক একটি কনটেন্ট ম্যানেজমেন্ট সিস্টেম ফলে যেকোনো ব্যক্তি তার পছন্দমত এটিকে সাজাতে পারে, পছন্দ মত আপডেট তৈরি করতে পারে। মোট কথা ব্যবহারকারীদের সুবিধার্তে এটিকে উন্মুক্ত করে দেওয়া হয়েছে।


যুক্তরাষ্ট্র থেকে ৩১ বাংলাদেশীকে ফেরত - হককথা\nহককথা ডেস্ক | জানুয়ারি ১৬, ২০২০\nঢাকা শাহজালাল আন্তর্জাতিক বিমানবন্দর। ফাইল ছবি\nঢাকা ডেস্ক: যুক্তরাষ্ট্র থেকে ৩১ বাংলাদেশীকে ফেরত পাঠানো হয়েছে। মঙ্গলবার (১৪ জানুয়ারী) রাত ২টার দিকে যুক্তরাষ্ট্রের একটি বিশেষ বিমানে তাদের দেশে ফেরত পাঠানো হয়। বিমানবন্দরের একটি সূত্র বিষয়টি নিশ্চিত করেছে। ফেরত আসা বাংলাদেশীরা জানান, যুক্তরাষ্ট্রে অবৈধ অনুপ্রবেশ ও বৈধ কাগজপত্র না থাকার কারণে সে দেশের পুলিশ তাদের গ্রেফতার করার পর ফেরত পাঠায়। সাধারণত ফেরত আসা প্রবাসীদের খাবার-পানিসহ নিরাপদে বাড়ি পৌঁছানোর জন্য জরুরি সহায়তা প্রদান করে ব্র্যাকের মাইগ্রেশন প্রোগ্রাম।\nযুক্তরাষ্ট্র ফেরত বাংলাদেশীদের বিষয়ে জানতে চাইলে ব্র্যাকের মাইগ্রেশন প্রোগ্রামের প্রধান শরিফুল হাসান জানান, যুক্তরাষ্ট্র থেকে ১৪ জানুয়ারী রাতে ৩১ জন বাংলাদেশী ফেরত আসার তথ্য পেয়েছি। শুধু তারাই নন, বিভিন্ন সময় বিভিন্ন দেশ থেকে অনেক বাংলাদেশী ফেরত আসছে। সেসব দেশে তারা বাধ্য হয়ে প্রবেশ করেছিলেন। ৫ থেকে ২৫ লাখ টাকা পর্যন্ত খরচ করে তারা এসব দেশে যান বলে জেনেছি।\nপ্ররোচিত হয়ে বিদেশ না যাওয়ার প্রতি আহ্বান জানিয়ে শরিফুল হাসান বলেন, বৈধ কাগজপত্র না থাকা বাংলাদেশীদের ইউরোপের দেশগুলোও ফেরত পাঠাচ্ছে। তবে এসব বাংলাদেশীর দেশে পুনর্বাসনের জন্য আর্থিক সহায়তাও দেয় ইউরোপীয় ইউনিয়ন।\nযুক্তরাষ্ট্রসহ প্রভাবশালী দেশকেও বিষয়টি ভাবতে হবে। যুক্তরাষ্ট্র থেকে ফেরা কয়েকজন বাংলাদেশী জানান, প্রায় ২৫ লাখ টাকার বিনিময়ে ব্রাজিল থেকে তারা যুক্তরাষ্ট্রে প্রবেশ করার চেষ্টা করেছিলেন। কিন্তু সেখানকার পুলিশ তাদের আটক করে দেশে পাঠায়। কয়েকজন জানান, যুক্তরাষ্ট্রে ভিসার মেয়াদ শেষ হওয়ার পর পুলিশ তাদের আটক করে দেশে ফেরত পাঠিয়েছে।\nযুক্তরাষ্ট্র থেকে দেশে ফেরত আসা বাংলাদেশীরা হলেন- নোয়াখালীর মো. নাসির উদ্দিন, রেদুয়ানুল ইসলাম, জাহাঙ্গীর আলম, জাহাঙ্গীর আলম জুয়েল, মো. শহীদ, কুমিল্লার মাসুদ রানা, কিশোরগঞ্জের রুমান উদ্দিন, বরিশালের মো. রিফাত সরদার, সিলেটের সাহমি আহাম্মেদ, গাজীপুরের শরীফ সরকার।\nএর আগে একই কারণে ২০১৯ সালের ২১ নভেম্বর ২৫ বাংলাদেশীকে ফেরত পাঠায় যুক্তরাষ্ট্র। এ সময় ১৪৫ ভারতীয় নাগরিককে সে দেশে পাঠায় যুক্তরাষ্ট্র। (যুগান্তর)\n« বাংলাদেশীদের অনুষ্ঠানে সিনেটর চাক শুমারকে ঘিরে যা হলো (পূর্ববর্তী খবর)\n(পরবর্তী খবর) আরব সাগরে নিখোঁজ বাংলাদেশী যুবকের লাশ উদ্ধার »


অবশেষে রিলিজ হলো Walton Primo S7 Pro, কিন্তু... - হযবরল.বাংলা\nঅবশেষে রিলিজ হলো Walton Primo S7 Pro, কিন্তু…\nঅবশেষে, অবশেষে! ভাবতেই চোখে পানি চলে আসছে… মাত্র ৬ মাস আপকামিং রেখে শেষ পর্যন্ত ওয়ালটন নিয়ে এসেছে তাদের ফ্ল্যাগশিপ Walton Primo S7 Pro! মাত্র ৬ মাস, ভাবা যায়? তবে বেশি খুশি হওয়ার দরকার নেই, কারণ দাম শুনলে চোখে সত্যিকার অর্থেই পানি চলে আসলেও আসতে পারে…\nগত বছর, অর্থাৎ, ২০১৯ সালজুড়ে ওয়ালটন চমৎকার কিছু ফোন এনেছে। এন্ট্রি লেভেলে H8 Turbo, H8 Pro সহ চমৎকার কিছু ফোন এবং সবশেষ RX7 Mini-র মত দুর্দান্ত ডিভাইস এনে পুরো বিস্ফোরণ লাগিয়ে দিয়েছিলো বাজারে। কম্পিটিশনের জন্য আশেপাশে কোন ব্র্যান্ডই ছিলো না। এতটা এগ্রেসিভ ছিলো যে, জানুয়ারী মাসে প্রথম এটাকে এনাউন্স করার সময় ভাবছিলাম না ১৫ হাজার দাম দিয়ে বসে। তবে ২০২০ এ এসে তারা হতাশ করেছে বারবার।\n৭,৭৯৯ টাকায় রিলিজ হওয়া RX7 Mini-র দাম এখন ৯,৪৯৯ টাকা। কিছুদিন আগে N4 রিলিজ হয়েছে ১১,৬৯৯ (৩/৩২) ও ১৩,১৯৯ (৪/৬৪) টাকায়, যার কনফিগারেশন কোনভাবেই যথাক্রমে ১০,০০০ ও ১১,০০০ টাকার বেশি দামকে জাস্টিফাই করে না। কোথায় আশা ছিলো Primo S7 Pro আসবে ১৬-১৭ হাজারে, কিন্তু নাহ, দাম রাখা হয়েছে মাত্র ২০,৫০০ টাকা, চোখে পানি এসেছে কিনা কমেন্টে অবশ্যই জানিয়ে দিন…\nঅবশ্য সাথে ১০০% ক্যাশব্যাক অফার আছে ইভ্যালির। এখন সম্ভবত শুধু ইভ্যালিতেই পাওয়া যাবে। ক্যাশব্যাক জমা হবে ইভ্যালি ব্যালেন্সে, যা থেকে পরবর্তীতে কেনাকাটায় ৬০% পেমেন্ট করা যাবে এবং বাকি ৪০% নতুন করে পেমেন্ট করতে হবে।\nযদি ৬ মাস আগে এই দাম রাখা হত, সেটা কিন্তু আমার মনে হয় খুব খারাপও হত না। তবে স্মার্টফোন মার্কেট এত দ্রুত পরিবর্তনশীল যে, একটা ফোনকে ৬ মাস আপকামিংয়ে রাখলে তার ভ্যালু আসলে হারিয়ে যায় অনেকটাই। যাই হোক, চলুন দেখি, ২০,৫০০ টাকায় এই স্মার্টফোনটি কি দিচ্ছে?\nফোনটি প্লাস্টিক বিল্ড, ব্যাকপার্ট PPME ম্যাটেরিয়েলে তৈরি, যেটা প্লাস্টিক হলেও দেখতে গ্লাসের মত এবং আলোর রিফ্লেকশনে রংয়ের খেলা চলে। ফোনটি দুটি রংয়ে পাওয়া যাচ্ছে। ব্লু ও ব্লাক। ছবিতে ব্লাক কালারটি বেশি প্রিমিয়াম মনে হয়েছে। এর গোল্ড কালারের বর্ডারগুলো একে অন্যরকম সৌন্দর্য্য দিয়েছে। তবে আগের দিনের মতই ভার্টিকাল ক্যামেরা মডিউল থাকছে, যেটা এখন তেমন চলে না…\nফোনটির বেজেল ও চিন এরিয়া একদমই ন্যারো, যেটা সত্যিই ভালো লাগার মত। ডিসপ্লে সেকশনে আসলে এখানে থাকছে 6.3″ FHD+ IPS প্যানেল। ৬ মাস আগে ততটাও খারাপ ছিলো না, তবে এখন যখন এই দামে স্যামসাংয়ের মত ব্র্যান্ড 6.4″ FHD+ Super Amoled প্যানেল দিচ্ছে, তখন এটা অবশ্যই হতাশাজনক। আর এখন এটাকে বড় ডিসপ্লেও বলা যায় না, কারণ দশ হাজার বাজেটেও এখন স্ট্যান্ডার্ড হলো 6.5″ ডিসপ্লে।\nকোন দেশীয় ব্র্যান্ডের ফোন হিসেবে প্রথম 48MP ক্যামেরা ব্যবহার করা হয়েছে এখানে, তবে এটা নিয়ে মহাকাব্য করার কিছু নেই, এই দামে এটাই এক্সপেক্টেড। তার সাথে থাকছে আরো দুটি ক্যামেরা। একটি 8MP এর আল্ট্রাওয়াইড, অপরটি 2MP এর ডেপথ সেন্সর। এর ক্যামেরাতে 108MP আলট্রা পিক্সেল মোডে ছবি তোলা যাবে। আমার ধারণা, এই মোডটি কিছুটা সময় নিয়ে কয়েকটি ছবি তুলে কম্বাইন করে ডিটেইলড ছবি দিবে, যদিও সঠিক জানা নেই। অন্যদিকে ফোনটির ফ্রন্টে থাকছে 16MP এর একটি ক্যামেরা।\nএই ফোনে রয়েছে MediaTek Helio P70 চিপসেট। আবারো বলব, ৬ মাস আগে ভালোই ছিলো, এখন অন্তত G80 তো আশা থাকেই এই দামে। যাহোক, P70 এমনিতে খারাপ না। এটি একটি অক্টাকোর চিপসেট, যাতে আছে চারটি হাই পারফর্মেন্স Cortex-A73 ও চারটি ব্যাটারী সেভিং Cortex-A53 চিপ। ক্লকস্পিড সর্বোচ্চ 2.1 GHz। পারফর্মেন্সে G70 বা G80 থেকে খুব খারাপ হওয়ার কথা না, কিন্তু পুরান হয়ে গেছে। দেওয়া হয়েছে LPDDR4x সিরিজের 6GB র‌্যাম। এটা সম্ভবত ওয়ালটন এবং যেকোন দেশীয় কোম্পানীর দ্বিতীয় 6GB র‌্যামের ফোন।\nসব মিলিয়ে পারফর্মেন্স খারাপ হওয়ার কোন কারণ নেই। ডে টু ডে কিংবা হেভি ইউসেজ সব ক্ষেত্রেই এই বাজেটে যতটা আশা করা যায়, ততটা পারফর্মেন্স পাওয়া যাবে আই হোপ। শুধু মনের মধ্যে পুরনো চিপসেট বিষয়টা একটু খুঁতখুঁত করতে পারে, এই যা…\nএর ব্যাটারী রয়েছে 3950 mAh। ফোনটি 18W ফাস্ট চার্জিং সমর্থন করে এবং আরো রয়েছে ওয়ারলেস চার্জিং সুবিধা, যা 10W সমর্থিত। ফাস্ট চার্জিংয়ের ব্যাপারটি ভালো, ওয়ারলেস চার্জিং এই দামে দিয়েছে, খুবই ভালো বিষয়, কিন্তু আবারো ৬ মাসের খোঁটা দিতে হচ্ছে, সরি, এখন 5000 mAh এর কম চলে না…\nচার্জ দেওয়ার জন্য নিচের দিকে থাকছে টাইপ সি-পোর্ট। নিচের দিকে আরো থাকছে স্পিকার গ্লিলস। থাকছে 3.5mm এর ইয়ারফোন জ্যাকভ সিকিউরিটি সেকশনে আসলে এতে রয়েছে এজ ইউজুয়াল রেয়ার মাউন্টেড ফিঙ্গারপ্রিন্ট এবং ফ্রন্ট ক্যামেরা ভিত্তিক ফেস আনলক।\nসফটওয়্যারের কথা তারা উল্লেখ করেনি, তবে আমি আধ্যাত্মিক শক্তিতে দেখতে পাচ্ছি এখানে Android 9.0 Pie দেওয়া। মজা করলাম, তবে যদি Android 10 হত সগৌরবেই সেটার উল্লেখ করার কথা ছিলো, যখন উল্লেখ নেই, তখন এটা 9.0-ই হওয়ার কথা। তাছাড়া কিছুদিন আগে আনা Primo N4-এও তারা 9.0-ই দিয়েছিলো।\nসবশেষে বলবো, এটা এই দামে খুব আকর্ষণীয় ডিল মনে হচ্ছে না। বিশেষ করে যখন Samsung এর মত ব্র্যান্ডের Galaxy M21 এই দামে 6.4″ Super Amoled ডিসপ্লে, 6000 mAh ব্যাটারী (15W Charging), গরিলা গ্লাস ৩ প্রটেকশন, Android 10, 20 MP সেলফি ক্যামেরা দিচ্ছে, তখন শুধু ওয়ারলেস চার্জিং আর সুন্দর ডিজাইনের জন্য ঠিক কতজন Walton Primo S7 Pro কিনবেন, সেটা চিন্তার বিষয়। এছাড়া ব্র্যান্ড ভ্যালুর ব্যাপার তো আছেই।\nসবশেষে, দেশকে ভালোবেসে দেশীয় ব্র্যান্ডের পণ্য কেনা হয়ত যেতেই পারে। কিন্তু দেশীয় কোম্পানি হিসেবে ওয়ালটনেরও কি দেশের মানুষকে আরো ভালো কিছু দেওয়া উচিৎ না?\nPrevious Post\t১০ সেকেন্ডে লিনাক্সে সয়াপ ফাইল (swapfile) তৈরি\nNext Post\tজিমেইল একাউন্ট তৈরির নিয়ম (ছবিসহ)


একটি ভ্যাকসিন কোনও ব্যক্তির পক্ষে খারাপ হতে পারে তবে সকল মানুষের জন্য দুর্দান্ত – Bangoweb Read Online Bangla News Everyday\nHome বিজ্ঞান ও প্রযুক্তি একটি ভ্যাকসিন কোনও ব্যক্তির পক্ষে খারাপ হতে পারে তবে সকল মানুষের জন্য...\nএকটি ভ্যাকসিন কোনও ব্যক্তির পক্ষে খারাপ হতে পারে তবে সকল মানুষের জন্য দুর্দান্ত\nতবে আপনি যদি কোনও এপিডেমিওলজিস্ট বা জনস্বাস্থ্য বিশেষজ্ঞকে বলেন যে million মিলিয়ন লোককে দেওয়া একটি ড্রাগের মাত্র ছয়টি খারাপ পরিণতি হয়েছে, তারা ট্র্যাজেডিকে বোঝে এবং পরিবারের সাথে সহানুভূতি দেখায়, তবে তারা এটিকে বিশ্বব্যাপী সমস্যা হিসাবে দেখেনি। এমনকি 600 টি খারাপ ফলাফল বা 6,000 হলে তারা সেভাবে অনুভব করতে পারে। এটি কেবল রক্ত জমাট বেঁধে দেওয়ার স্পষ্ট বিরলতার কারণেই নয় – ঝুঁকিও কম। এটি সুবিধার কারণে এখন আরও কয়েক মিলিয়ন লোক, সম্ভবত বিলিয়নে অস্বীকৃত হয়েছে। যে সমস্ত লোকেরা আসলে শট পান তারা কোভিড -১৯ থেকে সুরক্ষিত থাকে তবে তা যদি হয় প্রচুর লোকেরা শট পান, এমনকি যেগুলি ভ্যাকসিন দ্বারা চালিত পশুর অনাক্রম্যতা দেয়ালের দ্বারা মহামারী সুনামির হাত থেকে রক্ষা পায় না। এই নির্মাণে, একটি সম্পূর্ণ জনসংখ্যার সুবিধাগুলি ব্যক্তিদের জন্য ঝুঁকি ছাড়িয়ে যায়।\nরোগ প্রতিরোধ কেন্দ্র এবং রোগ প্রতিরোধের পরামর্শদাতা কমিটিগুলির জন্য জনস্বাস্থ্য এবং জনসংখ্যার চেয়ে চিকিত্সক এবং ব্যক্তিদের সাথে মূলত পার্শ্বযুক্ত। এই শুক্রবার, এসিআইপি আবার মিলিত হয়েছে, এবং বেশিরভাগ পর্যবেক্ষকরা মনে করেন তারা সম্ভবত আবারও জেএন্ডজে স্পিগট খোলার পরামর্শ দিবেন। তবে লোকেরা অবশ্যই ভ্যাকসিনের উপর কম আস্থা রাখবে। কোভিড -১৯ এর বিরুদ্ধে বিশ্বব্যাপী লড়াই এখন ব্যাপক টিকা দেওয়ার উপর নির্ভর করে। কলগুলি বন্ধ করুন, বা ইঙ্গিত করুন যে ভালটি নিজেই কলঙ্কিত হয়ে পড়েছে এবং আপনি লক্ষ লক্ষ মানুষের জীবনকে বিপদে ফেলছেন।\nআমি কোভিড -১৯ এর আগে বৃহত্তর সম্প্রদায়ের অংশীদারিত্বের বিপরীতে ব্যক্তি স্বাধীনতা এবং সুরক্ষা সম্পর্কে জনগণের বোধকে কীভাবে চ্যালেঞ্জ জানিয়েছে তার আগে আমি লিখেছিলাম। এই দর্শনগুলি ঠিক বিরোধী নয়, তবে এগুলি পুরোপুরি ওভারল্যাপ হয় না। মহামারী আমেরিকানদের বিরুদ্ধে অস্ত্র যুক্ত করার চ্যালেঞ্জ জানিয়েছিল এবং সত্যই, আমরা বেশিরভাগ ক্ষেত্রেই ব্যর্থ হয়েছি। “এসিআইপি বৈঠকে একটি বিষয় উঠে এসেছিল যেটি আকর্ষণীয় ছিল এবং জনস্বাস্থ্যের চেয়ে ব্যক্তিবিজ্ঞান, ক্লিনিকাল মেডিসিনের ক্ষেত্রে লোকেরা যেভাবে চিন্তা করে, তার চেয়ে বেশি মনে হয়েছিল, লোকেরা এই ধারণা নিয়ে কথা বলতে থাকে যে একটি ‘করণীয় নেই’ ডেনভার স্টর্ম কলেজ অফ ইউনিভার্সিটির বায়োথাইটিস্ট এবং আইনটির সহকারী গোবিন্দ পার্সাদ বলেছেন, ‘অপশন’ ওয়াশিংটন পোস্ট অপ-এড যে বিরতি সমালোচনা। “জনস্বাস্থ্যের নৈতিকতা এবং জনস্বাস্থ্য চর্চায় লোকেরা ক্ষতি-হ্রাসের কাঠামোর শর্তে ভাবেন।”\n“কোনও ক্ষতি করবেন না” ক্লিনিকাল ওষুধের কেন্দ্রবিন্দু — নন-ম্যারিফেইেন্সেন্সের মূলনীতি, এমন কোনও কিছু না করা যা রোগীর ক্ষতি করতে পারে। তবে ক্ষয়ক্ষতি হ্রাস আরও বিস্তৃতভাবে প্রয়োগ করতে পারে: আমরা এখানে এমন কী করতে পারি যা নিজেরাই দুর্দান্ত নাও হতে পারে তবে সামগ্রিক ক্ষতি হ্রাস করে? রক্তবাহিত রোগের ছড়াতে লড়াই করার জন্য অন্তঃসত্ত্বা ড্রাগ ব্যবহারকারীদের জন্য পরিষ্কার সুই এক্সচেঞ্জ এবং নিরাপদ ইনজেকশন সাইটগুলি সরবরাহ করুন; আফিওডগুলিতে আসক্ত লোকদের মেথডোন সরবরাহ করুন যাতে তাদের পরিবর্তে অবৈধভাবে ড্রাগের ড্রাগ পেতে হয় না। মহামারীর ক্ষেত্রে, গণ টিকা দেওয়ার ক্ষয়ক্ষতি হ্রাসের দিকগুলি স্পষ্ট বলে মনে হয়: প্রত্যেকের জীবন রক্ষার জন্য পশুর অনাক্রম্যতা পান, বিশেষত যে সমস্ত কারণেই তারা নিজেরাই টিকা দিতে পারে না।\nচিকিত্সকরা যখন তাদের রোগীদের সাথে কথা বলেন, তবে তারা প্রথমে কোনও ক্ষতি করবেন না। “এটা প্রমাণ হিসাবে নেমে আসে না। এটি মূল্যবোধে নেমে আসে, মানুষের ভীতিতে, মানুষের উদ্বেগের দিকে। জনসন ও জনসন ভ্যাকসিনের পরে রক্ত জমাট বাঁধার ভয় যদি কয়েক সপ্তাহ পরে এতটা গভীর হয়, তবে সেই স্বতন্ত্র রোগীর পক্ষে কি এটি উপযুক্ত? ” ইউসি সান ফ্রান্সিসকোতে সংক্রামক রোগের চিকিত্সক পিটার চিন-হংককে জিজ্ঞাসা করলেন। “এটাই সত্যই আকর্ষণীয় সংঘর্ষের কথা বলা হয়নি। আমরা দিন শেষে সামাজিক সুবিধা চাই, কিন্তু পৃথক রোগীদের এটির অর্থ কী তা নিয়ে কথা বলার দিকগুলি আমাদের এড়ানো উচিত নয়। “\nযদিও এটি বিভ্রান্তিকর, কারণ যুক্তিযুক্তভাবে সামাজিক সুবিধাগুলি পৃথক ব্যক্তির চেয়ে বড় — ক্ষতি হ্রাসের সাথে দ্বন্দ্ব-অন-ক্ষতি স্থাপন করে। ভালো লেগেছে: আমি 50 বছরেরও বেশি বয়সী একজন মানুষ, তাই যে কেউ বলতে পারেন, রক্ত জমাট বেঁধে ফেলার ঝুঁকিতে খুব কম। তবে আমি কোভিড -১৯ এর মৃত্যুর জন্য কম ঝুঁকিতেও আছি। আমি এক্সপোজার সম্পর্কে সতর্ক রয়েছি, সংক্রমণের মারাত্মক হয়ে ওঠার মতো কম্বরিবিডিটির কোনওটিই নয়, এমন জায়গায় কম সংক্রমণের হার সহ বাস করে। আমি এটি পাওয়ার সম্ভাবনা কম, এবং আমি যদি করি তবে কোনও গুরুতর মামলা পাওয়ার সম্ভাবনা নেই। টিকা দেওয়ার ক্ষুদ্র ক্ষুদ্র ঝুঁকিগুলি টিকা না দেওয়া থেকে আমার ঝুঁকির চেয়ে বেশি নয়। যা বলতে দ্বিধা করছি না আমি দ্বিধায়। আমি নই! রস গিম, ডক। তবে আপনি দেখতে পাচ্ছেন আমি কী বলতে চাইছি।\nএকটি ভ্যাকসিন কোনও ব্যক্তির পক্ষে খারাপ হতে পারে\nPrevious articleনাসা একটি পুনঃব্যবহৃত স্পেসএক্স রকেটে আইএসএসের কাছে নভোচারী চালু করেছে\nNext articleসিডিসি জে অ্যান্ড জে, ইন্ডিয়া ব্যাটেলস একটি প্রাদুর্ভাব, এবং আরও কোরোনাভাইরাস নিউজ পর্যালোচনা করে\nকিভাবে জাগুয়ার, বনের রাজা, তার ইকোসিস্টেম বাঁচাতে পারে\n3D ইমেজিং দেখায় কিভাবে হাঙ্গর সাহস টেসলা ভালভের মত কাজ করে\nকুকুর, নেকড়ের মত নয়, মানুষের সাথে যোগাযোগ করার জন্য জন্মগ্রহণ করে\nভ্যাকসিন ম্যান্ডেটে বাঁধ ভেঙে যাচ্ছে\nজলবায়ু দ্বারা চালিত তাপ দ্বারা মৃত্যু রোধ করতে কত খরচ হবে?\nবিজ্ঞান ও প্রযুক্তি294